title: উইকিম্যানিয়া

text: অনুষ্ঠানের পৃষ্ঠপোষকদের মধ্যে Answers.com, সোশ্যালটেক্ট, সান মাইক্রোসিস্টেমস, ডকচেক এবং লোগোস গ্রুপ অন্তর্ভুক্ত।


title: উইকিম্যানিয়া

text: , ৯ থেকে ১১ জুলাই ২০১০ সালে গডান্স, পোল্যান্ডের পোলিশ বাল্টিক ফিলহারমোনিকে অনুষ্ঠিত ষষ্ঠ উইকিম্যানিয়া সম্মিলন। ২০১০ সালে আমস্টারডাম, অক্সফোর্ড এবং গডান্স এই তিনটি স্থানের মধ্য থেকে আয়োজক হিসেবে পোল্যান্ডের গডান্স শহর নির্বাচন করা হয়।


title: উইকিম্যানিয়া

text: , ৪ থেকে ৭ আগস্ট ২০১১ সালে হাইফা, ইসরাইলে অনুষ্ঠিত সপ্তম উইকিম্যানিয়া সম্মেলন।


title: উইকিম্যানিয়া

text: , ১২ থেকে ১৫ জুলাই ২০১২ সালে ওয়াশিংটন, ডি.সি. জর্জ ওয়াশিংটন বিশ্ববিদ্যালয়ে অনুষ্ঠিত অষ্টম উইকিম্যানিয়া সম্মেলন। সম্মেলনে ৮৭ টি দেশ থেকে ১৪০০ প্রতিনিধি উপস্থিত হয়েছিলেন। ডিসেম্বর ২০১২ সালে এর দাপ্তরিক বিড কার্যক্রম শুরু হয়। মে ২০১৩ সালে আরুশা, তানজানিয়া এবং লন্ডন, যুক্তরাজ্য এই দুই স্থানের মধ্য থেকে আয়োজক হিসেবে লন্ডন শহরকে নির্বাচন করা হয়। এছাড়াও ইউ.এস স্টেট ডিপার্টমন্টের টেক@স্টেট:উইকি.গভ (Tech@State:Wiki.Gov), উইকিম্যারিনয়া ২০১২ এর সাথে সহযোগিতামূলক জ্ঞান এবং পাবলিক সেক্টরে উইকির ব্যবহার বিষয়ক আয়োজন রাখেন।


title: উইকিম্যানিয়া

text: , ৭ থেকে ১১ আগস্ট ২০১৩ সালে হংকং পলিটেকনিক বিশ্ববিদ্যালয়ে অনুষ্ঠিত নবম উইকিম্যানিয়া সম্মেলন। এই সম্মেলনে ৮৮টি দেশ থেকে ৭০০ প্রতিনিধি উপস্থিত হয়েছিলেন। ২০১২ সালের ডিসেম্বরে এর আনুষ্ঠানিক বিড কার্যক্রম শুরু হয়। অন্যান্য আয়োজক পার্থী দেশের মধ্যে ছিল লন্ডন (যুক্তরাজ্য), ব্রিস্টল (যুক্তরাজ্য), নেপলস (ইতালি) এবং সুরাকার্তা (ইন্দোনেশিয়া)।


title: উইকিম্যানিয়া

text: অনুষ্ঠানে উইকিপিডিয়া জেন্ডার ডিস্পারিটি বিষয়ে আলোচনা এবং উইকিপিডিয়ার জন্য সিকিউর সকেট লেয়ার প্রসঙ্গে উইকিপিডিয়ার সহ-প্রতিষ্ঠাতা জিমি ওয়েলসের প্রস্তাবনা উপস্থাপন করা হয়।


title: উইকিম্যানিয়া

text: , ৮ থেকে ১০ আগস্ট ২০১৪ সালে লন্ডনের বারবিকান সেন্টারে অনুষ্ঠিত দশম উইকিম্যানিয়া সম্মিলন। ২০১২ সালের ডিসেম্বরে এর আনুষ্ঠানিক বিড কার্যক্রম শুরু হয়। ২০১৩ সালের মে মাসে তানজানিয়ার আরুশা এবং যুক্তরাজ্যের লন্ডন এ-দুই স্থানের মধ্য থেকে আয়োজক হিসেবে লন্ডন শহরকে নির্বাচন করা হয়। অ্যামনেস্টি ইন্টারন্যাশনালের জেনারেল সেক্রেটারি সলিল শেঠী কর্তৃক কিনোট ঠিকানা প্রদান করা হয়েছিলো। এটি ছিলো উইকিমিডিয়া ফাউনন্ডেশনের নতুন নির্বাহী পরিচালক, লাইলা ট্রেটিকভ কর্তৃক প্রথম উইকিম্যানিয়া আড্রেস। অনুষ্ঠানে ধারাবাহিক অন্যান্য আয়োজনের পাশাপাশি দুই-দিনব্যাপী হ্যাকউউএথন কার্যক্রম চলে।


title: উইকিম্যানিয়া

text: সম্মিলনে বার্ষিক ‘স্টেট অব দ্য উইকি’ রাউন্ড আপের পাশাপাশি পাঁচটি ধাপে আয়োজন সম্পন্ন হয়। সেগুলো হলো: সোশাল মেশিন, শিক্ষার ভবিষ্যৎ, গণতান্ত্রিক মাধ্যম, ওপেন স্কলারশিপ এবং মুক্ত উপাত্ত।


title: উইকিম্যানিয়া

text: , ১৫ থেকে ১৯ জুলাই ২০১৫ সালে মেক্সিকোর মেক্সিকো সিটি শহরের হিল্টন মেক্সিকো সিটি রিফর্মায় অনুষ্ঠিত একাদশ উইকিম্যানিয়া সম্মেলন। ডিসেম্বর ২০১৩ সালে এই উইকিম্যানিয়ার দাপ্তরিক বিড কার্যক্রম শুরু হয়।


title: উইকিম্যানিয়া

text: এপ্রিল ২০১৪ সালে দক্ষিণ আফ্রিকার কেপ টাউন, এবং তিউনিসিয়ার মনাস্টিরের থেকে আয়োজক হিসেবে মেক্সিকো সিটি নির্বাচন করা হয়। অন্যান্য প্রার্থী শহরের মধ্যে ছিল, আরুশা, উত্তর তানজানিয়া; বালি, ইন্দোনেশিয়ার প্রদেশ; দারুস সালাম, তানজানিয়া; এসিনো লারিয়ো, লেক্কো প্রদেশ ও লোম্বার্দি, ইতালি।


title: উইকিম্যানিয়া

text: আয়োজক হিসেবে মেক্সিকান স্থানীয় চ্যাপ্টার , এ.সি., উইকিমিডিয়া ফাউন্ডেশনের স্বার্থ এবং লক্ষ্যের প্রতিনিধিত্ব করে।


title: উইকিম্যানিয়া

text: , ২৪ থেকে ২৬ জুন ২০১৬ সালে ইতালির এসিনো লারিওতে অনুষ্ঠিত দ্বাদশ উইকিম্যানিয়া সম্মেলন। প্রতি বছর উইকিম্যানিয়াতে মূলত বিগত বছরের সকল কার্যক্রমের উপর পর্যালোচনা, বিভিন্ন দেশের উইকিপিডিয়ানগণের সাথে পারষ্পরিক সম্পর্ক জোরদার করা এবং এর ভবিষ্যৎ কর্মপন্থা নির্ধারণ সংক্রান্ত বিষয়াদিতে ব্যাপক আলোকপাত করা হয়।


title: উইকিম্যানিয়া

text:
এতে একাধিক সেমিনার, কর্মশালা ও মিট আপ বা পারষ্পরিক সাক্ষাৎ সূচক সভা হয়ে থাকে। উইকিমিডিয়ার বিশ্বব্যাপী বিভিন্ন কার্যক্রমে যে সকল স্বেচ্ছাসেবক প্রতিনিয়ত নিয়োজিত রয়েছেন মূলত তারাই এতে অংশগ্রহণ করেন। তন্মধ্য হতে কতিপয় অংশগ্রহণকারীকে তাদের ভ্রমণ ব্যয় নির্বাহে সুবিধার্থে ট্রাভেল স্কলার্শিপও প্রদান করা হয়। পাশাপাশি এ সম্মেলনের মধ্যদিয়ে উইকিমিডিয়া পরবর্তী সম্মেলনের স্থান নির্ধারণ ও এর নতুন পরিচালনা পর্ষদ আত্মপ্রকাশ করে।
সংবাদ প্রতিবেদনসমূহ


title: অস্থিসন্ধি

text: অস্থিসন্ধি বলতে দুই বা ততোধিক অস্থির সংযোগস্থলকে বোঝায়। প্রতিটি অস্থিসন্ধির অস্থি সমূহ একরকম স্থিতিস্থাপক রজ্জুর মত বন্ধনী দিয়ে অাটকানো থাকে যাতে অস্থিগুলো সহজে সন্ধিস্থল থেকে বিচ্যুত হতে না পারে ৷ সন্ধিস্থল বিভিন্ন অঙ্গপ্রতঙ্গ সঞ্চালনে সাহায্য করে ৷ অামাদের দেহের সব অস্থিসন্ধি একরকম নয় ৷ এদের কোনোটি একেবারে অনড় যেমন :— আন্তঃকশেরুকীয় অস্থিসন্ধি ,অাবার কোনোটি সহজে সণ্চালন করা যায় যেমন :— হাত , পায়ের অস্থিসন্ধি ৷


title: অস্থিসন্ধি

text:
একটি অস্থিসন্ধিতে দুটি মাত্র অস্থির বর্হিভাগ এসে মিলিত হয়ে একটি সরল সাইনোভিয়াল অস্থিসন্ধি গঠন করে ৷ আর যখন দুয়ের অধিক অস্থি মিলিত হয় তখন তাকে জটিল সাইনোভিয়াল অস্থিসন্ধি বলে ৷
যে অস্থিসন্ধি ক্যাপসুল বা অস্থিসন্ধি অাবরনী এবং সাইনোভিয়াল রস নামক এক ধরনের তৈলাক্ত পদার্থ সহ অস্থিসন্ধি গহ্বর নিয়ে গঠিত তাকে সাইনোভিয়াল অস্থিসন্ধি বলে ৷
এ অস্থিসন্ধির অংশগুলো হলো - তরুণাস্থিতে আবৃত অস্থিপ্রান্ত , সাইনোভিয়াল রস এবং অস্থিসন্ধিকে দৃঢ়ভাবে আটকে রাখার জন্য অস্থিবন্ধনী বা লিগামেন্ট বেষ্টিত একটি মজবুত আবরণী বা ক্যাপসুল ৷ অস্থিসন্ধিতে সাইনোভিয়াল রস ও তরুণাস্থি থাকাতে অস্থিতে অস্থিতে ঘর্ষণ ও তদজ্জনীত ক্ষয় হ্রাস পায় ও অস্থিসন্ধির নড়াচড়া করাতে কম শক্তি ব্যয় হয় ৷


title: অস্থিসন্ধি

text: অস্থিসন্ধি কয়েক ধরনের হয় যেমন :—


title: অস্থিসন্ধি

text:
১) বল ও কোটর সন্ধি:— বল ও কোটর সন্ধিতে সন্ধিস্থলে একটি অস্থির মাথার মতো গোল অংশ অন্য অস্থির কোটরে এমন ভাবে স্থাপিত থাকে যাতে অস্থিটি বাকানো, পার্শ্বচালনা ও সকল দিকে নাড়ানো সম্ভভপর হয়।
২) কবজি সন্ধি :— কবজা যেমন দরজার পাল্লাকে কাঠামোর সাথে অাটকে রাখে , সেরুপ কবজার মতো সন্ধিকে কবজা
সন্ধি বলে ৷ যেমন - হাতের কনুই, জানু এবং অাঙ্গুল গুলিতে এ ধরনের সন্ধি দেখা যায় ৷ এসব সন্ধি কেবল একদিকে নাড়ান যায় ৷


title: শীতলাই রাজবাড়ি

text: শীতলাই রাজবাড়ি বাংলাদেশের পাবনা জেলার চাটমোহর উপজেলার নিমাইচড়া ইউনিয়ন-এর শীতলাই গ্রামে অবস্থিত। এটি "শীতলাই জমিদারবাড়ি" নামেও পরিচিত। আনুমানিক ১৭৩৪ খ্রিস্টাব্দে তৎকালীন জমিদার জগেন্দ্রনাথ মৈত্রী এই রাজবাড়িটির ভিত্তি প্রস্তর স্থাপন করেন। রাজবাড়িটি তিনটি একতালা ভবন এবং ১ টি দুতালা ভবন নিয়ে গঠিত। এই রাজবাড়িটির পাশেই ঐতিহাসিক শীতলাই দিঘি বয়ে গেছে। যা "হেমন্ত সাগর" নামেই বেশি পরিচিত। জগেন্দ্রনাথ মৈত্রী তৎকালীন হান্ডিয়াল, সিদ্দিনগর, মাঝগ্রাম, শিবরামরামপুর, সমাজ, শীতলাই, নিমাইচড়াসহ পুরো চাটমোহর উপজেলা শাসন করত। স্থানীয় লোকদের মতে, প্বার্শবর্তী "মাঝগ্রাম" নামক গ্রামে জমিদার জগেন্দ্রনাথ মৈত্রী এর একটি সারাইখানা ছিল। যেটিতে হিসাব-নিকাশ করা হত।


title: হান গো-এয়ুন

text: হান গো-এয়ুন (জন্ম মার্চ ১০, ১৯৭৫) হল দক্ষিণ কোরীয় অভিনেত্রী।


title: হান গো-এয়ুন

text: তিনি ১৯৯৫সালে সুপার এলিট মডেল পুরস্কার লাভ করেছিলেন। এবং কিছূ বছর মডেলিং করার পর ১৯৯৮ সালে তিনি পূরোপুরি অভিনয়ে যোগ দেয়। ঐ বছর তিনি"সিটি অব দ্য রাইসিং সান" এ অভিনয়ের মাধ্যমে অভিনয়ে যোগ দেন। ।কিন্তু তার দুর্বল অভিনয়ের জন্য খুব সমালোচিত হন।তার অভিনয়ে উচ্চারণ তেমন স্পষ্ট ছিলনা।তাই তিনি সমালোচিত হন।কিন্তু পরে তিনি অভিনয়ে অনেক পুরস্কার পান এবং জনপ্রিয় হয়ে উঠেন।


title: রুথ ইংল্যান্ড

text:
রুথ (জন্ম:২৯ মার্চ,১৯৭০) হলেন ব্রিটিশ টেলিভিশন উপস্থাপিকা ও অভিনেত্রী।
২০০৫ সালে তিনি মাইকেল হককে বিয়ে করেছেন।


title: রুথ ইংল্যান্ড

text: তার বিবাহের পর তিনি তার স্বামী ম্যান ওম্যান ভার্সেস ওয়াইল্ডে কাজ করেন।তিনি বিবিসি, সিএনবিসি, আইটিভি ও ফক্স টিভিতে কাজ করেন।তার কার্যক্রমের ভিতর অন্যতম হল জেইলব্রেক ফাইভ,আন্ডার প্রেসার,উইশ ইউ ওয়্যার হেয়ার, ফর এভার এডেন,ফাইভ নিউজ,স্কাই হাই প্রভৃতি।


title: দ্য হবিট: দ্য ব্যাটল অব দ্য ফাইভ আর্মিস

text: দ্য হবিট: দ্য ব্যাটল অব দ্য ফাইভ আর্মিস পিটার জ্যাকসন পরিচালিত একটি এপিক-ফ্যান্টাসি এ্যাডভেঞ্চার ধাঁচের চলচ্চিত্র। অ্যাডভেঞ্চারপূর্ণ এ চলচ্চিত্রটির চিত্রনাট্য লিখেছেন জ্যাকসন, ফ্রান ওয়ালশ, ফিলিপ্পা বয়েনস এবং গিলের্মো দেল তোরো।


title: দ্য হবিট: দ্য ব্যাটল অব দ্য ফাইভ আর্মিস

text: ডিসেম্বর ১, ২০১৪ সালে দ্য হবিট-দ্য ব্যাটল অব দ্য ফাইভ আর্মিস চলচ্চিত্রটির ওয়ার্ল্ড প্রিমিয়ার লন্ডনের লিচেস্টার স্কয়ার প্রদর্শিত হয়। ছবিটি ডিসেম্বর ১১, ২০১৪ সালে নিউজিল্যান্ডের থিয়েটারে এবং ডিসেম্বর ১২, ২০১৪ যুক্তরাজ্যে এবং ডিসেম্বর ১৭, ২০১৪ মার্কিন যুক্তরাষ্ট্রে মুক্তি পায়। ওয়ার্নার ব্রস ডিসেম্বর ১৮, ২০১৪ সালে গ্রীসে এবং ডিসেম্বর ২৬, ২০১৪ সালে মুক্তি দেয়। জানুয়ারী ২৩, ২০১৫ সালে চীনে ছবি মুক্তি পায়।


title: উজি, কিয়োটা

text: উজি হল জাপানের একটি শহর। এটি কিয়োটা এলাকার অন্তগর্ত। এটি কিয়োটা এলাকার কিয়োটো শহরে দক্ষিণে অবস্থিত। এই শহরটি ১৯৫১ সালের ১ মার্চ প্রতিষ্ঠিত হয়েছে। এই শহরটি জাপানের দুই প্রাচীন রাজধানী নারা আর কিয়োটার মধ্যবর্তীস্থানে অবস্থিত। ২০০৮ সালের ১ এপ্রিলের আদমশুমারী অণুযায়ী এর জনসংখ্যা ১৯৩,০২০ এবং এটি কিয়োটা এলাকার ২য় বৃহত্তম শহর। এই শহরের আয়তন ৫৭.৫৫বর্গ কিলোমিটার। এই শহরের জনসংখ্যার ঘনত্ব ২,৮৫৬ প্রতি কিলোমিটারে।


title: উজি, কিয়োটা

text: চতুর্থ শতাব্দীতে সম্রাট জিন উজিতে রাজপ্রসাদ স্থাপন করেন।


title: উজি, কিয়োটা

text: উজি গাওয়ার তিনটি বিরাট যুদ্ধ ১১৮০, ১১৮৪, এবং ১২২১ এখানে হয়েছে।


title: উজি, কিয়োটা

text:
শোগুন আশিকাগা ইয়োশিমিতসু (১৩৫৮–১৪০৮) উজি এলাকার সবুজ চা চাষ অগ্রসর করেন। ঐ সময় থেকে উজি সেরা মানের সবুজ চা উৎপাদনকারী এবং বন্টনকারী এলাকা হিসেবে পরিচিত হয়।তসুয়েন চা ১১৬০সাল থেকে পরিবেশিত হয় এবং এটা বিক্রয় জাপানের সবচেয়ে পুরাতন চায়ের দোকানে।যেটির নাম তসুয়েন টি শপ (বাংলায় তসুয়ান চায়ের দোকান)।
গেনজির রূপ কথার গল্পের সর্বশেষ অধ্যায় উজিতে স্থাপন করা। তাই এটা জাপানি সাহিত্যের আকর্ষণীয় নিদর্শন।


title: উজি, কিয়োটা

text: ১৫ শতব্দীতে শোগুন ফিলিপাইন থেকে বয়াম এনেছিলেন।যেটি জাপানি চা অণুষ্ঠানে ব্যহূত হয়ে থাকে।


title: নাগোইয়া

text: নাগোইয়া () পূর্ব এশিয়ার রাষ্ট্র জাপানের হনশু দ্বীপের মধ্যভাগের চুবু প্রশাসনিক অঞ্চলের দক্ষিণ উপকূলে অবস্থিত আইচি কেনের (তথা আইচি জেলার) রাজধানী শহর। শহরটি প্রশান্ত মহাসাগরের ইসে উপসাগরের উপকূলে, কিয়ৌতো শহরের পূর্বে অবস্থিত। নাগোইয়া জাপানের অগ্রসর সমুদ্রবন্দর ও শিল্পকেন্দ্রগুলির একটি। এটি জাপানের চতুর্থ সর্বোচ্চ জনবহুল শহর। মূল শহরে ২২ লক্ষ লোকের বেশি লোকের বাস। নাগোইয়ার বৃহত্তর মহানগর এলাকাতে (চুকিঔ মহানগর এলাকা) ১ কোটির কিছু বেশি লোকের বাস।


title: নাগোইয়া

text: নাগোইয়া সাংস্কৃতিকভাবে খুবই সমৃদ্ধ। এখানকার প্রধান শিক্ষা প্রতিষ্ঠানগুলি হল নাগোইয়া বিশ্ববিদ্যালয় (১৯৩৯ সালে স্থাপিত), মেইজো বিশ্ববিদ্যালয় (১৯৪৮), নানজান বিশ্ববিদ্যালয় (১৯৪৯), নাগোইয়া প্রযুক্তি ইন্সটিটিউট (১৯৪৯) ও নাগোইয়া নগর বিশ্ববিদ্যালয় (১৯৫০)। শহরের দর্শনীয় স্থানের মধ্যে আছে নাগোইয়া দুর্গপ্রাসাদ। দুর্গটি আদিতে ১৬১০-১৬১২ সালে নির্মাণ করা হয়। ১৯৪৫ সালে দ্বিতীয় বিশ্বযুদ্ধের সময় অগ্নিকাণ্ডে দুর্গটি ধ্বংসপ্রাপ্ত হয়, পরে ১৯৫৯ সালে এটিকে পুনর্নির্মাণ করা হয়। শহরটিতে জাপানের শিনতো ধর্মের সবচেয়ে প্রাচীন ও বিখ্যাত দুইটি ধর্মতীর্থ আতসুতা তীর্থ ও ইসে মহাতীর্থ দুইটি অবস্থিত। শিল্পকলার ক্ষেত্রে তোকুগাওয়া শিল্পকলা জাদুঘরটি উল্লেখযোগ্য; এখানে তোকুগাওয়া শাসক পরিবারের পারিবারিক শিল্পসংগ্রহটি সংরক্ষিত আছে। অন্যান্য প্রতিষ্ঠানের মধ্যে নাগরিক মিলনায়তন, আইচি সাংস্কৃতিক কেন্দ্র, চুনিচি মিলনায়তন, ও মিসোনো নাট্যশালা। হিগাশিয়ামা উদ্যানটিতে চিড়িয়াখানা ও উদ্ভিদ উদ্যান আছে।


title: নাগোইয়া

text: এখানে বস্ত্র, ঘড়িনির্মাণ, বাইসাইকেল, সেলাইযন্ত্র, রাসায়নিক দ্রব্য ও চিনামাটির দ্রব্যের শিল্পকারখানা আছে। ১৮৬৮ সালে মেইজি পুনরুদ্ধার পর্বের পরে শোগুন সরকারের সমাপ্তি ঘটলে নাগোইয়া শহর একটি বাণিজ্যিক কেন্দ্র হিসেবে যাত্রা অব্যাহত রাখে। নাগোইয়ার বন্দরটির উন্নতি হয়, বিশেষ করে ২য় বিশ্বযুদ্ধের পরে। উন্নত বন্দর, কেন্দ্রীয় অবস্থান, মধ্য হনশুর নদীগুলি থেকে উৎপ্নন অবারিত জলবিদ্যুৎশক্তি, এসব কিছু নাগোইয়াতে ভারী শিল্পকারখানার প্রবৃদ্ধিতে ভূমিকা রাখে। শুরুতে ঘড়ি, বাইসাইকেল ও সেলাইযন্ত্র উৎপাদন করা হত। এরপর বিশেষ ইস্পাত, রাসায়নিক দ্রব্য, জ্বালানি তেল, ও পেট্রোরাসায়নিক দ্রব্যাদির উৎপাদন যোগ হয় যা অঞ্চলটির মোটরগাড়ি, বিমান ও জাহাজ নির্মাণ শিল্পগুলির বিকাশে প্রয়োজনীয়।


title: নাগোইয়া

text: টোকিও থেকে ওসাকা পর্যন্ত প্রসারিত অনেকগুলি রেলপথ, যাদের মধ্যে আধুনিক উচ্চগতির রেল শিনকানসেন অন্তর্গত, নাগোইয়া শহর দিয়ে চলে গেছে। সমুদ্রবন্দর ও উত্তরের নাগোইয়া বিমানবন্দরের মাধ্যমে শহরটির বিদেশের সাথে সরাসরি যোগাযোগ আছে। শহর থেকে অনেকগুলি খাল অভ্যন্তরভাগের শিল্প অঞ্চলগুলি পর্যন্ত চলে গেছে।


title: নাগোইয়া

text: ১৭শ শতকের শুরুর দিকে ১৬১০ সালে তোকুগাওয়া শোগুনাতে শাসকবংশের ওয়ারি শাখার সামরিক প্রশাসক ও রাষ্ট্রপরিচালক ইএইয়াসু যখন বিরাট নাগোইয়া দুর্গটি নির্মাণ করান, তখন থেকেই নাগোইয়া শহরের ইতিহাস শুরু হয়। ১৮৮০ সালের পরে শহরটি দ্রুত একটি শিল্পকেন্দ্র হিসেবে বৃদ্ধিলাভ করে। ১৯০৭ সালে দক্ষিণের আতসুতা বন্দরটিকে শহরের অঙ্গীভূত করে নেওয়া হয়। দ্বিতীয় বিশ্বযুদ্ধের সময় নাগোইয়ার ব্যাপক ক্ষতি হয়।


title: জেলা শিল্পকলা একাডেমী, কক্সবাজার

text: জেলা শিল্পকলা একাডেমী, কক্সবাজার বা কক্সবাজার শিল্পকলা একাডেমী রাষ্ট্রীয় পৃষ্ঠপোষকতায় পরিচালিত, বাংলাদেশ শিল্পকলা একাডেমী অধিভুক্ত এবং নিয়ন্ত্রিত জেলাভিত্তিক সাংস্কৃতিক কেন্দ্র যা কক্সবাজার শহরের প্রাণকেন্দ্র সমুদ্র সৈকতের ডায়াবেটিক পয়েন্টে অবস্থিত।


title: জেলা শিল্পকলা একাডেমী, কক্সবাজার

text: এ একাডেমি জেলাভিত্তিক প্রাতিষ্ঠানিক বিভিন্ন কর্মসূচির পাশাপাশি বিভিন্ন সাংস্কৃতিক উৎসবের আয়োজন করে থাকে। এছাড়াও, জাতীয় উল্লেখযোগ্য দিবসসমূহ উদযাপন এবং গুণীজনদের জন্ম-মৃত্যু উদযাপনসহ বিভিন্ন সাংস্কৃতিক কর্মকান্ড পরিচালিত হয়।


title: জেলা শিল্পকলা একাডেমী, কক্সবাজার

text: বর্তমানে এই একাডেমিতে নিম্নে উল্লেখিত বিষয়সসূহে প্রশিক্ষণের ব্যবস্থা রয়েছে:


title: নিষ্ক্রিয় অঙ্গ

text: নিষ্ক্রিয় অঙ্গ () হল প্রচলিত ধারণায় সেসব অঙ্গ যেগুলো একসময় পূর্বপুরুষের দেহে সুগঠিত ও কার্যক্ষম ছিল, কিন্তু পরবর্তী বংশধরের দেহে গুরুত্বহীন, অগঠিত এবং অকার্যকর অবস্থায় রয়ে গেছে।


title: নিষ্ক্রিয় অঙ্গ

text: আমাদের দেহে শতাধিক নিষ্ক্রিয় অঙ্গের সন্ধান পাওয়া গেছে।


title: আইজ্যাক হোয়াট হাউজ

text: আইজ্যাক হোয়াইট হাউজ একটি ঐতিহাসিক বাড়ি ছিল। এছাড়াও এটা থোমাস হাউজ হিসেবে পরিচিত। এটা বেথেলের কাছাকাছি অবস্থিত। এটা ১৭৭৬ সালে নির্মাণ করা হয়।


title: ওয়েটজে কেউনিং

text: ওয়েটজে কেউনিং () (২১ ডিসেম্বর, ১৮৭৬ - ১৮ ডিসেম্বর ১৯৫৭) ছিলেন নেদারল্যান্ডের মানুষ। পেশায় প্রাইমারি স্কুল শিক্ষক, শেষ জীবনে প্রধান শিক্ষক। ব্যক্তিগতভাবে বৌদ্ধ ধর্ম এবং ভারতের দর্শন নিয়ে আগ্রহী ছিলেন। জীবনে তিনি কখনই ভারতে আসেননি। স্কুলের চাকরি থেকে অবসরে যান ১৯৩৭ সালে। এরপর প্রিয়দর্শী সম্রাট অশোকের ওপর একাগ্রচিত্তে পড়াশোনা শুরু করেন। দশ বছর পরিশ্রমের পর ১৯৪৭ সালে প্রকাশিত হয় তার ম্যাগনাম ওপাস 'অশোক দ্য গ্রেট' নামের এক ঐতিহাসিক জীবনীগ্রন্থ। বইটি ঐতিহাসিক ফিকশন। ১০০০ পৃষ্ঠার বই। যতদূর জানি দুনিয়ার শ্রেষ্ঠতম এই শাসকের জীবন নিয়ে এমন বই দুনিয়ায় আর দ্বিতীয়টি নেই। অশোকের অনুশাসন আর ঐতিহাসিক তথ্যের ওপর ভিত্তি করে লেখা হয়েছে এ বই। ফিকশন হলেও অশোকের জীবন ও কর্মকে বুঝতে বইটি গুরুত্বপূর্ণ।


title: ওয়েটজে কেউনিং

text: ১৯৯০-এর দশকে জে. এলিজাবেথ স্টেয়ার বইটি ইংরেজি ভাষায় অনুবাদ একটি খণ্ডে অনুবাদ করেন। তিনটি বইকে একটি খণ্ডে যে নামকরণ করা হয় তা হচ্ছে "অশোক - দ্য ওয়াইল্ড প্রিন্স", "অশোক - দ্য ওয়াইজ রুলার" এবং "অশোক-দ্য ওয়ার্ল্ড'স গ্রেটেস্ট টিচার"।


title: কৃষি সম্প্রসারণ অধিদপ্তর, বাংলাদেশ

text: কৃষি সম্প্রসারণ অধিদপ্তর, বাংলাদেশের একমাত্র সরকারি প্রতিষ্ঠান যেটি কৃষির লাগসই এবং টেকসই প্রযুক্তি সম্প্রসারণের মাধ্যমে দেশের কৃষি এবং কৃষকের জীবন যাত্রার মান উন্নয়ন করে থাকে। কৃষি গবেষণা থেকে প্রাপ্ত কৃষির লাগসই এবং টেকসই প্রযুক্তি এই অধিদপ্তরে কর্মরত প্রায় ৩০০০ মত কৃষিবিদ অফিসার (বিসিএস কৃষি ক্যাডার অফিসার) এবং ১৫০০০ মত কৃষিবিদ অফিসার (ডিপ্লোমা কৃষিবিদ) মাধ্যমে দেশের প্রত্যন্ত অঞ্চলে কৃষি এই সম্প্রসারণ সেবা বিস্তৃত করা হচ্ছে। দেশকে খাদ্যে স্বয়ম্ভরতা অর্জনের লক্ষ্যে সরকারী এই প্রতিষ্ঠানটি নিরন্তরভাবে কাজ করে যাচ্ছে। এই প্রতিষ্ঠানটি গণপ্রজাতন্ত্রী বাংলাদেশ সরকারের কৃষি মনন্ত্রণালয়ের প্রত্যক্ষ তত্বাবধানে কাজ করে থাকে। এই প্রতিষ্ঠানে মোট ৯টি উইং আছে এবং দেশের প্রতিটি উপজেলাতে এই প্রতিষ্ঠানের একটা নিজস্ব অফিস রয়েছে। এই প্রতিষ্ঠানের নিয়ন্ত্রণ করেন মহাপরিচালক।


title: কৃষি সম্প্রসারণ অধিদপ্তর, বাংলাদেশ

text: বাংলাদেশে আধুনিক কৃষি সম্প্রসারণ ব্যাপ্তি অর্ধ শতাব্দীর মত হলেও এর পেছনে শতাধিক বর্ষের ঘটনাবহুল ইতিবৃত্ত রয়েছে। ১৮৬২-৬৫ সালের ভয়াবহ দুর্ভিক্ষ মোকাবেলার জন্য র্দুভিক্ষ কমিশন প্রথম কৃষি বিভাগ প্রতিষ্ঠার সুপারিশ করে যার। ফলশ্রুতিতে ১৮৭০ সালে রাজস্ব বিভাগের অংশ হিসেবে কৃষি বিভাগের জন্ম হয়। পরবর্তীতে ১৯০৬ সালে স্বতন্ত্র কৃষি বিভাগ প্রতিষ্ঠা করা হয়। একই সময়ে ঢাকায় মনিপুর (বর্তমান জাতীয় সংসদ ভবন এলাকায়) কৃষি খামারটি প্রতিষ্ঠা করা হয়। যা ১০০০ একর জমি নিয়ে বিস্তৃত। খামারটি কৃষি বিভাগের সঙ্গে সম্পৃক্ত করা হয়। ১৯০৯ সালে উক্ত খামারের কৃষি গবেষণার জন্য একটা ল্যাবরেটরি স্থাপন করা হয়। ১৯১৪ সালে তৎকালীন প্রতিটি জেলায় একজন করে কৃষি সম্প্রসারণ কর্মকর্তা নিয়োগ দেওয়া হয়। এদের মধ্যে কোন কৃষি বিজ্ঞানে জ্ঞান সম্পন্ন কর্মকর্তা ছিলেন না। পরবর্তীতে ১৯৪৩ সালে সর্ব প্রথম বাংলাদেশ কৃষি কলেজ থেকে পাশ করা গ্রাজুয়েটগণ কৃষি বিভাগে যোগদান করেন এবং তখন থেকেই বাস্তবিকপক্ষে কৃষি সম্প্রসারণের কাজ শুরু হয়। ১৯৫০ সালে তৎকালীন পূর্ব পাকিস্তানে কৃষি ও শিল্প উন্নয়ন (ভিএআইডি) প্রকল্পের মাধ্যমে কৃষকদের সম্প্রসারণ শিক্ষা ও উন্নয়ন কর্মকান্ড শুরু হয়, পরবর্তীতে ১৯৫৬ সালে উদ্ভিদ সংরক্ষণ অধিদপ্তর, ১৯৬১ সালে বিএডিসি, ১৯৬২ সালে এআইএস, ১৯৭০ সালে ডিএইএম এবং ডিএআরই সৃষ্টি হলেও কৃষি ও কৃষকের উন্নয়নে তেমন কোন পরিকল্পিত সুযোগ সৃষ্টি হয়নি। স্বাধীনতা পরবর্তী ১৯৭২ সালে কৃষি সম্প্রসারণ কর্মকান্ডকে জোরদার করার লক্ষ্যে তুলা উন্নয়ন বোর্ড, তামাক উনণয়ন বোর্ড, হর্টিকালচার বোর্ড এবং ১৯৭৫ সালে কৃষি পরিদপ্তর (পাট উৎপাদন), কৃষি পরিদপ্তর (সম্প্রসারণ ও ব্যবস্থাপনা ) নামে ফসল ভিত্তিক স্বতন্ত্র প্রতিষ্ঠানসমূহ সৃষ্টি করা হয়। কিন্তু একই কৃষকের জন্য বিভিন্নমুখী/ রকম সম্প্রসারণ বার্তা ও কর্মকান্ড মাঠ পর্যায়ে নেতিবাচক প্রভাব ফেলে। ফলশ্রুতিতে ১৯৮২ সালে ফসল প্রযুক্তি সম্প্রসারণে নিয়োজিত ছয়টি সংস্থা যথা ডিএ(ইএন্ডএম), ডিএ(জেপি), উদ্ভিদ সংরক্ষণ পরিদপ্তর, হর্টিকালচার বোর্ড, তামাক উন্নয়ন বোর্ড এবং সার্ডি একত্রিভূত করে বর্তমান কৃষি সম্প্রসারণ অধিদপ্তর সৃষ্টি করা হয়। কৃষি বিভাগ ১৯৭৭ সাল থেকে ১৯৯০ সাল পর্যন্ত প্রবর্তিত ‘‘প্রশিক্ষণ ও পরিদর্শণ (টিএন্ডভি) পদ্ধতির মাধ্যমে এবং ১৯৯০ সালের পর হতে অদ্যাবধি দলীয় সম্প্রসারণ পদ্ধতির মাধ্যমে দেশের কৃষি ও কৃষককে অত্যন্ত সফলতা ও সুনামের সাথে সেবা প্রদান করেছে। পরিকল্পিত এবং অংশিদারীত্বমূলক সম্প্রসারণ সেবা প্রদানের জন্য ১৯৯৬ সালে নতুন কৃষি সম্প্রসারণ নীতি (এনএইপি) বাস্তবায়নের কাজ শুরু হয়। বর্তমানে ৮টি উইং এর সমন্বয়ে কৃষি সম্প্রসারণ অধিদপ্তর বিভাগীয় কার্যক্রম পরিচালনা করছে। ‘‘কৃষি সম্প্রসারণ অধিদপ্তরের দায়িত্ব হলো সকল শ্রেনীর চাষীদেরকে তাদের চাহিদা ভিত্তিক ফলপ্রসূ ও কার্যকর সম্প্রসারণ সেবা প্রদান করা যাতে তারা তাদের সম্পদের সর্বোত্তম ব্যবহার করে স্থায়ী কৃষি ও আর্থ-সামাজিক উন্নয়নে অবদান রাখতে পারে।’’


title: ব্র্যাড হজ

text: ব্র্যাডলি জন হজ (; জন্ম: ২৯ ডিসেম্বর, ১৯৭৪) ভিক্টোরিয়ার স্যান্ড্রিংহাম এলাকায় জন্মগ্রহণকারী প্রথিতযশা সাবেক অস্ট্রেলীয় আন্তর্জাতিক ক্রিকেটার। ডানহাতি ব্যাটিংয়ের অধিকারী ব্রাড হজ মাঝারিসারির ব্যাটসম্যান হিসেবে অস্ট্রেলিয়া ক্রিকেট দলে খেলছেন। এছাড়াও দলের প্রয়োজনে ডানহাতি অফ-স্পিন বোলিং করে থাকেন তিনি। অস্ট্রেলিয়া দলের পক্ষে তিনি মাত্র ৬ টেস্ট ও ২৫টি একদিনের আন্তর্জাতিকে অংশগ্রহণ করতে পেরেছেন। সেন্ট বেডে'স কলজের প্রাক্তন ছাত্র ব্র্যাড হজ ঘরোয়া অস্ট্রেলীয় ক্রিকেটে ভিক্টোরিয়ার প্রতিনিধিত্ব করছেন।


title: ব্র্যাড হজ

text: ১৯ বছর বয়সে ভিক্টোরিয়ান বুশর‌্যাঞ্জার্স দলে অভিষেক ঘটে তার। অস্ট্রেলিয়ার বিখ্যাত ব্যাটসম্যান ডিন জোন্স তাকে 'গ্লোভলিক' ডাকনামে নামাঙ্কিত করেন। এছাড়াও তিনি 'বাঙ্কি' ডাকনামে পরিচিত ছিলেন। ২০০০ ও ২০০১ সালে ল্যাঙ্কাশায়ার লীগ ক্রিকেটে র‌্যামসবটম ক্রিকেট ক্লাবের সদস্য ছিলেন। তন্মধ্যে ২০০১ সালে ক্লাবের পক্ষে ব্যাটিং রেকর্ড ভঙ্গ করেন।


title: ব্র্যাড হজ

text: ঘরোয়া ক্রিকেটে চমকপ্রদ ব্যাটিং করে রান সংগ্রহ করেছেন। ২০ সেঞ্চুরিসহ ৫,৫৯৭ রান করে অস্ট্রেলিয়ার আন্তঃরাজ্যের সীমিত ওভারের একদিনের খেলায় রেকর্ড গড়েন। এছাড়াও, শেফিল্ড শিল্ডে ভিক্টোরিয়ার পক্ষে ১০,৪৭৪ রান করে সর্বাধিক রানের মালিক হন।


title: ব্র্যাড হজ

text: দীর্ঘদিন অপেক্ষা করার পর অবশেষে নভেম্বর, ২০০৫ সালে অস্ট্রেলিয়া ক্রিকেট দলের পক্ষে আন্তর্জাতিক ক্রিকেট অঙ্গনে অভিষিক্ত হন। অস্ট্রেলিয়া দলে তার দেরীতে অন্তর্ভূক্তির বিষয়ে তিনি মন্তব্য করেন যে, এরজন্য নিউ সাউথ ওয়েলসের পক্ষপাতদুষ্ট আচরণই দায়ী। হোবার্টের বেলেরিভ ওভালে সফরকারী ওয়েস্ট ইন্ডিজের বিপক্ষে ২০০৫-০৬ মৌসুমের টেস্ট সিরিজে ৩৯৪তম ব্যাগি গ্রিন পড়েন তিনি। ১৯ ডিসেম্বর, ২০০৫ তারিখে পার্থে দক্ষিণ আফ্রিকার বিপক্ষে প্রথম সেঞ্চুরি করেন। তৃতীয় দিনে ৯১* রানে অপরাজিত থাকার পর পরদিন তিনি অপরাজিত ২০৩* সংগ্রহ করেন। তার এ ইনিংসে অস্ট্রেলীয় সমর্থকদের কাছ থেকে অধিনায়ক রিকি পন্টিং বেশ সমালোচিত হন। তাদের ধারণা যে, দ্বি-শতকের ফলে পন্টিং ইনিংস ডিক্লেয়ার করতে দেরী করেন। যার কারণে, খেলা ড্রয়ে পরিণত হয়।


title: ব্র্যাড হজ

text: ১৮ মার্চ, ২০০৭ তারিখে অনুষ্ঠিত ২০০৭ সালের ক্রিকেট বিশ্বকাপে হজ হল্যান্ডের বিপক্ষে তার প্রথম ওডিআই শতরান করেন। ৭ ছক্কা ও ৮ চারের মারে ৮৯ বলের তিনি ১২৩ রান তোলেন। তন্মধ্যে শেষ ২৮ বলে তুলেছিলেন ৭৩ রান। এছাড়াও মাইকেল ক্লার্কের সাথে ৪র্থ উইকেট জুটিতে রেকর্ডসংখ্যক ২০৪ রান সংগ্রহ করেন। খেলায় তিনি ম্যান অব দ্য ম্যাচ মনোনীত হন। কিন্তু, পরের খেলাতেই তাকে বাদ দিয়ে অ্যান্ড্রু সাইমন্ডসকে অন্তর্ভুক্ত করা হয়। অবশ্য পরবর্তীতে শেন ওয়াটসনের আঘাতপ্রাপ্তির কারণে তাকে পুণরায় প্রথম একাদশে নেয়া হয়। ডিসেম্বর, ২০১০ তারিখে ২০১১ সালের বিশ্বকাপের জন্য প্রাথমিক তালিকায় অন্তর্ভুক্ত করা হলেও চূড়ান্ত দলে ঠাঁই হয়নি তার।


title: ব্র্যাড হজ

text: জানুয়ারি, ২০১২ সালে একদিনের আন্তর্জাতিক থেকে অবসরের ঘোষণা দেন। পাশাপাশি ভিক্টোরিয়া থেকেও অবসর নেন। এক স্বাক্ষাৎকারে তিনি বলেছেন, আমি মনে করি এখন সময় হয়েছে বিদায় নেয়ার। এরফলে নতুনদের খেলার সুযোগ ঘটবে।


title: বাংলাদেশী পতাকাসমূহের তালিকা

text: এই তালিকাটি বাংলাদেশে ব্যবহৃত পতাকাগুলির তালিকা। জাতীয় পতাকা সম্পর্কে বিস্তারিত জানতে দেখুন বাংলাদেশের জাতীয় পতাকা।


title: দ্য মিটিং (জ্যাকি ম্যাকলেনের অ্যালবাম)

text: দ্য মিটিং মার্কিন স্যাক্সোফোনবাদক জ্যাকি ম্যাকলেন সমন্বিত ডেক্সটার গর্ডন কর্তৃক একটি লাইভ অ্যালবাম। ১৯৭৩ সালে কপেনহেগেন, ডেনমার্কের জাজহুস মনমারতে থেকে রেকর্ডকৃত হয় এবং ১৯৭৪ সালে স্টিপলিচেসের ভ্যানারে অ্যালবামটি মুক্তি পায়।


title: দ্য মিটিং (জ্যাকি ম্যাকলেনের অ্যালবাম)

text: স্কট ইয়ানো কর্তৃক অলমিউজিকের প্রর্যালোচনায় অ্যালবাটিকে তিন তারকা প্রদান করে এবং বিবৃতি দেয়, "এই সঙ্গীত অল্পপরিসরে ধ্রুপদী ঘরণার হলেও বেশ সজীব এবং ডেক্সটার গর্ডন ও জ্যাকি ম্যাকলেন উভয়ের সমর্থকদের জন্য অ্যালবামটি সুপারিশ করেন।"


title: হিন্দু থিয়েটার

text: প্রথম বাংলা থিয়েটার প্রতিষ্ঠিত হয় ১৭৯৫ সালের প্রারম্ভে। রাশিয়ান ভারত বিশারদ গেরাসিম স্তেপানোভিচ লেবেদেফ-এর প্রতিষ্ঠাতা হিসেবে স্বীকৃত। তবে প্রসন্নকুমার ঠাকুর প্রথম ভারতীয় বাংলা থিয়েটার হিসেবে ১৮৩১ সালে "হিন্দু থিয়েটার" প্রতিষ্ঠা করেন।


title: উজি (দ্ব্যর্থতা নিরসন)

text: উজি বলতে বোঝানো হতে পারে -


title: মুসলিমদের পারস্য বিজয়

text: মুসলিমদের পারস্য বিজয় (আরবদের ইরান বিজয় বলেও পরিচিত) ৬৫১ সালে সাসানীয় সাম্রাজ্যের পতন ঘটায়। এই বিজয়ের ফলে ইরানে জরস্ট্রিয়ান ধর্মের প্রভাব কমে আসে। মুসলিমরা ৬৩৩ সালে সাসানীয় অঞ্চলে আক্রমণ করে। এসময় খালিদ বিন ওয়ালিদ বর্তমান ইরাকের অংশ মেসোপটেমিয়ায় হামলা চালান। তৎকালীন সময় এই অঞ্চল ছিল সাসানীয় সাম্রাজ্যের রাজনৈতিক ও অর্থনৈতিক কেন্দ্র। সিরিয়ার রোমান যুদ্ধক্ষেত্রে খালিদকে বদলি করে পাঠানো হলে ইরানিদের পাল্টা আক্রমণে মুসলিমরা তাদের অবস্থান থেকে পিছু হটে। ৬৩৬ সালে সাদ ইবনে আবি ওয়াক্কাসের নেতৃত্বে দ্বিতীয় পর্যায়ের অভিযান শুরু হয়। কাদিসিয়ার যুদ্ধে বিজয়ের মাধ্যমে সাসানীয় অঞ্চলে মুসলিমরা স্থায়ীভাবে আধিপত্য লাভ করে। এরপর জগ্রোস পর্বতমালা রাশিদুন খিলাফত ও সাসানীয় সাম্রাজ্যের মধ্যে প্রাকৃতিক বাধা ও সীমানা হিসেবে কাজ করে। পারসিয়ানদের ক্রমাগত আক্রমণ চলতে থাকায় ৬৪২ সালে খলিফা উমর ইবনুল খাত্তাব সাসানীয় সাম্রাজ্যে পূর্ণ মাত্রায় আক্রমণের নির্দেশ দেন। ৬৫১ সালে এই জয় সম্পন্ন হয়। পারস্য বিজয় খলিফা উমর ইবনুল খাত্তাবের অন্যতম বড় অর্জন ছিল। তিনি মদিনা থেকে এই অভিযানের সফল দিক নির্দেশনা দিয়েছিলেন যা তার সামরিক ও রাজনৈতিক প্রজ্ঞার পরিচয় বহন করে।


title: সূরা ইব্রাহীম

text: সূরা ইব্রাহীম , (, (নবী ইব্রাহিম) মুসলমানদের ধর্মীয় গ্রন্থ কুরআনের চৌদ্দতম সূরা। এই সূরাটি মক্কায় অবতীর্ণ হয়েছে এবং এর আয়াত সংখ্যা ৫২ টি।


title: সূরা ইব্রাহীম

text:
بِسْمِ اللّهِ الرَّحْمـَنِ الرَّحِيمِ
আল্লাহর নাম দিয়ে শুরু করছি যিনি পরম করুণাময়, অতি দয়ালু।


title: সূরা ইব্রাহীম

text: ১) আলিফ-লাম-রা; ঐটি একটি গ্রন্থ, যা আমি আপনার প্রতি নাযিল করেছি-যাতে আপনি মানুষকে অন্ধকার থেকে আলোর দিকে বের করে আনেন-পরাক্রান্ত, প্রশংসার যোগ্য পালনকর্তার নির্দেশে তাঁরই পথের দিকে।


title: সূরা ইব্রাহীম

text: ২) তিনি আল্লাহ; যিনি নভোমন্ডল ও ভূ-মন্ডলের সবকিছুর মালিক। কাফেরদের জন্যে বিপদ রয়েছে, কঠোর আযাব;


title: সূরা ইব্রাহীম

text: ৩)যারা পরকালের চাইতে পার্থিব জীবনকে পছন্দ করে; আল্লাহর পথে বাধা দান করে এবং তাতে বক্রতা অন্বেষণ করে, তারা পথ ভুলে দূরে পড়ে আছে।


title: সূরা ইব্রাহীম

text: ৪) আমি সব পয়গম্বরকেই তাদের স্বজাতির ভাষাভাষী করেই প্রেরণ করেছি, যাতে তাদেরকে পরিষ্কার বোঝাতে পারে। অতঃপর আল্লাহ যাকে ইচ্ছা, পথঃভ্রষ্ট করেন এবং যাকে ইচ্ছা সৎপথ প্রদর্শন করেন। তিনি পরাক্রান্ত, প্রজ্ঞাময়।


title: সূরা ইব্রাহীম

text: ৫) আমি মূসাকে নিদর্শনাবলী সহ প্রেরণ করেছিলাম যে, স্বজাতিকে অন্ধকার থেকে আলোর দিকে আনয়ন এবং তাদেরকে আল্লাহর দিনসমূহ স্মরণ করান। নিশ্চয় এতে প্রত্যেক ধৈর্যশীল কৃতজ্ঞের জন্যে নিদর্শনাবলী রয়েছে।


title: সূরা ইব্রাহীম

text: ৬) যখন মূসা স্বজাতিকে বললেনঃ তোমাদের প্রতি আল্লাহর অনুগ্রহ স্মরণ কর যখন তিনি তোমাদেরকে ফেরাউনের সম্প্রদায়ের কবল থেকে মুক্তি দেন। তারা তোমাদেরকে অত্যন্ত নিকৃষ্ট ধরনের শাস্তি দিত, তোমাদের ছেলেদেরকে হত্যা করত এবং তোমাদের মেয়েদেরকে জীবিত রাখত। এবং এতে তোমাদের পালনকর্তার পক্ষ থেকে বিরাট পরীক্ষা হয়েছিল।


title: সূরা ইব্রাহীম

text: ৭)যখন তোমাদের পালনকর্তা ঘোষণা করলেন যে, যদি কৃতজ্ঞতা স্বীকার কর, তবে তোমাদেরকে আরও দেব এবং যদি অকৃতজ্ঞ হও তবে নিশ্চয়ই আমার শাস্তি হবে কঠোর।


title: সূরা ইব্রাহীম

text: ৮) আর মূসা বললো, “যদি তোমরা কুফরী করো এবং পৃথিবীর সমস্ত অধিবাসীও কাফের হয়ে যায় তাহলে আল্লাহর কিছুই আসে যায় না এবং তিনি আপন সত্তায় আপনি প্রশংসিত।”


title: সূরা ইব্রাহীম

text: ৯) তোমাদের কাছে কি তোমাদের পূর্বে অতিক্রান্ত জাতিগুলোর বৃত্তান্ত পৌঁছেনি? নূহের জাতি, আদ, সামূদ এবং তাদের পরে আগমনকারী বহু জাতি, যাদের সংখ্যা একমাত্র আল্লাহ জানেন? তাদের রসূলরা যখন তাদের কাছে দ্ব্যর্থহীন কথা ও সুস্পষ্ট নিদর্শনাবলী নিয়ে আসেন তখন তারা নিজেদের মুখে হাত চাপা দেয় এবং বলে, “যে বার্তা সহকারে তোমাদের পাঠানো হয়েছে আমরা তা মানি না এবং তোমরা আমাদের যে জিনিসের দাওয়াত দিচ্ছো তার ব্যাপারে আমরা যুগপৎ উদ্বেগ ও সংশয়ের মধ্যে আছি।”


title: সূরা ইব্রাহীম

text: ১০) তাদের রসূলরা বলে, “আল্লাহর ব্যাপারে কি সন্দেহ আছে, যিনি আকাশ ও পৃথিবীর স্রষ্টা? তিনি তোমাদের ডাকছেন তোমাদের গুনাহ মাফ করার এবং একটি নির্দিষ্ট সময় পর্যন্ত তোমাদের অবকাশ দেয়ার জন্য।” তারা জবাব দেয়, “তোমরা আমাদের মতো মানুষ ছাড়া আর কিছুই নও। বাপ-দাদাদের থেকে যাদের ইবাদাত চলে আসছে তোমরা তাদের ইবাদাত থেকে আমাদের ফেরাতে চাও। ঠিক আছে তাহলে আনো কোন সুস্পষ্ট প্রমাণ।”


title: সূরা ইব্রাহীম

text: ১১) তাদের রসূলুরা তাদেরকে বলে, “যথার্থই আমরা তোমাদের মতো মানুষ ছাড়া আর কিছুই নই। কিন্তু আল্লাহ তাঁর বান্দাদের মধ্য থেকে যাকে ইচ্ছা অনুগ্রহ করেন। আর তোমাদের কোন প্রমাণ এনে দেবো, এ ক্ষমতা আমাদের নেই। প্রমাণ তো আল্লাহরই অনুমতিক্রমে আসতে পারে এবং ঈমানদারদের আল্লাহরই ওপর ভরসা রাখা উচিত।


title: সূরা ইব্রাহীম

text: ১২) আর আমরা আল্লাহরই ওপর ভরসা করবো না কেন, যখন আমাদের জীবনের পথে তিনি আমাদের পথ দেখিয়েছেন? তোমরা আমাদের যে যন্ত্রণা দিচ্ছো তার ওপর আমরা সবর করবো এবং ভরসাকারীদের ভরসা আল্লাহরই ওপর হওয়া উচিত।”


title: সূরা ইব্রাহীম

text: ১৩) শেষ পর্যন্ত অস্বীকারকারীরা তাদের রসূলদের বলে দিল, “হয় তোমাদের ফিরে আসতে হবে আমাদের মিল্লাতে আর নয়তো আমরা তোমাদের বের করে দেবো আমাদের দেশ থেকে।” তখন তাদের রব তাদের কাছে অহী পাঠালেন, “আমি এ জালেমদের ধ্বংস করে দেবো


title: সূরা ইব্রাহীম

text: ১৪) তাদের পর তোমাদেরকে দেশে আবাদ করব। এটা ঐ ব্যক্তি পায়, যে আমার সামনে দন্ডায়মান হওয়াকে এবং আমার আযাবের ওয়াদাকে ভয় করে।


title: সূরা ইব্রাহীম

text: ১৫) তারা ফায়সালা চেয়েছিল (ফলে এভাবে তাদের ফায়সালা হলো) এবং প্রত্যেক উদ্ধত সত্যের দুশমন ব্যর্থ মনোরথ হলো।


title: সূরা ইব্রাহীম

text: ১৬) তার পেছনে দোযখ রয়েছে। তাতে পূঁজ মিশানো পানি পান করানো হবে।


title: সূরা ইব্রাহীম

text: ১৭) ঢোক গিলে তা পান করবে। এবং গলার ভিতরে প্রবেশ করতে পারবে না। প্রতি দিক থেকে তার কাছে মৃত্যু আগমন করবে এবং সে মরবে না। তার পশ্চাতেও রয়েছে কঠোর আযাব।


title: সূরা ইব্রাহীম

text: ১৮) যারা তাদের রবের সাথে কুফরী করলো তাদের কার্যক্রমের উপমা হচ্ছে এমন ছাই-এর মতো, যাকে একটি ঝনঝাক্ষুব্ধ দিনের প্রবল বাতাস উড়িয়ে দিয়েছে। তারা নিজেদের কৃতকর্মের কোনই ফল লাভ করতে পারবে না। এটিই চরম বিভ্রান্তি।


title: সূরা ইব্রাহীম

text: ১৯) তুমি কি দেখনি যে, আল্লাহ নভোমন্ডল ও ভুমন্ডল যথাবিধি সৃষ্টি করেছেন? যদি তিনি ইচ্ছা করেন, তবে তোমাদেরকে বিলুপ্তিতে নিয়ে যাবেন এবং নতুন সৃষ্টি আনয়ন করবেন।


title: সূরা ইব্রাহীম

text: ২০) এমনটি করা তাঁর জন্য মোটেই কঠিন নয়।


title: সূরা ইব্রাহীম

text: ২১) সবাই আল্লাহর সামনে দন্ডায়মান হবে এবং দুর্বলেরা বড়দেরকে বলবেঃ আমরা তো তোমাদের অনুসারী ছিলাম-অতএব, তোমরা আল্লাহর আযাব থেকে আমাদেরকে কিছুমাত্র রক্ষা করবে কি? তারা বলবেঃ যদি আল্লাহ আমাদেরকে সৎপথ দেখাতেন, তবে আমরা অবশ্যই তোমাদের কে সৎপথ দেখাতাম। এখন তো আমাদের ধৈর্য্যচ্যুত হই কিংবা সবর করি-সবই আমাদের জন্যে সমান আমাদের রেহাই নেই।


title: সূরা ইব্রাহীম

text: ২২) যখন বিচারে সব কিছুর সিদ্বান্ত হয়ে যাবে শয়তান বলবে, "আল্লাহ্-ই তোমাদের সত্যের প্রতিশ্রুতি দিয়েছিলেন, আমিও দিয়েছিলাম কিন্তু আমি তোমাদের প্রতি প্রদত্ত প্রতিশ্রুতি ভঙ্গ করেছি। তোমাদের আহবান করা ব্যতীত তোমাদের উপরে আমার কোন কর্তৃত্ব ছিলো না; কিন্তু তোমরা আমার আহবানে সাড়া দিয়েছ। সুতারাং আমাকে ভৎর্সনা কর না, বরং তোমাদের নিজ আত্মাকে ভৎর্সনা কর। আমি তোমাদের আর্তনাদ শুনতে পাই না, তোমরাও আমারটা শুনতে পাও না। পূর্বে তোমরা আমাকে আল্লাহ্‌র সাথে যে শরীক করেছিলে, তোমাদের সে কর্ম আমি অস্বীকার করি। পাপীদের জন্য রয়েছে ভয়াবহ শাস্তি।"


title: সূরা ইব্রাহীম

text: ২৩) এবং যারা বিশ্বাস স্থাপণ করে এবং সৎকর্ম সম্পাদন করে তাদেরকে এমন উদ্যানে প্রবেশ করানো হবে, যার পাদদেশ দিয়ে নির্ঝরিনী সমূহ প্রবাহিত হবে তারা তাতে পালনকর্তার নির্দেশে অনন্তকাল থাকবে। যেখানে তাদের সম্ভাষণ হবে সালাম।


title: সূরা ইব্রাহীম

text: ২৪) । তুমি কি লক্ষ্য কর নাই আল্লাহ কিভাবে উপমা দিয়ে থাকন? সদুপদেশের তুলনা হচেছ উৎকৃষ্ট বৃক্ষের ন্যায়, যার শিকড় দৃঢ়ভাবে মাটিতে প্রোথিত এবং শাখা প্রশাখা আকাশে পৌছায় ।


title: সূরা ইব্রাহীম

text: ২৫) সে পালনকর্তার নির্দেশে অহরহ ফল দান করে। আল্লাহ মানুষের জন্যে দৃষ্টান্ত বর্ণণা করেন-যাতে তারা চিন্তা-ভাবনা করে।


title: সূরা ইব্রাহীম

text: ২৬) অন্যদিকে অসৎ বাক্যের৩৭ উপমা হচ্ছে, একটি মন্দ গাছ, যাকে ভূপৃষ্ঠ থেকে উপড়ে দূরে নিক্ষেপ করা হয়, যার কোন স্থায়িত্ব নেই।


title: সূরা ইব্রাহীম

text: ২৭) ঈমানদারদেরকে আল্লাহ একটি শাশ্বত বাণীর ভিত্তিতে দুনিয়া ও আখেরাত উভয় স্থানে প্রতিষ্ঠা দান করেন। আর জালেমদেরকে আল্লাহ পথভ্রষ্ট করেন। আল্লাহ যা চান তাই করেন।


title: সূরা ইব্রাহীম

text: ২৮) তুমি কি তাদের কে দেখনি, যারা আল্লাহর নেয়ামতকে কুফরে পরিণত করেছে এবং স্ব-জাতিকে সম্মুখীন করেছে ধ্বংসের আলয়ে।


title: সূরা ইব্রাহীম

text: ২৯) দোযখের? তারা তাতে প্রবেশ করবে সেটা কতই না মন্দ আবাস।


title: সূরা ইব্রাহীম

text: ৩০) এবং আল্লাহর কিছু সমকক্ষ বানিয়ে নিল, যাতে তারা তাদেরকে আল্লাহর পথ থেকে ভ্রষ্ট করে দেয়। এদেরকে বলো, ঠিক আছে, মজা ভোগ করে নাও, শেষ পর্যন্ত তোমাদের তো ফিরে যেতে হবে দোজখের মধ্যেই।


title: সূরা ইব্রাহীম

text: ৩১) আমার বান্দাদেরকে বলে দিন যারা বিশ্বাস স্থাপন করেছে, তারা নামায কায়েম রাখুক এবং আমার দেয়া রিযিক থেকে গোপনে ও প্রকাশ্যে ব্যয় করুক ঐদিন আসার আগে, যেদিন কোন বেচা কেনা নেই এবং বন্ধুত্বও নেই।


title: সূরা ইব্রাহীম

text: ৩২) আল্লাহ্-ই আকাশ মন্ডলী ও পৃথিবী সৃষ্টি করেছেন এবং [তিনি] আকাশ থেকে বৃষ্টি প্রেরণ করতে থাকেন, যার দ্বারা তোমাদের জীবিকার জন্য ফলমূল উৎপন্ন করে থাকেন। তিনি-ই তোমাদের জন্য নৌযানকে তোমাদের নিয়ন্ত্রাধীন করেছেন যেনো, সেগুলি আল্লাহর হুকুমে সমূদ্রে চলাচল করতে পারে। এবং যিনি নদী সমূহকেও তোমাদের অধীন করে দিয়েছেন।


title: সূরা ইব্রাহীম

text: ৩৩) তিনি সূর্য চন্দ্রকে তোমাদের অধীন করে দিয়েছেন। এরা প্রত্যেকেই অধ্যাবসায়ের সাথে নিজ নিজ গতি পথ অনুসরণ করছে। এবং রাত্রি ও দিনকে তিনি তোমাদের অধীন করে দিয়েছেন।


title: সূরা ইব্রাহীম

text: ৩৪) যে সকল বস্তু তোমরা চেয়েছ, তার প্রত্যেকটি থেকেই তিনি তোমাদেরকে দিয়েছেন। যদি আল্লাহর নেয়ামত গণনা কর, তবে গুণে শেষ করতে পারবে না। নিশ্চয় মানুষ অত্যন্ত অন্যায়কারী, অকৃতজ্ঞ।


title: সূরা ইব্রাহীম

text: ৩৫) স্মরণ কর সেই সময়ের কথা যখন ইবরাহীম দোয়া করছিল, “হে আমার রব! এ শহরকে নিরাপত্তার শহরে পরিণত করো এবং আমার ও আমার সন্তানদেরকে মূর্তিপূজা থেকে বাঁচাও।


title: সূরা ইব্রাহীম

text: ৩৬) হে পালনকর্তা, এরা অনেক মানুষকে বিপথগামী করেছে। অতএব যে আমার অনুসরণ করে, সে আমার এবং কেউ আমার অবাধ্যতা করলে নিশ্চয় আপনি ক্ষমাশীল, পরম দয়ালু।


title: সূরা ইব্রাহীম

text: ৩৭) হে আমাদের পালনকর্তা, আমি নিজের এক সন্তানকে তোমার পবিত্র গৃহের সন্নিকটে চাষাবাদহীন উপত্যকায় আবাদ করেছি; হে আমাদের পালনকর্তা, যাতে তারা নামায কায়েম রাখে। অতঃপর আপনি কিছু লোকের অন্তরকে তাদের প্রতি আকৃষ্ট করুন এবং তাদেরকে ফলাদি দ্বারা রুযী দান করুন, সম্ভবতঃ তারা কৃতজ্ঞতা প্রকাশ করবে ।


title: সূরা ইব্রাহীম

text: ৩৮) হে পরওয়ারদিগার! তুমি জানো যা কিছু আমরা লুকাই এবং যা কিছু প্রকাশ করি।” - আর যথার্থই আল্লাহর কাছে কিছুই গোপন নেই, না পৃথিবীতে না আকাশে


title: সূরা ইব্রাহীম

text: ৩৯) সমস্ত প্রশংসা আল্লাহরই, যিনি আমাকে এই বার্ধক্যে ইসমাঈল ও ইসহাক দান করেছেন নিশ্চয় আমার পালনকর্তা দোয়া শ্রবণ করেন।


title: সূরা ইব্রাহীম

text: ৪০) "হে আমার প্রভু ! আমাকে তাদের একজন কর, যারা নিয়মিত সালাত কায়েম করে,এবং আমার বংশধরদের মধ্যে থেকেও কর । হে আমার প্রভু তুমি আমার প্রার্থনা গ্রহণ কর।


title: সূরা ইব্রাহীম

text: ৪১) "হে আমার প্রভু , আমাকে আমার পিতামাতাকে এবং [সকল] মুমিনদের তুমি তোমার ক্ষমার পক্ষপুটে আশ্রয় দান কর, সেইদিন, যেদিন হিসাব অনুষ্ঠিত হবে।


title: সূরা ইব্রাহীম

text: ৪২) জালেমরা যা করে, সে সম্পর্কে আল্লাহকে কখনও বেখবর মনে করো না তাদেরকে তো ঐ দিন পর্যন্ত অবকাশ দিয়ে রেখেছেন, যেদিন চক্ষুসমূহ বিস্ফোরিত হবে।


title: সূরা ইব্রাহীম

text: ৪৩) তারা মাথা তুলে পালাতে থাকবে, দৃষ্টি ওপরের দিকে স্থির হয়ে থাকবে এবং মন উড়তে থাকবে।


title: সূরা ইব্রাহীম

text: ৪৪) মানুষকে ঐ দিনের ভয় প্রদর্শন করুন, যেদিন তাদের কাছে আযাব আসবে। তখন জালেমরা বলবেঃ হে আমাদের পালনকর্তা, আমাদেরকে সামান্য মেয়াদ পর্যন্ত সময় দিন, যাতে আমরা আপনার আহবানে সাড়া দিতে এবং পয়গম্বরগণের অনুসরণ করতে পারি। তোমরা কি ইতোপূর্বে কসম খেতে না যে, তোমাদেরকে দুনিয়া থেকে যেতে হবে না?


title: সূরা ইব্রাহীম

text: ৪৫) তোমরা তাদের বাসভূমিতেই বসবাস করতে, যারা নিজেদের উপর জুলুম করেছে এবং তোমাদের জানা হয়ে গিয়েছিল যে, আমি তাদের সাথে কিরূপ ব্যবহার করেছি এবং আমি তোমাদেরকে ওদের সব কাহিনীই বর্ণনা করেছি।


title: সূরা ইব্রাহীম

text: ৪৬) তারা তাদের সব রকমের চক্রান্ত করে দেখেছে কিন্তু তাদের প্রত্যেকটি চক্রান্তের জবাব আল্লাহর কাছে ছিল, যদিও তাদের চক্রান্তগুলো এমন পর্যায়ের ছিল যাতে পাহাড় টলে যেতো।


title: সূরা ইব্রাহীম

text: ৪৭) অতএব আল্লাহর প্রতি ধারণা করো না যে, তিনি রসূলগণের সাথে কৃত ওয়াদা ভঙ্গ করবেন নিশ্চয় আল্লাহ পরাক্রমশালী, প্রতিশোধ গ্রহণকারী।


title: সূরা ইব্রাহীম

text: ৪৮) একদিন এই পৃথিবী অন্য পৃথিবীতে রূপান্তরিত হবে ও আকাশ মন্ডলীও [অনুরূপ হবে] [মানব গোষ্ঠী] শ্রেণীবদ্ধভাবে আল্লাহর সামনে উপস্থিত হবে- যিনি এক, অপ্রতিরোধ্য।


title: সূরা ইব্রাহীম

text: ৪৯) সেদিন তুমি পাপীদের দেখবে শৃঙ্খলে এক সাথে বাঁধা।


title: সূরা ইব্রাহীম

text: ৫০) তাদের জামা হবে দাহ্য আলকাতরার এবং তাদের মুখমন্ডলকে আগুন আচ্ছন্ন করে ফেলবে।


title: সূরা ইব্রাহীম

text: ৫১) এটা এ জন্য হবে যে, আল্লাহ প্রত্যেককে তার কৃতকর্মের বদলা দেবেন। হিসেব নিতে আল্লাহর একটুও দেরি হয় না।


title: সূরা ইব্রাহীম

text: ৫২) এটা মানুষের একটি সংবাদনামা এবং যাতে এতদ্বারা ভীত হয় এবং যাতে জেনে নেয় যে, উপাস্য তিনিই-একক; এবং যাতে বুদ্ধিমানরা চিন্তা-ভাবনা করে।


title: সূরা ইব্রাহীম

text: এই সূরার ৩৫ নং আয়াতে উল্লেখিত وَإِذْ قَالَ إِبْرَاهِيمُ رَبِّ اجْعَلْ هَذَا الْبَلَدَ آمِنًا বাক্যাংশ থেকে পবিত্র্র সূরার নামকরণ করা হয়। পবিত্র এ সূরায় ইব্রাহীম (আঃ) জীবন বৃত্তান্ত বর্ণনা করা হয়েছে।অন্যান্য সূরার ন্যায় এখানেও আলামত হিসেবে এ নাম ব্যবহৃত হয়েছে।


title: সূরা ইব্রাহীম

text: এই সুরার বিশেষত্ব হচেছ এই সুরাটি পূর্বাক্ত (সুরা রাদ) সুরাটির শেষ অংশ বিশেষ হিসেবে ধরা যায়। এখানে ব্যাখ্যা করা হয়েছে কি ভাবে স্বার্থান্ধ লোকের স্বার্থপরতা সত্বেও, সত্য তার নিজস্ব শক্তিতে প্রতিষ্ঠিত হয়। এই সত্যকে উপস্থাপন করার জন্য হযরত মুসা ও হযরত ইব্রাহিমের জীবন কাহিনীকে উদাহরণ স্বরূপ তুলে ধরা হয়েছে। এই সুরার মর্মার্থ হচেছ হযরত ইব্রাহীম (আঃ) এর প্রার্থনা।


title: বিশ্বনাথ

text:
বিশ্বনাথ অসমের শোণিতপুর জেলায় অবস্থির একটি নগর। এটি তেজপুর থেকে ৭৫কি:মি ও অসমের রাজধানী গুয়াহাটি থেকে ২৫৫কি:মি: দূরত্বে অবস্থিত। এখানে অবস্থিত বিশ্বনাথ মন্দির বা গুপ্তকাশী বিশ্বনাথ ঘাট পর্য্টকের জন্য আকর্ষণীয় স্থান। বিশ্বনাথ অন্তর্গত মোনাবাড়ি চা-বাগান এশিয়ার সর্ববৃহৎ চা-বাগান।
বিশ্বনাথের স্থানাঙ্ক হচ্ছে । সাগরপৃষ্ঠ থেকে এর উচ্চতা ৭২মিটার (২৩৬ফুট)। বিশ্বনাথের পূর্বদিকে বরগাং নদী পশ্চিমে ঘিলাধারী নদী উত্তরে অরুণাচল প্রদেশ ও দক্ষিণে ব্রহ্মপুত্র নদী অবস্থিত।
২০০১ সনের জনগননা অনুযায়ী বিশ্বনাথের জনসংখ্যা হচ্ছে ১৬,৮২৫ জন। যার ৫৩% পুরুষ ও ৪৭% মহিলা। এখানকার সাক্ষরতার হার ৮০% । পুরুষ ও মহিলার সাক্ষরতার হার ক্রমে ৮৫% ও ৭৫%। বিশ্বনাথে ৯% ছয় বৎসরের অনুর্ধর।
উত্তর-পূর্ব ভারতের প্রাচীন তীর্থক্ষেত্র বিখ্যাত শিবমন্দির বিশ্বনাথ থেকেই এই অঞ্চলের নাম বিশ্বনাথ হয়েছে। বিশ্বনাথের প্রাচীনতম নাম ছিল সলা। পরবর্তী সময়ে এই স্থান নদুয়ার নামে পরিচিত ছিল। পুরাণে উল্লেখিত বিশ্বনাথ নাম বিশ্বনাথ তীর্থক্ষেত্রকে বুঝানো অর্থে ব্যবহৃত হত। বিশ্বনাথ শব্দের অর্থ বিশ্বের মালিক।


title: বিশ্বনাথ

text:
বিশ্বনাথে অবস্থিত বীণাপাণি নাট্য মন্দির বহুকাল যাবৎ সাংস্কৃতিক ক্ষেত্রে যথেষ্ট অবদান রেখে আসছে। মুর্চ্ছনা বিশ্বনাথের উল্লেখযোগ্য সাংস্কৃতিক অনুষ্ঠান । ১৯৯৭ সনের ২০জুন তারিখে অনুষ্ঠানটির জন্ম হয়। এই অনুষ্ঠানটির মুখ্য উদ্দেশ্য হচ্ছে শিশুদের মানসিক বিকাশ ও যুবক যুবতীদের সাহিত্য ও সাংস্কৃতিক জ্ঞান প্রদান করে সার্বাঙ্গীণ উন্নতি সাধন করা।
নগরটির কয়েকজন বিখ্যাত ব্যক্তিদের নাম- শশি ফুকন (অসমীয়া আলোচনা পত্রিকা বিস্ময়ের সম্পাদক), মাইনী মহন্ত( অসমীয়া আলোচনা পত্রিকা নন্দিনীর সম্পাদক), প্রমোদ বড়ুয়া, ব্রজেন কলিতা, রিমঝিম বরা, দ্বিজেন মহন্ত( চলচ্চিত্রের সহিত জড়িত), ক্ষীরধর বড়ুয়া, সুমন্ত বড়ুয়া।


title: জয়মতী (১৯৩৫-এর চলচ্চিত্র)

text: জয়মতী ১৯৩৫ সনে মুক্তিপ্রাপ্ত প্রথম অসমীয়া ভাষার চলচ্চিত্র। লক্ষ্মীনাথ বেজবরুয়ার সতী জয়মতী নাটককে কেন্দ্র করে জ্যোতিপ্রসাদ আগরওয়ালা এই চলচ্চিত্রটি প্রযোজনা ও পরিচালনা করেন। এই চলচ্চিত্রে জয়মতীর চরিত্রে অভিনয় করেছিলেন আইদেউ সন্দিকৈ। ১৯৩৩ সনে চলচ্চিত্র নির্মাণের কাজ আরম্ভ করা হয় ও ১৯৩৫ সনে মুক্তি দেওয়া হয়। ভোলাগুরি চা-বাগানে অবস্থিত চিত্রবন ষ্টুডিওতে চলচ্চিত্রটির সুটিং করা হয়।


title: জয়মতী (১৯৩৫-এর চলচ্চিত্র)

text:
আহোম সাম্রাজ্যের জয়মতী নামক নারীর বাস্তব জীবনের কাহিনী চলচ্চিত্রে প্রস্ফুটিত হয়েছে। আহোম সাম্রাজ্যের নিয়মমতে কোন অংগক্ষত রাজকুমার রাজা হতে পারবেন না। তাই লালুকসোলার পরামর্শে লরা রাজা বা চুলিক্‌ফা রাজ্যের রাজকুমারদের অংগক্ষত করার নির্দেশ দেয়। এই অত্যাচার থেকে রক্ষা পাওয়ার জন্য তুংখুঙীয়া ফৈদের রাজকুমার গদাপানি রাজ্য থেকে পালিয়ে নগা পাহাড়ে আশ্রয় নেয়। গদাপানির সন্ধান না পেয়ে চুলিক্‌ফা গদাপানির পত্নী জয়মতীকে বন্দী করে জেরেঙা পাথার নামক স্থানে অসহ্যকর অত্যাচার করে। কিন্তু অত্যাচার সহ্য করেও জয়মতী তাঁর স্বামীর আত্মগোপন করা স্থানের নাম প্রকাশ করেন নাই।
ইংল্যান্ড থেকে ফিরে আসার সময় জ্যোতিপ্রসাদ আগরওয়ালা ইউ.অ্যাফ.এ ষ্টুডিও থেকে চলচ্চিত্র নির্মাণের কৌশল আয়ত্ত করেন। ১৯৩৫ সনের ১০ মার্চ তারিখে গুয়াহাটির কুমার ভাস্কর নাট্য মন্দিরে মুক্তি দেওয়া হয়। ছবিটির উদঘাটন করেন সাহিত্যরথী লক্ষ্মীনাথ বেজবরুয়া। চলচ্চিত্রটি দর্শকের জনপ্রিয়তা অর্জনে অক্ষম হয় যার ফলে বানিজ্যিক লোকসান হয়।


title: সূরা আল-হিজর

text: সূরা আল হিজর (, বাংলায়: প্রস্তরময় ভূভাগ) মুসলমানদের ধর্মীয় গ্রন্থ কুরআনের পনেরতম সূরা। এই সূরাটি মক্কায় অবতীর্ণ হয়েছে এবং এর আয়াত সংখ্যা ৯৯টি।


title: সূরা আল-হিজর

text: এই সূরার ৮০ নং আয়াত থেকে আল হিজর শব্দটি থেকে সূরার নামকরণ হয়েছে।


title: সূরা আল-হিজর

text:
الحجر (আল-হিজর) অর্থ পাথর।
শিরকের কারনে হৃদয় কঠিন হয়ে যায় যা কিনা পাথরের মত শক্ত। আর জাহান্নামকে পূর্ন করা হবে মানুষ আর পাথর দ্বারা যা দিয়ে মূর্তি তৈরী করা হয়। সত্যকে অস্বীকার করার ফলে পাথর হৃদয়ের মানুষের এবং ইবলিসের কি হাল হয়েছিল তা বর্ননা করা হয় এই সূরাতে।


title: জাল

text: জাল বাংলাদেশের প্রখ্যাত সাহিত্যিক আবু ইসহাক-এর একটি গোয়েন্দা উপন্যাস। উপন্যাসটি ১৯৮৮ সালে 'আনন্দপত্র' নামক কাগজের ঈদ সংখ্যায় প্রথম প্রকাশিত হয়। এটি লেখা শেষ হয় ১৯৫৪ সালে। উপন্যাসটি বাস্তব ঘটনা অবলম্বনে রচিত। ১৯৫০ সালে বাংলাদেশে (তৎকালীন পাকিস্তান) 'জাল নোট'-এর কয়েকটা মামলার তদন্তের ভার পড়েছিলো লেখকের ওপর, সরকারি কর্মকর্তা থাকাকালীন সময়ে। সেই অভিজ্ঞতাকে ভিত্তি করেই 'জাল' উপন্যাসটি রচিত।


title: রোসেটা

text: রোসেটা হল একটি রোবটিক স্পেস প্রোব এবং ইউরোপিয়ান স্পেস এজেন্সি এর প্রস্তুতকারক এবং প্রেরক। এটি এর অবরতরন মডিউল ফিলের সাথে ধূমকেতু 67P/Churyumov–Gerasimenko (67P) নিয়ে বিস্তারিত গবেষণা করে। এটি নভেম্বর ১২ , ২০১৪ তারিখে ধুমকেতুটিতে অবতরন করে এবং সফলভাবে তথ্য আদান-প্রদান করে।


title: অস্ট্রেলিয়া জাতীয় ক্রিকেট দলের অধিনায়কদের তালিকা

text:
অত্র নিবন্ধটি আন্তর্জাতিক ক্রিকেট অঙ্গনে অস্ট্রেলিয়া ক্রিকেট দলের পুরুষ, মহিলা ও যুব অধিনায়কদের তালিকা যারা টেস্ট, একদিনের আন্তর্জাতিক ও টুয়েন্টি২০ আন্তর্জাতিকে প্রতিনিধিত্ব করেছেন।
১৮৭৭ সালে অস্ট্রেলিয়া দল প্রথম টেস্ট খেলায় অংশগ্রহণ করে। এরপর ১৯৭১ সালে প্রথমবারের মতো একদিনের আন্তর্জাতিকে অংশগ্রহণ করে। উভয় ক্ষেত্রেই তাদের প্রতিপক্ষ ছিল ইংল্যান্ড দল। দলটি ২০০৫ সালে নিউজিল্যান্ডের বিপক্ষে প্রথম টুয়েন্টি২০ আন্তর্জাতিকে প্রতিদ্বন্দ্বিতা করে। অস্ট্রেলিয়ান ক্রিকেট বোর্ড যা বর্তমানে ক্রিকেট অস্ট্রেলিয়া নামে পরিচিত সংস্থার মাধ্যমে আনুষ্ঠানিকভাবে আন্তর্জাতিক খেলা ও সফর আয়োজন করে।


text: কিন্তু ১৯৭০-এর দশকে ক্যারি প্যাকারের পরিচালনায় বিশ্ব সিরিজ ক্রিকেটে তৎকালীন শীর্ষস্থানীয় ক্রিকেটারগণ চুক্তিবদ্ধ হন ও তাঁরা বিভিন্ন আন্তর্জাতিক দলের বিপক্ষে বেশ কয়েকটি সুপারটেস্টে অংশগ্রহণ করেছেন। তারপর ১৯৮০-এর মধ্যভাগে অস্ট্রেলিয়ার বিদ্রোহী দল দক্ষিণ আফ্রিকা সফর করে। ঐ সময়ে বর্ণবৈষম্যবাদের কারণে দক্ষিণ আফ্রিকাকে নিষিদ্ধ অবস্থায় রাখা হয়েছিল। ঐ দলগুলোর অধিনায়কদেরকেও তালিকায় অন্তর্ভুক্ত করা হয়েছে।


text: অস্ট্রেলিয়া দলের পক্ষে যারা কমপক্ষে একটি টেস্ট খেলায় অধিনায়ক ছিলেন তাঁদের তালিকা নিম্নরূপ। দলের সহঃ অধিনায়ক ও খেলা চলাকালীন অধিনায়কের দায়িত্বভার অর্পিত হয়েছে তাদেরকে এ তালিকায় রাখা হয়নি।


text: মন্তব্য:


text: অস্ট্রেলিয়া দলের পক্ষে যারা কমপক্ষে একটি একদিনের আন্তর্জাতিকে অধিনায়কত্ব করেছেন তাদের তালিকা নিম্নরূপ।


text: টুয়েন্টি২০ আন্তর্জাতিক ক্রিকেটে অস্ট্রেলিয়ার পক্ষে প্রথম অধিনায়কত্ব করেন রিকি পন্টিং। তার অনুপস্থিতিতে সহঃ অধিনায়ক অ্যাডাম গিলক্রিস্ট মাঝে-মধ্যে এ দায়িত্ব পালন করতেন। ডিসেম্বর, ২০০৭ সালে তরুণদের সুযোগ দিতে রিকি পন্টিং খেলোয়াড়ী জীবন থেকে অবসর নেন। দলে সহঃ অধিনায়ক গিলক্রিস্ট থাকা স্বত্ত্বেও ২৬-বছর বয়সী মাইকেল ক্লার্ককে অধিনায়কের দায়িত্বভার অর্পণ করা হয়। পন্টিং এ প্রসঙ্গে তাকে নিশ্চিতরূপেই প্রথম পছন্দের অধিনায়ক হিসেবে বর্ণনা করেন ও ক্লার্ক তাকে একবার অধিনায়কত্ব থেকে তাকে নামিয়েছিলেন বলে জানান। ২০০৭-০৮ মৌসুমের শেষদিকে গিলক্রিস্ট সকল স্তরের ক্রিকেট থেকে অবসর নিলে ক্লার্ক দলের নিয়মিত সহঃ অধিনায়কের দায়িত্ব পালন করেন। এরপর ক্যামেরন হোয়াইট দলের অধিনায়ক ছিলেন। কিন্তু ২০১১-১২ মৌসুমে ভারতের বিপক্ষে দুই খেলার টুয়েন্টি২০ সিরিজে তার কাছ থেকে জর্জ বেইলিকে অধিনায়ক মনোনীত করা হয়।


title: পূর্ণদৈর্ঘ্য চলচ্চিত্র

text: পূর্ণদৈর্ঘ্য চলচ্চিত্র () হলো একটি চলচ্চিত্র, যা দীর্ঘ সময় ধরে চলমান মুখ্য বা স্বতন্ত্র বিষবস্তু প্রদর্শনের মধ্য দিয়ে একটি কার্যক্রম সম্পূর্ণ করতে সক্ষম। এর দৈর্ঘ্য কত হওয়া উচিত সময় এবং স্থান অনুযায়ী তার ভিন্নতা রয়েছে। একাডেমি অফ মোশন পিকচার আর্টস অ্যান্ড সায়েন্সেস, আমেরিকান ফিল্ম ইন্সটিটিউট এবং ব্রিটিশ ফিল্ম ইনস্টিটিউট অনুযায়ী, একটি পূর্ণদৈর্ঘ্য চলচ্চিত্রের দৈর্ঘ্য ৪০ মিনিট বা তার বেশি অন্যদিকে স্ক্রিন অ্যাক্টরস গিল্ড বিবৃতি দেয় ৮০ মিনিট বা তার বেশি।


title: পূর্ণদৈর্ঘ্য চলচ্চিত্র

text: বেশিরভাগ পূর্ণদৈর্ঘ্য চলচ্চিত্র ৭০ থেকে ২১০ মিনিট দৈর্ঘের হয়ে থাকে। "দ্য করবেট-ফিৎসিমন্স ফাইট" (১৮৯৭, ইউএসএ) প্রথম প্রামাণ্যচিত্র পূর্ণদৈর্ঘ্য চলচ্চিত্র (দৈর্ঘ্য ১০০ মিনিট) হিসাবে বিবেচিত। এবং "দ্য স্টোরি অব দ্য কেলি গ্যাঙ" (১৯০৬, অস্ট্রেলিয়া) প্রথম নাটকীয় পূর্ণদৈর্ঘ্য চলচ্চিত্র (আনুমানিক ৬০ মিনিট) হিসাবে বিবেচিত হয়। প্রথম পূর্ণদৈর্ঘ্য চলচ্চিত্র অভিযোজন ছিল "লেস মিসারেবল" (১৯০৯, ইউএসএ)। অন্যান্য প্রাথমিক পূর্ণদৈর্ঘ্য চলচ্চিত্রের মধ্য অন্তর্ভূক্ত রয়েছে "দ্য ইনফার্নো (L'Inferno)" (১৯১১), "কোয়ু ভাডিস?" (১৯১২), "অলিভার টুইস্ট" (১৯১২), "রিচার্ড ৩" (১৯১২), "ফ্রম দ্য ম্যানেজার টু দ্য ক্রস" (১৯১২) এবং "ক্লিওপেট্রা" (১৯১২)।


title: পূর্ণদৈর্ঘ্য চলচ্চিত্র

text: একাডেমি অফ মোশন পিকচার আর্টস অ্যান্ড সায়েন্সেস, আমেরিকান ফিল্ম ইন্সটিটিউট এবং ব্রিটিশ ফিল্ম ইনস্টিটিউট পূর্ণদৈর্ঘ্য চলচ্চিত্রকে ২৪০০ সেকেন্ড (বা ৪০ মিনিট) বা তার বেশি দৈর্ঘ্যের চলচ্চিত্রে সঙ্গায়িত করেন।


title: জাহিদুর রহিম অঞ্জন

text: জাহিদুর রহিম অঞ্জন একজন বাংলাদেশী চলচ্চিত্র নির্মাতা। তিনি বাংলাদেশ শর্ট ফিল্ম ফোরামের প্রতিষ্ঠাতাকালীন সদস্য। তার পরিচালিত প্রথম চলচ্চিত্র মেঘমল্লার। প্রথম চলচ্চিত্রের জন্যই তিনি শ্রেষ্ঠ পরিচালক ও শ্রেষ্ঠ সংলাপ রচয়িতা হিসেবে জাতীয় চলচ্চিত্র পুরস্কারে ভূষিত হন।


title: জাহিদুর রহিম অঞ্জন

text: অঞ্জন ভারতের পুনে ফিল্ম ইন্সটিটিউটে চলচ্চিত্র বিষয়ে পড়াশুনা করেছেন।


title: জাহিদুর রহিম অঞ্জন

text: অঞ্জন বাংলাদেশ শর্ট ফিল্ম ফোরামের প্রতিষ্ঠাতা সদস্য। তিন দশেক ধরে তিনি স্বল্পদৈর্ঘ্য চলচ্চিত্র আন্দোলনের সাথে জড়িত। ২০০৪ থেকে ২০০৬ সাল পর্যন্ত তিনি বাংলাদেশ শর্ট ফিল্ম ফোরামের সভাপতির দায়িত্ব পালন করেন।


title: জাহিদুর রহিম অঞ্জন

text: অঞ্জন ১৯৯০ সালে অ্যান্টন চেকভের গল্প অবলম্বনে স্বল্পদৈর্ঘ্য চলচ্চিত্র "মর্নিং" নির্মাণ করেন। এটি তার পরিচালিত প্রথম স্বল্পদৈর্ঘ্য চলচ্চিত্র। চলচ্চিত্রটি কয়েকটি আন্তর্জাতিক চলচ্চিত্র উৎসবে প্রদর্শিত হয়। ২০০৭ সালে বাঙালি চিন্তাবিদ অতীশ দীপঙ্কর এর জীবনী নিয়ে নির্মাণ করেন "শ্রীজ্ঞান অতীশ দীপঙ্কর"।


title: জাহিদুর রহিম অঞ্জন

text:
অঞ্জন ২০১৪ সালে প্রথম পূর্ণদৈর্ঘ্য চলচ্চিত্র নির্মাণ করেন। গল্পকার আখতারুজ্জামান ইলিয়াস রচিত গল্প "রেইনকোট" অবলম্বনে মেঘমল্লার দিয়ে তার পূর্ণদৈর্ঘ্য চলচ্চিত্র পরিচালনায় অভিষেক হয়। ১৯৭১ সালে বাংলাদেশের স্বাধীনতা যুদ্ধ চলাকালীন এক কলেজ শিক্ষক নুরুল হুদার সাথে ঘটে যাওয়া ঘটনা নিয়ে নির্মিত হয়েছে এই চলচ্চিত্রটি। এতে কলেজ শিক্ষক চরিত্রে অভিনয় করেছেন শহীদুজ্জামান সেলিম। চলচ্চিত্রটি ২০১৫ সালের ১৫ সেপ্টেম্বর কানাডার টরন্টো আন্তর্জাতিক চলচ্চিত্র উৎসব-এ 'ডিসকভারি - দি ফিউচার অব ওয়ার্ল্ড সিনেমা' বিভাগে প্রদর্শিত হয়। একই বছর নভেম্বর মাসে ভারতের গোয়ায় অনুষ্ঠিত ৪৬তম ভারত আন্তর্জাতিক চলচ্চিত্র উৎসবে প্রদর্শিত হয়। এছাড়া ২০১৬ সালের আগস্ট মাসে যুক্তরাষ্ট্রের ডালাসে বাংলা চলচ্চিত্র উৎসবে চলচ্চিত্রটি প্রদর্শিত হয়। এই চলচ্চিত্র পরিচালনার মাধ্যমে তিনি ৩৯তম জাতীয় চলচ্চিত্র পুরস্কারে শ্রেষ্ঠ পরিচালক ও শ্রেষ্ঠ সংলাপ রচয়িতা হিসেবে পুরস্কার অর্জন করেন।
জাতীয় চলচ্চিত্র পুরস্কার


title: আবু নুয়াস

text: আবু নুয়াস আল হাসান ইবনে হানি আল হাকামি (৭৫৬–৮১৪), আবু নুয়াস বলে পরিচিত (; , "Abū Novās") ধ্রুপদি আরবি কবিতার শ্রেষ্ঠ কবিদের অন্যতম। আরবি ছাড়াও তিনি ফারসি ভাষায়ও রচনা করেছেন। বর্তমান ইরানের অন্তর্গত আহবাজ শহরে তার জন্ম হয়। তার বাবা ও মা যথাক্রমে আরব ও পারসিয়ান বংশোদ্ভূত ছিলেন। সমসাময়িক আরবি কাব্যের সকল ধারার উপর তিনি দক্ষ হয়ে উঠেন। লোককথায়ও আবু নুয়াসের উপস্থিতি রয়েছে। আরব্য রজনীতে বেশ কয়েকবার তার নাম পাওয়া যায়।


title: রংপুর সিটি কর্পোরেশন

text: রংপুর সিটি কর্পোরেশন বাংলাদেশের রংপুরের স্থানীয় সরকার সংস্থা। ২০১২ খ্রিস্টাব্দের ২০ ডিসেম্বর তারিখে জাতীয় সংসদে স্থানীয় সরকার (সিটি কর্পোরেশন) বিল, ২০০৯-এর মাধ্যমে রংপুর পৌরসভাকে আনুষ্ঠানিকভাবে রংপুর সিটি কর্পোরেশনে উন্নীত করা হয়। সিটি করপোরেশনের আয়তন এখন ২০৩.৬৩ বর্গকিলোমিটার। এই আয়তনের মধ্যে রংপুর সদরের ১০টি, কাউনিয়া সারাই ও পীরগাছার কল্যাণীসহ ১২টি ইউনিয়ন মিলে ১১২টি মৌজাকে অন্তর্ভুক্ত করা হয়। এর মধ্যে ৭টি ইউনিয়ন পূর্ণাঙ্গ ও ৫টি আংশিক রয়েছে। তবে ক্যান্টনমেন্টকে সিটি করপোরেশনের আওতার বাইরে।


title: রংপুর সিটি কর্পোরেশন

text: ১৮৬৯ খৃস্টাব্দের ১ মে ৫০.৫৬ বর্গকিলোমিটারের রংপুর পৌরসভার গোড়াপত্তন হয়। প্রথম চেয়ারম্যান নিযুক্ত হন রংপুরের তৎকালীন কালেক্টর ই জি গ্লোজিয়ার। ১৮৮২ খৃস্টাব্দে ডিমলার জমিদার রাজা জানকী বল্লভ সেন রংপুর পৌরসভার চেয়ারম্যান ছিলেন। এছাড়াও অ্যাডভোকেট মাহাতাব উদ্দিন খান, মোহাম্মদ আফজাল, মুক্তিযোদ্ধা অপিল উদ্দিন আহমেদ, সাবেক এমপি শরফুদ্দিন আহমেদ ঝন্টু, কাজী মো. জুননুন পর্যায়ক্রমে একাধিকবার এ পৌরসভার চেয়ারম্যান নির্বাচিত হয়েছিলেন। সবশেষ পৌর চেয়ারম্যান ছিলেন একেএম আব্দুর রউফ মানিক।


title: রংপুর সিটি কর্পোরেশন

text: ১৮৯২ সালে জমিদারের দানকৃত বাগানবাড়ির জমিতে গড়ে তোলা হয় রংপুর পৌর ভবন। ১৯৮৬ সালে রংপুর পৌরসভাকে 'ক' শ্রেণীতে উন্নীত করা হয়। এ পৌরসভাকে তখন ৫০ দশমিক ৫৬ বর্গকিলোমিটারে সম্প্রসারিত করা হয়েছিল।


title: রংপুর সিটি কর্পোরেশন

text: রংপুর সিটি কর্পোরেশনের ৪ লেনের রাস্তার কাজ হয় রংপুরের প্রবেশদ্বার মডার্নমোড় থেকে মেডিকেল মোড় পর্যন্ত মহাসড়ক এবং সাথে সাথে মেইন শহরের রাস্তাকেও ৪ লেনে উন্নীত করেন শরফুদ্দীন আহমেদ ঝন্টু।


title: অপর্ণা ঘোষ

text: অপর্ণা ঘোষ বাংলাদেশী টেলিভিশন ও চলচ্চিত্র অভিনেত্রী এবং মডেল। মোস্তফা সরয়ার ফারুকী পরিচালিত "থার্ড পারসন সিঙ্গুলার নাম্বার" (২০০৯) চলচ্চিত্রে অভিনয়ের মধ্য দিয়ে তিনি পরিচিতি লাভ করেন। বেশকিছু টেলিভিশন ধারাবাহিক এবং খণ্ড নাটকে অভিনয়ের পাশাপাশি চলচ্চিত্রেও অভিনয় করেন। তার অভিনীত চলচ্চিত্রগুলো হল "মৃত্তিকা মায়া" (২০১৩), "মেঘমল্লার" (২০১৪), "সুতপার ঠিকানা" (২০১৫), "দর্পণ বিসর্জন" (২০১৬), ও "ভুবন মাঝি" (২০১৭)।


title: অপর্ণা ঘোষ

text: তিনি ২০০৬ সালে লাক্স-চ্যানেল আই সুপারস্টার প্রতিযোগিতায় সেরা পাঁচের একজন নির্বাচিত হন। ২০১৩ সালে "মৃত্তিকা মায়া" চলচ্চিত্রের জন্য শ্রেষ্ঠ পার্শ্বচরিত্রে অভিনেত্রীর জন্য জাতীয় চলচ্চিত্র পুরস্কার অর্জন করেন।


title: অপর্ণা ঘোষ

text: অপর্ণা ঘোষ তার ছেলেবেলা কাটান বাংলাদেশের চট্টগ্রামে। তার বাবা অলোক ঘোষ একজন মঞ্চ অভিনেতা ছিলেন।


title: অপর্ণা ঘোষ

text: অপর্ণা শুরুতে মঞ্চে অভিনয় করতেন। বাবার অভিনয়ে অকৃষ্ট হয়ে ২০০৪ সালের দিকে "নান্দকিার" নামে চট্টগ্রামের একটি স্থানীয় থিয়েটার দলে মঞ্চকর্মী হিসাবে যোগ দেন তিনি। এরপর মঞ্চে উইলিয়াম শেকসপিয়র রচিত "ওথেলো", "দ্য মার্চেন্ট অব ভেনিস", "পাপপূর্ণ" সহ বেশকয়েকটি মঞ্চ নাটকে অভিনয় করেছেন।


title: অপর্ণা ঘোষ

text: পরবর্তীকালে "তবুও ভালোবাসি" নাটকে অভিনয়ের মধ্য দিয়ে ছোট পর্দায় অভিনয় শুরু করেন। ২০০৯ সালে মোস্তফা সরয়ার ফারুকী পরিচালিত "থার্ড পারসন সিঙ্গুলার নাম্বার" চলচ্চিত্রের মাধ্যমে তার বর্ড় পর্দায় অভিষেক ঘটে। তিনি গাজী রাকায়েত পরিচালিত "মৃত্তিকা মায়া" (২০১৩), জাহিদুর রহিম অঞ্জন পরিচালিত "মেঘমল্লার" (২০১৪), প্রসূন রহমান পরিচালিত "সুতপার ঠিকানা" (২০১৫) চলচ্চিত্রে অভিনয় করেছেন। ২০১৬ সালে কাজ করেছেন পল্লিকবি জসীমউদ্দীনের "আয়না" ছোটগল্প অবলম্বনে নির্মিত "দর্পণ বিসর্জন" টেলিছবিতে। বাংলাদেশের স্বাধীনতা যুদ্ধের উপর ভিত্তি করে নির্মিতব্য চলচ্চিত্র "ভুবন মাঝি" চলচ্চিত্রে কাজ করেন। ফাখরুল আরেফিন খান পরিচালিত চলচ্চিত্রটি ২০১৭ সালে মুক্তি পায়। এছাড়াও বিভিন্ন টেলিভিশন বিঞ্জাপনে মডেল হিসেবে কাজ করেছেন অপর্ণা।


title: অপর্ণা ঘোষ

text: অপর্ণা বসুন্ধরা কর্পোরেট, প্রাণ সস, অটবি, নিডো, প্যরাসুট নারিকেল তেল, হোয়াইট প্লাস টুথপেস্ট ইত্যাদি বাণিজ্যিক পণ্যের টেলিভিষণ বিঞ্জাপনচিত্রে মডেল হিসেবে কাজ করেছেন।


title: হাতিদন্তী বাঁক

text: হাতিদন্তী বাঁক (), (দ্বিপদ নামকরণ: Buckinghamia celsissima), হচ্ছে প্রোটিসি পরিবারের একটি উদ্ভিদ। এরা অস্ট্রেলিয়ার পূর্ব উপকূলবর্তী একটি বৃক্ষ। সাধারণত গ্রীষ্ম ও হেমন্তকালে এদের দুইবার ফুল আসে। ফুলটি ঝুলন্ত হাতির দাঁতের ঝালরের মতো নিম্নমুখী হয়ে ঝুলে থাকে। এই বৃক্ষটি খুব শীত সইতে পারে না এবং অতিরিক্ত শৈত্য প্রবাহে এর মুকুল বিনষ্ট হয়। এদের ফল অনেকটা দেখতে পেস্তা বাদামের মতো দেখতে। এদের বংশবৃদ্ধি অঙ্গজভাবে কলমের মাধ্যমে হয়, আবার বীজ থেকেও হয়ে থাকে।


title: সাদা মটমটিয়া

text: সাদা মটমটিয়া (দ্বিপদ নাম:Lippia alba) হচ্ছে ভারবেনাসি পরিবারের একটি ছোট ঝোপাল উদ্ভিদ। এদেরকে আলংকারিক উদ্ভিদ হিসেবে এদের সুঘ্রাণযুক্ত পাপড়ি এবং সুন্দর ফুলের জন্য চাষ করা হয়।


title: মাগদা গুজমান

text: মারিয়া মাগদালেনা গুজমান গারজা (১৬ মে ১৯৩১– ১২ মার্চ ২০১৫), খুব পরিচিত মাগদা গুজমান হিসেবে,হলেন একজন মেক্সিকান চলচ্চিত্র এবং টেলিভিশন অভিনেত্রী।তিনি অ্যামোর ব্রাভিওতে রেপুগিও চাভেজের অভিনয় করেছেন।তিনি সেটির জন্য বেশি পরিচিত।৮৩ বছর বয়সে গুজমান হার্ট এ্যাটাকে মেক্সিকোর মেক্সিকো সিটিতে মৃত্যু বরণ করেন।


title: হল প্রভাব

text: কোনো তড়িৎবাহী পরিবাহীকে চৌম্বকক্ষেত্রে স্থাপন করলে তড়িৎপ্রবাহ ও চৌম্বকক্ষেত্র উভয়ের সমকোণে একটি বিভব পার্থক্য সৃষ্টি হয়। এই ঘটনাকে হল ক্রিয়া বলে।


title: হল প্রভাব

text: হল প্রভাবের বৈশিষ্ট্য হল বায়ু বা শূন্যস্থানে গতিশীল আধান যেমন বল অনুভব করে, কোনো পরিবাহীতে আধানের গতির কারণে ও আধানগুলোর উপর সেরুপ বল প্রযুক্ত হয়। ফলে তড়িৎবাহী কোনো পরিবাহীতে চৌম্বকক্ষেত্র প্রয়োগ করলে গতিশীল আধানগুলো তাদের উপর প্রযুক্ত বলের কারণে স্বাভাবিক গতিপথ হতে বিচ্যুত হয়ে পরিবাহীর এক প্রান্তের দিকে চলে যায়। অন্যপ্রান্তে বিপরীত আধানের আধিক্য ঘটে। ফলে দুই প্রান্তের মধ্যে একটি বিভব পার্থক্য সৃষ্টি হয়। হল প্রভাবের সাহায্যে আধান বাহকের প্রকৃতি, ঘনত্ব, এবং প্রযুক্ত চৌম্বকক্ষেত্রের মান নির্ণয় করা যায়।


title: ডেভিড অ্যালেন

text:
ক্রিস্টোফার ডেভিড অ্যালেন (১৩ জানুয়ারি,১৯৩৮ – ১৩ মার্চ,২০১৪), পরিচিত ডেভিড অ্যালেন হিসেবে, মাঝেমাঝে ডিভিড অ্যালিন হিসেবে, অস্ট্রেলীয় কবি, গিটারবাদক, গায়ক, সুরকার শিল্পী। তিনি প্যাসেডেলিক রক দল এবং গং ব্যান্ডের সহ প্রতিষ্ঠাতা।
৭৭বছর বয়সে তিনি সিডনিতে তার নিজ বাড়িতে গলার ক্যান্সারে ইন্তেকাল করেন।


title: আদিত্য রয় কাপুর

text: আদিত্য রয় কাপুর ১৬ নভেম্বর ১৯৮৫ সালে মুম্বাই শহরে জন্মগ্রহণ করেন। আদিত্য রয় কাপুর হিন্দি সিনেমার অন্যতম একজন জনপ্রিয় অভিনেতা। তিনি প্রথমে তার ক্যারিয়ার একজন ভিজে হিসেবে শুরু করেন। তিনি প্রথমে লন্ডন ড্রিমস এ একজন গিটারিস্ট হিসেবে অভিনয় করেন। এরপর আদিত্য রয় কাপুর অ্যাকশন রিপ্লাই নামক চলচ্চিত্রে অভিনয় করেন। এরপর গুজারিশ সিনেমায়ও তিনি অভিনয় করেন। কিন্তু সিনেমাগুলো বাণিজ্যিকভাবে সাফল্য অর্জন করতে পারেনি। এরপর তিনি আশিকি ২ সিনেমায় কেন্দ্রীয় চরিত্রে অভিনয় করেন এবং এই রোম্যান্টিক সিনেমাটি সাফল্য লাভ করে। তারপর আদিত্য রয় কাপুর অভিনীত রোম্যান্টিক - কমেডি সিনেমা ইয়ে জওয়ানী হ্যায় দিওয়ানী বাণিজ্যিকভাবে প্রচুর সাফল্য লাভ করে।


title: সাবিনা খাতুন (ফুটবলার)

text: সাবিনা খাতুন (জন্ম: ২৫ অক্টোবর, ১৯৯৩, সাতক্ষীরা, বাংলাদেশ) বাংলাদেশের জাতীয় ফুটবল দলের সহঅধিনায়ক ও ফুটবল খেলোয়াড়।


title: সাবিনা খাতুন (ফুটবলার)

text: ১৯৯৩ সালে বাংলাদেশ সাতক্ষীরা জেলায় জন্মগ্রহণ করেন। তার পিতা মো: সৈয়দ গাজী ও মা মমতাজ বেগম। সাবনিা তাদের চতুর্থ সন্তান। ২০০৯ সেোল অস্টম শ্রেণীতে পড়ার সময় থেকে ফুটবলের সাথে সাবিনার সম্পর্ক। সাতক্ষীরা জেলা ফুটবল কোচ আকবরের মাধ্যমেই ফুটবলের হাতেখড়ি। স্কুল পর্যায়ে, আন্তঃস্কুল ও আন্তঃজেলা পর্যায়েও। সেখানে ভাল খেলার সুবাদে ডাক পেয়ে যান জাতীয় দলে।


title: সাবিনা খাতুন (ফুটবলার)

text: ২০০৯ সালে জাতীয় দলে সাবিনা অভিষেক ঘটে। প্রায় চার বছর ধরে জাতীয় দলের সহ অধিনায়কের দায়িত্ব পালন করে আসছেন।


title: সাবিনা খাতুন (ফুটবলার)

text: ২. ‘বেঙ্গল মেসি কন্যা’ খ্যাত ফুটবলার সাবিনা খাতুন https://bangla.jagoroniya.com/sports/17229/


title: মার্টিন শোয়ার্জশিল্ড

text: মার্টিন শোয়ার্জশিল্ড ছিলেন জার্মান বংশভুত মার্কিন জ্যোতির্বিদ। তিনি ছিলেন বিখ্যাত জার্মান পদার্থবিদ কার্ল শোয়ার্জশিল্ড এর ছেলে এবং সুইস জ্যোতির্বিদ রবার্ট এমডেন এর ভ্রাতুষ্পুত্র।


title: মার্টিন শোয়ার্জশিল্ড

text: মার্টিন শোয়ার্জশিল্ড জার্মানির পটসডামের বিশিষ্ট ইহুদী পরিবারে জন্মগ্রহন করেন। তার বাবার ইচ্ছা এবং সঙ্গতিপূর্ণ অনুরোধে ১৯১৬ সালে তিনি পরিবারসহ গটিনজেনে চলে যান । তিনি গটিজেন ইউনিভার্সিটিতে পড়াশুনা করেছিনে এবং সেখানেই ডক্টরাল পড়াশোনা শেষ করেন। ১৯৩৬ সালে তিনি নরওয়ের উদ্দেশ্যে জার্মানি ত্যাগ করেন এবং পরবর্তীতে যুক্তরাষ্টে যান এবং সেখানে মার্কিন সেনা গোয়েন্দার দায়িত্ব পালন করেন। যুদ্ধকালীন সেবা প্রদানের কারনে তাকে মেধাবী সেনা এবং ব্রোঞ্জ তারকা পদক দেওয়া হয়। যুক্তরাষ্টে ফেরার পর তিনি তার সহকর্মী জ্যোতির্বিজ্ঞানী বারবারা চেরিকে বিয়ে করেন।


title: জয়নাল হাজারী

text: জয়নাল হাজারী বাংলাদেশী সাবেক সংসদ সদস্য এবং আলোচিত রাজনৈতিক ব্যক্তিত্ব। তিনি ফেনী জেলা আওয়ামী লীগের সাধারণ সম্পাদক ছিলেন। তিনি "ফেনীর গডফাদার" নামেও পরিচিত।


title: জয়নাল হাজারী

text: জয়নাল হাজারী ১৯৮৪ সাল থেকে ২০০৪ সাল পর্যন্ত প্রায় বিশ বছরের বেশি সময় ধরে ফেনী জেলা আওয়ামী লীগের সাধারণ সম্পাদক ছিলেন। বাংলাদেশের জাতীয় সংসদ নির্বাচনে ফেনী-২ (ফেনী সদর) আসন থেকে ১৯৮৬, ১৯৯১ এবং ১৯৯৬ সালে তিনবার সাংসদ হিসেবে নির্বাচিত হন তিনি।


title: জয়নাল হাজারী

text: হাজারী ১৯৯৬ সালে নির্বাচিত হবার পর, ১৯৯৬ থেকে ২০০১ সাল পর্যন্ত ফেনীতে সন্ত্রাসের শিকার হয়ে প্রায় ১২০ জন রাজনৈতিক নেতা-কর্মীর মৃত্যু হয়। এই পেক্ষাপটের পেছেনে হাজারীকে সন্দেহ করা হয় এবং ২০০১ সালে তৎকালীন তত্ত্বাবধায়ক সরকারের আমলে ১৬ আগস্ট রাতে হাজারীর বাসভবনে অভিযান চালায় যৌথ বাহিনী। এরপরই তিনি আত্মগোপনে চলে যান। এপ্রিল, ২০০৪ সালে দল থেকে বহিষ্কৃত ঘোষণা করা হয় হাজারীকে। চার বছর পর ২০০৯ সালে জাতীয় সংসদ নির্বাচন আওয়ামী লীগ পুনরায় ক্ষমতায় আসার পর তিনি ভারত থেকে দেশে ফিরে আসেন এবং আদালতে আত্মসমর্পণ করেন।


title: জয়নাল হাজারী

text: ফেনীর ফুলগাজী উপজেলা চেয়ারম্যান একরামুল হক হত্যাকাণ্ডের পর নানান কারণে আলোচনায় উঠে এসেছেন হাজারী।জয়নাল হাজারী "হাজারিকা প্রতিদিন" নামে একটি আঞ্চলিক দৈনিক পত্রিকা সম্পাদনা করে থাকেন, যা ফেনী থেকে প্রকাশিত হয়। তিনি এই পত্রিকার প্রতিষ্ঠাতা, প্রকাশক এবং সম্পাদক।


title: কুনিয়াত

text: কুনিয়াত (, "উপনাম") হল ব্যক্তি বাচক আরবি নাম। এটি মূলত মুরাক্কাবে ইযাফি (আরবি ব্যাকরণগত) দ্বারা গঠিত। কুনিয়াত কোন মানুষের আসল নাম নয়।


title: কুনিয়াত

text: এ নাম গঠনে অন্যতম শর্ত হল, নিচের যে কোন শব্দ নামের শুরুতে হওয়া।


title: সূরা আন-নাহল

text: সূরা আল নাহল , (), (মৌমাছি) মুসলমানদের ধর্মীয় গ্রন্থ কুরআনের ষোলতম সূরা। এই সূরাটি মক্কায় অবতীর্ণ হয়েছে এবং এর আয়াত সংখ্যা ১২৮টি।


title: সূরা আন-নাহল

text: এই সূরার ৬৮ আয়াতের وَأَوْحَى رَبُّكَ إِلَى النَّحْلِ বাক্যাংশ থেকে এ নামকরণ করা হয়েছে। এও নিছক আলামত ভিত্তিক, নয়তো নাহল বা মৌমাছি এ সূরার আলোচ্য বিষয় নয়।


title: সূরা আন-নাহল

text:
بِسْمِ اللّهِ الرَّحْمـَنِ الرَّحِيمِ
আল্লাহর নাম দিয়ে শুরু করছি যিনি পরম করুণাময়, অতি দয়ালু।


title: সূরা আন-নাহল

text: ১) আল্লাহর নির্দেশ এসে গেছে। অতএব এর জন্যে তাড়াহুড়া করো না। ওরা যেসব শরিক সাব্যস্ত করছে সেসব থেকে তিনি পবিত্র ও বহু ঊর্ধ্বে।


title: সূরা আন-নাহল

text: ২)তিনি এ রূহকে তাঁর নির্দেশানুসারে ফেরেশতাদের মাধ্যমে তাঁর বান্দাদের মধ্য থেকে যার ওপর চান নাযিল করেন। (এ হেদায়াত সহকারে যে, লোকদের) “জানিয়ে দাও, আমি ছাড়া তোমাদের আর কোনো মাবুদ নেই। কাজেই তোমরা আমাকেই ভয় করো।


title: সূরা আন-নাহল

text: ৩) যিনি যথাবিধি আকাশরাজি ও ভূ-মন্ডল সৃষ্টি করেছেন। তারা যাকে শরীক করে তিনি তার বহু ঊর্ধ্বে।


title: সূরা আন-নাহল

text: ৪) তিনি মানুষকে শুক্রবিন্দু থেকে সৃষ্টি করেছেন; অথচ দেখ! সেই একই (মানুষ) প্রকাশ্য বিতন্ডাকারী।


title: সূরা আন-নাহল

text: ৫) তিনি পশু সৃষ্টি করেছেন। তাদের মধ্যে রয়েছে তোমাদের জন্য পোশাক, খাদ্য এবং অন্যান্য নানাবিধ উপকারিতাও।


title: সূরা আন-নাহল

text: ৬) এদের দ্বারা তোমাদের সম্মান হয়, যখন বিকালে চারণভূমি থেকে নিয়ে আস এবং সকালে চারণ ভূমিতে নিয়ে যাও।


title: সূরা আন-নাহল

text: ৭) এরা তোমাদের বোঝা এমন শহর পর্যন্ত বহন করে নিয়ে যায়, যেখানে তোমরা প্রাণান্তকর পরিশ্রÛম ব্যতীত পৌছাতে পারতে না। নিশ্চয় তোমাদের প্রভু অত্যন্ত দয়াদ্র, পরম দয়ালু।


title: সূরা আন-নাহল

text: ৮) তোমাদের আরোহণ করার এবং তোমাদের জীবনের শোভা-সৌন্দর্য সৃষ্টির জন্য তিনি ঘোড়া, খচ্চর ও গাধা সৃষ্টি করেছেন। তিনি (তোমাদের উপকারার্থে) আরো অনেক জিনিস সৃষ্টি করেছেন, যেগুলো তোমরা জানোই না।


title: সূরা আন-নাহল

text: ৯) সরল পথ আল্লাহ পর্যন্ত পৌছে এবং পথগুলোর মধ্যে কিছু বক্র পথও রয়েছে। তিনি ইচ্ছা করলে তোমাদের সবাইকে সৎপথে পরিচালিত করতে পারতেন।


title: সূরা আন-নাহল

text: ১০) তিনিই আকাশ থেকে তোমাদের জন্য পানি বর্ষণ করেন, যা পান করে তোমরা নিজেরাও পরিতৃপ্ত হও এবং যার সাহায্যে তোমাদের পশুদের জন্যও খাদ্য উৎপন্ন হয়।


title: প্রজাপতি (দ্ব্যর্থতা নিরসন)

text: প্রজাপতি একটি উড়ন্ত পতঙ্গ।


title: প্রজাপতি (দ্ব্যর্থতা নিরসন)

text: প্রজাপতি এছাড়াও উল্লেখ করতে পারে:


title: নুরুল মোমেন

text: নুরুল মোমেন ( নভেম্বর ২৫, ১৯০৮ – ফেব্রুয়ারি ১৬, ১৯৯০),যিনি (বাংলাদেশের নাট্যগুরু) হিসেবেও পরিচিত, ছিলেন একজন বাংলাদেশী অধ্যাপক, শিক্ষাবিদ, নাট্যকার ও নির্দেশক, এবং প্রাবন্ধিক। আধুনিক বাংলা নাটকে অগ্রণী ভুমিকার জন্য তাকে "নাট্যগুরু" হিসেবে সম্বোধন করা হয়।


title: নুরুল মোমেন

text: নুরুল মোমেন নভেম্বর ২৫, ১৯০৮ সালে তৎকালীন যশোর জেলা বর্তমান ফরিদপুরের আলফাডাঙ্গায় জন্মগ্রহণ করেন। তার বাবা নুরুল আরেফিন ছিলেন একজন জমিদার ও হোমিওপ্যাথি চিকিৎসক। তিনি কলকাতায় প্রাথমিক শিক্ষা সম্পন্ন করে ১৯১৬ সালে খুলনা জিলা স্কুলে ভর্তি হন। দশ বছর বয়সে তার প্রথম পদ্য "সন্ধ্যা" ১৯১৯ সালে সেসময়কার "ধ্রুবতারা" নামক সাময়িকীতে প্রকাশিত হয়েছিল। ১৯২০ সালে তিনি ঢাকা মুসলিম হাই স্কুল-এ ভর্তি হন এবং সেখান থেকেই ১৯২৪ সালে ম্যাট্রিক, "ঢাকা ইন্টারমেডিয়েট কলেজ" থেকে ১৯২৬ সালে আইএ এবং ঢাকা বিশ্ববিদ্যালয় থেকে ১৯২৯ সালে বিএ পাস করেন। ঢাকা বিশ্ববিদ্যালয়ে ভর্তির প্রথম বছরেই (১৯২৭) তিনি ক্রীড়া ও নাট্য প্রতিযোগীতায় প্রথম হন। রবিন্দ্রনাথের 'মুক্তধারায়' বটু চরিত্রায়ন করে তিনি প্রথম স্থান অর্জন করেন। সেটি ছিল ঢাকা বিশ্ববিদ্যালয়ের সর্বপ্রথম নাট্য প্রতিযোগিতা এবং নুরুল মোমেন তখন থেকেই পূর্ব বাংলার নাটকে পথিকৃতের ভূমিকা রাখেন। এর পরের ৩ বছর তিনি কার্জন হলে বহু নাটক পরিচালনা ও অভিনয় করেন। পরে কলকাতা বিশ্ববিদ্যালয় থেকে বিএল ডিগ্রি লাভ করে ১৯৩৬ সালে কলকাতা হাইকোর্টে ওকালতি শুরু করেন।


title: নুরুল মোমেন

text: ১৯৩৯ সালে ঢাকায় "অল ইন্ডিয়া রেডিও" প্রতিষ্ঠা হলে, মোমেন নতুন এই মাধ্যমের সুযোগ গ্রহণ করেন এবং তার প্রথম লেখক হয়ে ওঠেন। ১৯৪১ রেডিওর জন্য রচনা ও নির্দেশনা দেন কমেডি নাটক "রুপান্তর"। এই নাটকের প্রগতিশীল প্লট এবং প্রধান চরিত্র নারী হওয়ার কারণে প্রথাগত মুস্লিম বাংলা নাটকের মধ্যে নতুন ধারার উন্মেষ ঘটে যার ফলশ্রুতিতে কবি ও সাহিত্য সমালোচক মোহিতলাল মজুমদার তার প্রশংসা করেন এবং পরবর্তিতে আনন্দবাজার পত্রিকা তাদের পূজা সংখ্যায় নাটকটি প্রকাশ করেছিল।


title: মুসলিমদের মিশর বিজয়

text: মুসলিমদের মিশর বিজয় ৬৪২ সালে সম্পন্ন হয়। এর ফলে তৎকালীন বাইজেন্টাইন সাম্রাজ্যের অংশ মিশর মুসলিমদের হস্তগত হয়। পূর্বে সম্রাট হেরাক্লিয়াস সাসানীয়দের সাথে লড়াই করে এই অঞ্চল জয় করেছিলেন। তার দশ বছর পর মুসলিমরা তা জয় করে। মুসলিমদের মিশর জয়ের পূর্বে বাইজেন্টাইনরা লেভান্ট ও আরব মিত্র গাসানিয় রাজ্য হারায়।


title: বিজলী

text: বিজলী ১৯২০ সালে প্রথম প্রকাশিত একটি সাপ্তাহিক বাংলা পত্রিকার নাম। এটি একটি চলচ্চিত্র বিষয়ক পত্রিকা ছিলো, যার উদ্যোক্তা নলিনীকান্ত সরকার, বারীন্দ্রকুমার ঘোষ, শচ্চিদানন্দ সেনগুপ্ত, অরুণ সিংহ এবং দীনেশ রঞ্জন দাস। এর সম্পাদকদের মধ্যে উল্লেখযোগ্য ছিলো নলিনীকান্ত সরকার, প্রবোধকুমার সান্যাল প্রমুখ।


title: বিজলী

text: এই পত্রিকায় ১৯২২ সালের ৬ জানুয়ারি, ২২ পৌষ ১৩২৮ বঙ্গাব্দ শুক্রবারে প্রথম কাজী নজরুল ইসলামের "বিদ্রোহী" কবিতা প্রকাশিত হয়। সে সময় পত্রিকাটির সম্পাদক ছিলো নলিনীকান্ত সরকার। ঐদিন বিজলী পত্রিকা দুই বার ছাপতে হয়েছিল, যার সংখ্যা ছিলো ২৯ হাজার। মুজাফফর আহমদের কাছ থেকে জানা যায়, সেদিন কমপক্ষে দুই লাখ মানুষ বিদ্রোহী পড়েছিল। প্রথম প্রকাশ নিয়ে মতভেদ আছে, প্রাণতোষ চট্টোপাধ্যায়ের বলেন, "বিদ্রোহী" কবিতা প্রথমে মোসলেম ভারত-এ প্রকাশিত হয়। পরে সাপ্তাহিক "বিজলী" পত্রিকা প্রকাশ করে। নজরুল সম্পাদিত 'ধূমকেতু' পত্রিকায় 'বিদ্রোহী' কবিতাটি পরে ১ম বর্ষ, ১ম সংখ্যা, ২৬ শে শ্রাবণ, শুক্রবার, ১৩২৯, ১১ আগস্ট, ১৯২২ খ্রিস্টাব্দে প্রকাশিত হয়। সেখানে 'ধূমকেতু' পত্রিকার পৃষ্ঠা-৯-তে উল্লেখ করা হয়েছে, 'এই কবিতাটি প্রথমে 'মোসলেম ভারতে' বের হয়। পরে এটা 'বিজলী' 'প্রবাসী' প্রভৃতি পত্রিকায় উদ্ধৃত হয়।


title: আবু আইয়ুব আনসারি

text: আবু আইয়ুব আনসারি (মৃত্যু ৬৭৪) ছিলেন মুহাম্মদ (সা) এর একজন সাহাবি। তিনি বনু নাজ্জার গোত্রের সদস্য ছিলেন। আনসার সাহাবিদের মধ্যে তিনি অন্যতম। কনস্টান্টিনোপল অবরোধে তিনি অংশ নেন এবং অভিযান চলাকালীন তিনি মারা যান।


title: আবু আইয়ুব আনসারি

text: মুহাম্মদ (সা) মদিনায় হিজরত করার পর শহরের অধিবাসীরা সকলেই তাকে তাদের বাসায় অবস্থান নেয়ার অণুরোধ জানায়। সিদ্ধান্ত হয় যে নবীজির উটকে ছেড়ে দেয়া হবে এবং সেটি যেখানে বসবে সেখান থেকে নিকট বাসায় নবীজি (সা) অবস্থান নেবেন। উটটি আবু আইয়ুব আনসারির বাসার কাছে মাটিতে বসে পড়ে। তাই এখানে নবীজি (সা) অবস্থান নেন।


title: আবু আইয়ুব আনসারি

text: মুসলিমরা মিশর জয় করার পর আবু আইয়ুব আনসারি ফুসতাতে চলে আসেন এবং আমর ইবনুল আস মসজিদের পাশে বাড়ি বানিয়ে বসবাস শুরু করেন। তার গুরুত্বপূর্ণ প্রতিবেশিদের মধ্যে ছিলেন যুবাইর ইবনুল আওয়াম, উবাইদা, আবু যর, আবদুল্লাহ ইবনে উমর ও আবদুল্লাহ ইবনে আমর ইবনুল আস।


title: আবু আইয়ুব আনসারি

text: সামরিক ক্ষেত্রে আবু আইয়ুব আনসারি কৃতিত্ব দেখিয়েছেন। তার ব্যাপারে বলা হয়, "মুহাম্মদ (সা) এর সময় থেকে মুয়াবিয়ার সময় পর্যন্ত মুসলিমদের এমন কোনো যুদ্ধে নেই যাতে তিনি অংশ নেননি, যদি না তিনি অন্য কোনো যুদ্ধক্ষেত্রে নিয়োজিত থাকতেন।"


title: আবু আইয়ুব আনসারি

text: চতুর্থ খলিফা আলি ইবনে আবি তালিবের সাথে ঘনিষ্ঠতার কারণে শিয়ারা আবু আইয়ুব আনসারিকে সম্মানিত বলে বিবেচিত করে। তিনি আলির পক্ষে সিফফিনের যুদ্ধে অংশ নিয়েছিলেন।


title: আবু আইয়ুব আনসারি

text: আবু আইয়ুব আনসারি কনস্টান্টিনোপল বিজয়ের জন্য প্রেরিত অভিযানে অংশ নিয়েছিলেন। এসময় তিনি বার্ধক্যে উপনীত হলেও বাহিনীর সাথে অভিযানে যান। যুদ্ধে অবতীর্ণ হওয়ার পর তিনি অসুস্থ হয়ে পড়েন। তিনি তার সঙ্গীদের বলেন যাতে তাকে শত্রু সীমানার যত ভেতরে পারা যায় তত ভেতরে নিয়ে যাওয়া হয়। এবং কনস্টান্টিপোলের দেয়ালের কাছে তাকে দাফন করা হয়। তার মৃত্যুর পর মুসলিম সৈনিকরা তার ইচ্ছাপূরণ করে।


title: আবু আইয়ুব আনসারি

text: কনস্টান্টিনোপল বিজয়ের পর উসমানীয়রা তার কবরের উপর মাজার নির্মাণ করে। তার সম্মানে মসজিদও নির্মাণ করা হয়। এর পর থেকে স্থানটি তার নামে পরিচিতি পায়। পবিত্র স্থান হিসেবে বিবেচিত হওয়ার অনেক উসমানীয় কর্তাব্যক্তি সেখানে দাফন হওয়ার ইচ্ছা পোষণ করতেন।


title: আবু আইয়ুব আনসারি

text: ২০১২ সালে মুক্তি পাওয়া ফেতিহ ১৪৫৩ নামক তুর্কি চলচ্চিত্রে আবু আইয়ুব আনসারিকে একটি চরিত্র হিসেবে দেখানো হয়েছে।


title: জুলি বিশপ

text:
জুলি ইসাবেল বিশপ (জন্ম ৭ জুলাই ১৯৫৬) হলেন অস্ট্রেলীয় রাজনীতিবিদ। তিনি ২০১৩ সালের ১৮ সেপ্টেম্বর থেকে তিনি অস্ট্রেলিয়ার পররাষ্ট্রমন্ত্রী।তিনি লিবারাল পার্টির ডেপুটি নেতা সাথে যুক্ত।তিনি খ্রিষ্টীয় ধর্মের অনুসারী।তিনি দক্ষিণ অস্ট্রেলিয়ার লোবেথালে জন্মগ্রহণ করেছিলেন।তিনি ১৯৮৩ সালে নেইল গিলনকে বিবাহ করেছিলেন।কিন্তু ১৯৮৮সালে কার সাথে সম্পর্ক ভেঙ্গে যায়।
বিশপ দক্ষিণ অষ্ট্রেলিয়ার লোবেথালে জন্মগ্রহণ।তিনি বড় অ্যাডিলাইড হিলসের একটি চেরি ফার্মে।


title: আমর ইবনুল আস মসজিদ

text: আমর ইবনুল আস মসজিদ () (আমর মসজিদ বলেও পরিচিত) ৬৪১-৬৪২ সালে মিশরের নতুন স্থাপিত রাজধানী ফুসতাতের কেন্দ্র হিসেবে নির্মিত হয়। এটি ছিল আফ্রিকায় স্থাপিত প্রথম মসজিদ। শতাব্দীব্যপী পুনর্গঠনের কারণে মূল মসজিদটি বর্তমানে উপস্থিত নেই। তবে বর্তমান মসজিদটি পুরনো কায়রোর গুরুত্বপূর্ণ নিদর্শন।


title: আমর ইবনুল আস মসজিদ

text: প্রচলিত জনশ্রুতি অণুযায়ী এর স্থল একটি পাখির কারণে নির্বাচিত হয়। খলিফা উমর ইবনুল খাত্তাবের আদেশে আমর ইবনুল আস মিশর বিজয় করেন। তৎকালীন রাজধানী আলেক্সান্দ্রিয়া আক্রমণের পূর্বে আমর নীল নদের পূর্ব পাশে শিবির স্থাপন করেন। একটি পাখি এসময় তার তাবুতে বাসা বানিয়ে ডিম পাড়ে তাই সেই তাবুটি গুটিয়ে নেয়া থেকে আমর বিরত থাকেন। বিজয়ী হওয়ার পর নতুন রাজধানী গড়ার প্রয়োজনীয়তা অণুভূত হলে তিনি সেই তাবুর স্থানকেই রাজধানীর কেন্দ্র হিসেবে চিহ্নিত করেন। তাই নতুন শহর ফুসতাত বা মিসর আল ফুসতাত (তাবুর শহর) নামে পরিচিত পায়। পরে মসজিদও একই স্থানে নির্মিত হয়।


title: আমর ইবনুল আস মসজিদ

text: মসজিদের মূল কাঠামো ছিল আয়তাকার। এর দৈর্ঘ্য ২৯ মিটার ও প্রস্থ ১৭ মিটার ছিল। ছাদ ছিল নিচু ও এর নির্মাণে পাম গাছের খুটি, পাথর ও মাটির ইট ব্যবহার করা হয়। ছাদ পাম পাতা দ্বারা আচ্ছাদিত ছিল। মেঝেতে পাথর বিছানো থাকত। মসজিদটি আমর ইবনুল আসের সেনাবাহিনী এতে নামাজ পড়ার মত বড় ছিল। এসময় তাতে কোনো মিনার ছিল না।


title: আমর ইবনুল আস মসজিদ

text: ৬৭৩ সালে গভর্নর মাসলামা ইবনে মুখাল্লাদ আল আনসারি মসজিদটি পুনর্নির্মাণ করেন। এসময় মসজিদের চারকোণে চারটি মিনার যুক্ত করা হয় এবং মসজিদের আকার দ্বিগুণ করা হয়। ৬৯৮ সালে গভর্নর আবদুল আজিজ ইবনে মারওয়ান পুনরায় মসজিদ সম্প্রসারণ করেন। ৭১১ সালে এতে মিহরাব যুক্ত করা হয়। ৮২৭ সালে গভর্নর আবদুল্লাহ ইবনে তাহির মসজিদের আরো সম্প্রসারণ করান। এসময় তা বর্তমান আকারে পৌছায়।


title: আমর ইবনুল আস মসজিদ

text: ৯ম শতাব্দীতে আব্বাসীয় খলিফা আল মামুন মসজিদ সম্প্রসারণ করেন। তিনি দক্ষিণ পশ্চিম অংশে কিছু অংশ যোগ করেন। এসময় মসজিদের দৈর্ঘ্য ও প্রস্থ যথাক্রমে ১২০ মি ও ১১২ মি এ পৌছায়।


title: আমর ইবনুল আস মসজিদ

text: ফাতেমীয় যুগে মসজিদের পাঁচটি মিনার ছিল। চারকোণের চারটি ছাড়াও বাকি একটি মিনার ছিল মসজিদের প্রবেশপথে। তবে বর্তমানে এসব মিনার নেই। বর্তমান মিনারগুলো ১৮০০ সালে মুরাদ বে নির্মাণ করেন। এছাড়াও ফাতেমীয় খলিফা আল মুসতানসির বিল্লাহ মিহরাবে রূপার বেল্ট যুক্ত করেন। ফুসতাতে অগ্নিকান্ডের পর পুনর্নির্মাণের সময় সালাহউদ্দিন তা মিহরাব থেকে বাদ দিয়েছিলেন।


title: আমর ইবনুল আস মসজিদ

text: ১১৬৯ সালে অগ্নিকান্ডে ফুসতাত শহর ও মসজিদ ক্ষতিগ্রস্ত হয়। মিশরের উজির শাওয়ার ক্রুসেডারদের হাতে শহরের পতন ঠেকাতে আগুন লাগিয়েছিলেন। ক্রুসেডারদের প্রতিহত করার পর নুরউদ্দিন জেনগির সেনাবাহিনী এই অঞ্চলের নিয়ন্ত্রণ লাভ করে। সালাহউদ্দিন ক্ষমতাপ্রাপ্ত হয়ে মসজিদ পুনর্নির্মাণ করেন।


title: আমর ইবনুল আস মসজিদ

text: ১৪শ শতাব্দীতে বুরহানউদ্দিন ইবরাহিম আল মাহালি মসজিদের সংস্কারের জন্য অর্থ প্রদান করেন। একটি ভূমিকম্পের পর ১৩০৩ সালে আমির সালার মসজিদ সংস্কার করেন।


title: আমর ইবনুল আস মসজিদ

text: ১৮শ শতাব্দীতে অন্যতম মামলুক নেতা মুরাদ বে কাঠামো দুর্বল হয়ে পড়ার কারণে মসজিদ পুনর্নির্মাণ করেন। ১৮৭৫ সালে পুনরায় মসজিদ সংস্কার করা হয়। ২০শ শতাব্দীতে দ্বিতীয় আব্বাস হিলমির শাসনামলেও মসজিদ সংস্কার করা হয়। ১৯৮০ এর দশকে প্রবেশপথ পুনর্নির্মিত হয়।


title: তাকবির

text: তাকবির () একটি ইসলামি পরিভাষা। এর মাধ্যমে আরবি "আল্লাহু আকবর" বাক্য বোঝায় যার অর্থ “আল্লাহ সবচেয়ে মহান”। ইসলামে তাকবির ধ্বনির বহুবিধ ব্যবহার রয়েছে। নামাজ, আজান, ইকামত, জিহাদ, পশু জবাই, আনন্দ বা বিপদের সময় আল্লাহকে স্মরণ, ইত্যাদি ক্ষেত্রে তাকবির ধ্বনির ব্যবহার হয়। এছাড়াও বিভিন্ন মুসলিম রাষ্ট্রের পতাকায় আল্লাহু আকবর উৎকীর্ণ রয়েছে।


title: ২০১৫ ক্রিকেট বিশ্বকাপ ফাইনাল

text: ২০১৫ ক্রিকেট বিশ্বকাপ ফাইনাল ২৯ মার্চ, ২০১৫ তারিখে অস্ট্রেলিয়ার মেলবোর্নে অবস্থিত মেলবোর্ন ক্রিকেট গ্রাউন্ডে অনুষ্ঠিত হয়। চূড়ান্ত খেলায় স্বাগতিক অস্ট্রেলিয়া দলের বিপক্ষে সহঃস্বাগতিক নিউজিল্যান্ড দল প্রতিদ্বন্দ্বিতা করে। তন্মধ্যে, অস্ট্রেলিয়া শীর্ষস্থানীয় দল হিসেবে চূড়ান্ত খেলায় অবতীর্ণ হয়। চূড়ান্ত খেলায় দলটি ৭ উইকেটে বিজয়ী হয় ও উপর্যুপরি পঞ্চমবারের মতো বিশ্বকাপ জয় করে। স্টেডিয়ামে ৯৩,০১৩জন দর্শক উপস্থিত ছিলেন যা অস্ট্রেলিয়ায় ক্রিকেট খেলায় একদিনে দর্শকের সমাগমের নতুন রেকর্ড সৃষ্টি হয়।


title: ২০১৫ ক্রিকেট বিশ্বকাপ ফাইনাল

text: নিউজিল্যান্ড প্রথমবারের মতো বিশ্বকাপের ফাইনালে অংশগ্রহণ করে। তাদের সেরা সাফল্য ছিল ১৯৭৫ থেকে ২০১১ সাল পর্যন্ত মোট ছয়বার সেমি-ফাইনালে অংশগ্রহণ। অন্যদিকে, অস্ট্রেলিয়া সপ্তমবার ফাইনালে খেলে। তন্মধ্যে ১৯৮৭, ১৯৯৯, ২০০৩ ও ২০০৭ সালের প্রতিযোগিতায় চ্যাম্পিয়ন হয়। এছাড়াও, ১৯৭৫ ও ১৯৯৬ সালের ক্রিকেট বিশ্বকাপ ফাইনালে পরাজিত হয়।


title: ২০১৫ ক্রিকেট বিশ্বকাপ ফাইনাল

text: উপর্যুপরি দ্বিতীয়বারের মতো দু’টি সহঃস্বাগতিক দেশ চূড়ান্ত খেলায় অবতীর্ণ হয়। ২০১১ সালের ক্রিকেট বিশ্বকাপে ভারত শ্রীলঙ্কাকে ফাইনালে পরাজিত করে। অপর সহঃস্বাগতিক দেশ বাংলাদেশ গ্রুপপর্বে বিদায় নেয়। ১৯৮৭ সালের পর প্রথমবারের মতো কোন এশীয় দেশ ফাইনালে পৌঁছতে ব্যর্থ হয়।


title: ২০১৫ ক্রিকেট বিশ্বকাপ ফাইনাল

text: ১৪ ফেব্রুয়ারি নিউজিল্যান্ড ও অস্ট্রেলিয়ার ১৪ মাঠে প্রতিযোগিতা শুরু হয়। চৌদ্দটি দল দুই গ্রুপে বিভক্ত হয়ে খেলে ও প্রত্যেক গ্রুপের শীর্ষস্থানীয় চার দল কোয়ার্টার-ফাইনালে মুখোমুখি হয়। এরপর মেলবোর্নে দিন-রাতের খেলায় ২৯ মার্চ দুই স্বাগতিক দল - নিউজিল্যান্ড ও অস্ট্রেলিয়া প্রতিদ্বন্দ্বিতা করে।


title: ২০১৫ ক্রিকেট বিশ্বকাপ ফাইনাল

text: ২০১৫ সালের ক্রিকেট বিশ্বকাপের এ-গ্রুপে ছয় খেলার সবকটিতেই নিউজিল্যান্ড দল জয়লাভ করে শীর্ষস্থান অর্জন করে। দলটি শ্রীলঙ্কা, স্কটল্যান্ড, ইংল্যান্ড, অস্ট্রেলিয়া, আফগানিস্তান ও বাংলাদেশকে পরাজিত করে। ওয়েলিংটন রিজিওন্যাল স্টেডিয়ামে অনুষ্ঠিত কোয়ার্টার-ফাইনালে ওয়েস্ট ইন্ডিজকে ১৪৩ রানে পরাজিত করে সেমি-ফাইনালে পদার্পণ করে। খেলায় মার্টিন গাপটিল নিজস্ব সর্বোচ্চ ২৩৭* রান করেন যা বিশ্বকাপে সর্বোচ্চ ও একদিনের আন্তর্জাতিকে দ্বিতীয় সর্বোচ্চ ব্যক্তিগত সংগ্রহ। এরপর দলটি ইডেন পার্কে অনুষ্ঠিত সেমি-ফাইনালে দক্ষিণ আফ্রিকা দলের বিপক্ষে ডাকওয়ার্থ-লুইস পদ্ধতিতে ৪ উইকেটে জয় পেয়ে নিউজিল্যান্ড দল প্রথমবারের মতো বিশ্বকাপের ফাইনালে পৌঁছে। খেলায় গ্রান্ট এলিয়ট জয়সূচক রান করেন ছক্কা হাঁকিয়ে।


title: ২০১৫ ক্রিকেট বিশ্বকাপ ফাইনাল

text: ২০১৫ সালের ক্রিকেট বিশ্বকাপের বি-গ্রুপে ছয় খেলার চারটিতে অস্ট্রেলিয়া দল জয়লাভ করে দ্বিতীয় স্থান দখল করে। দলটি নিউজিল্যান্ডের বিপক্ষে পরাজিত হয় ও বৃষ্টির কারণে বাংলাদেশ দলের সাথে পয়েন্ট ভাগাভাগি করে। অ্যাডিলেড ওভালে অনুষ্ঠিত কোয়ার্টার-ফাইনালে পাকিস্তানকে ৬ উইকেটে পরাজিত করে সেমি-ফাইনালে যায়। খেলায় জোস হ্যাজলউড ৪ উইকেট নিয়ে পাকিস্তানের রানকে ২১৩ রাখতে সহায়তা করেন। সিডনি ক্রিকেট গ্রাউন্ডে অনুষ্ঠিত সেমি-ফাইনালে ভারত দলের বিপক্ষে ৯৫ রানে জয় পেয়ে অস্ট্রেলিয়া দল সপ্তমবারের মতো বিশ্বকাপের ফাইনালে পৌঁছে। ম্যান অব দ্য ম্যাচ পুরস্কার বিজয়ী স্টিভ স্মিথ করেন ১০৫ রান।


title: ২০১৫ ক্রিকেট বিশ্বকাপ ফাইনাল

text: অস্ট্রেলীয় অধিনায়ক মাইকেল ক্লার্ক তার সর্বশেষ একদিনের আন্তর্জাতিকে অংশগ্রহণ করেন। খেলা শুরুর পূর্বেই তিনি এ সিদ্ধান্ত নেন যা ফাইনাল খেলা শেষে কার্যকরী হয়।উইকেটের পতন: ১–১ (ম্যাককুলাম, ০.৫ ওভার), ২–৩৩ (গাপটিল, ১১.২ ওভার), ৩–৩৯ (উইলিয়ামসন, ১২.২ ওভার), ৪–১৫০ (টেলর, ৩৫.১ ওভার), ৫–১৫০ (অ্যান্ডারসন, ৩৫.৩ ওভার), ৬–১৫১ (রঙ্কি, ৩৬.২ ওভার), ৭–১৬৭ (ভেট্টোরি, ৪০.৬ ওভার), ৮–১৭১ (এলিয়ট, ৪১.৫ ওভার), ৯–১৮২ (হেনরি, ৪৪.৫ ওভার), ১০–১৮৩ (সাউদি, ৪৪.৬ ওভার)উইকেটের পতন: ১–২ (ফিঞ্চ, ১.৪ ওভার), ২–৬৩ (ওয়ার্নার, ১২.২ ওভার), ৩–১৭৫ (ক্লার্ক, ৩১.১ ওভার)


title: মুহুরী প্রজেক্ট

text: মুহুরী প্রকল্প বা মুহুরী প্রজেক্ট () হলো বাংলাদেশের দ্বিতীয় বৃহত্তম সেচ প্রকল্প। এছাড়াও দেশের প্রথম বায়ু বিদ্যুৎ কেন্দ্রটি এখানে অবস্থিত। দেশের সবচেয়ে বড় মৎস্য জোন হিসেবেও মুহুরী প্রকল্প পরিচিতি পেয়েছে। ফলে এটি বর্তমানে বাংলাদেশের অন্যতম একটি দর্শনীয় স্থান ও পর্যটন কেন্দ্ৰ হিসেবে গড়ে উঠেছে।


title: মুহুরী প্রজেক্ট

text: মুহুরী প্রকল্প বা মুহুরী সেচ প্রকল্প বাংলাদেশের ফেনী জেলার সোনাগাজী উপজেলায় অবস্থিত। ফেনী সদর হতে সোনাগাজী উপজেলা পর্যন্ত দূরত্ব ২০ কি.মি. এবং সোনাগাজী উপজেলা হতে এর দূরত্ব ২০কি.মি.। অর্থাৎ ফেনী সদর হতে মুহুরী প্রকল্পের দূরত্ব সর্বমোট ৪০কি.মি.। এর কিছু অংশ চট্টগ্রাম জেলার মিরসরাই উপজেলার মধ্যেও পড়েছে।


title: মুহুরী প্রজেক্ট

text: ১৯৭৭-৭৮ অর্থ বছরে মুহুরী সেচ প্রকল্পের কাজ শুরু হয় এবং ১৯৮৫-৮৬ অর্থ বছরে বাংলাদেশের দ্বিতীয় বৃহত্তম এই সেচ প্রকল্পের নির্মাণ কাজ শেষ হয়। ফেনী নদী, মুহুরী নদী এবং কালিদাস পাহালিয়া নদীর সম্মিলিত প্রবাহকে আড়ি বাঁধ নির্মাণের মাধ্যমে ৪০ ফোক্ট বিশিষ্ট একটি বৃহদাকার পানি নিয়ন্ত্রণ কাঠামো তৈরী করে ফেনী জেলার ফেনী সদর, ছাগলনাইয়া, পরশুরাম, ফুলগাজী, সোনাগাজী এবং চট্টগ্রাম জেলার মিরসরাই উপজেলার কিয়দংশ এলাকায় বর্ষা মৌসুমে বন্যার প্রকোপ কমানো ও আমন ফসলে অতিরিক্ত সেচ সুবিধা প্রদানের উদ্দেশ্যে নির্মিত হয়েছিল মুহুরী সেচ প্রকল্প।সিডা, ইইসি , বিশ্বব্যাংক অর্থ সহায়তায় জাপানের সিমুজু কোম্পানী ১৬৮ কোটি টাকা ব্যয়ে এই সেচ প্রকল্প নির্মাণ করে। এর ফলে ২০,১৯৪ হেক্টর এলাকায় সেচ সুবিধা এবং ২৭,১২৫ হেক্টর এলাকা সম্পুরক সেচ সুবিধার আওতায় আসে।


title: মুহুরী প্রজেক্ট

text: বাংলাদেশ বিদ্যুৎ উন্নযন বোর্ড (পিডিবি) ২০০৪-০৫ অর্থ বছরে প্রায় সাত কোটি টাকা ব্যয়ে চারটি ২২৫ কিলোওয়াট ক্ষমতা সম্পন্ন দেশের প্রথম বায়ু শক্তি চালিত বিদ্যুৎ ইউনিট স্থাপনের সিদ্ধান্ত গ্রহণ করে। প্রকল্পের স্থান নির্বাচন করা হয় সোনাগাজী উপজেলার ফেনী নদীর ওপর নির্মিত ফেনী রেগুলেটরের (মুহুরী সেচ প্রকল্প হিসেবে পরিচিত) প্রায় ৫০০ গজ দূরে থাক খোয়াজের লামছি গ্রামে। প্রকল্প এলাকার পাশ দিয়ে ফেনী নদী বঙ্গোপসাগরে মিশেছে। দক্ষিণে বিস্তীর্ন মাঠ এবং বন বিভাগের সবুজ বেষ্টনী। ২০০৪ সালে ভারতের নেভ্যুলা টেকনো সোল্যুশনস লিমিটেডের সাথে এ প্রকল্প নির্মাণের চুক্তি স্বাক্ষরিত হয়। বিদ্যুৎ উন্নয়ন বোর্ডের রাজস্ব খাত থেকে এ প্রকল্পের ব্যয় নির্বাহ করা হয়।


title: মুহুরী প্রজেক্ট

text: বর্তমানে মৎস্য চাষে বিপ্লব ঘটিয়ে দেশের সবচেয়ে বড় মৎস্য জোন হিসেবে পরিচিতি পেয়েছে এ মুহুরী প্রকল্প এলাকা। এখানে দেশের অনেক নামিদামি প্রতিষ্ঠান বাণিজ্যিকভাবে মৎস্য প্রকল্প গড়ে তুলেছে। বসুন্দরা গ্রুপ, মেরিডিয়ান গ্রুপ, ক্লিফটন গ্রুপ, আবুল খায়ের কোম্পানি, মেহের গ্রুপ অব কোম্পানি, মামুন গ্রুপ, সততা ফিস প্রকল্প, রিংকু ফিস প্রকল্পসহ দুই হাজার মৎস্য প্রকল্প রয়েছে।


title: মুহুরী প্রজেক্ট

text: মুহুরী সেচ প্রকল্পকে ঘিরে গত আড়াই দশকে গড়ে ওঠে বিনোদন ও পিকনিক স্পট।শীত মৌসুমে দেশের বিভিন্ন স্থান থেকে দলে দলে ভ্রমণ পিপাসু লোক এবং পর্যটক বেড়াতে আসে। প্রাকৃতিক সৌন্দর্যে ভরপুর মুহুরী রেগুলেটরের চারদিকে বাঁধ দিয়ে ঘেরা কৃত্রিম জলরাশি, বনায়ন, মাছের অভয়ারণ্য, পাখির কলকাকলি, বাঁধের দুপাশে নীচে খেকে পাথর দিয়ে বাঁধানো এবং উপরদিকে দুর্বা ঘাসের পরিপাটি বিছানা। মুহুরী জলরাশিতে নৌভ্রমণের সময় খুব কাছ থেকে বিভিন্ন প্রজাতির হাঁস এবং প্রায় ৫০ জাতের হাজার হাজার পাখির দেখা পাওয়া যায়।


title: গ্রাহাম ইয়ালপ

text: গ্রাহাম নিল ইয়ালপ (; জন্ম: ৭ অক্টোবর, ১৯৫২) ভিক্টোরিয়ার বালউইন এলাকায় জন্মগ্রহণকারী সাবেক অস্ট্রেলীয় আন্তর্জাতিক ক্রিকেটার। অস্ট্রেলিয়া ক্রিকেট দলের পক্ষে খেলেছেন। এছাড়াও জাতীয় দলের নেতৃত্ব দিয়েছেন তিনি। বামহাতি ব্যাটসম্যান গ্রাহাম ইয়ালপ ঘরোয়া ক্রিকেটে ভিক্টোরিয়া বুশরেঞ্জার্সের পক্ষে প্রতিনিধিত্ব করেন। ১৯৭০-এর দশকে বিশ্ব সিরিজ ক্রিকেটের প্রেক্ষিতে দলের প্রয়োজনে অধিনায়কের দায়িত্ব নেন। তিনি দলের শীর্ষসারির ব্যাটসম্যান ছিলেন।


title: গ্রাহাম ইয়ালপ

text: ১৯৬০-এর দশকের শেষদিকে ডোলিং শীল্ডে রিচমন্ডের পক্ষে খেলেন। ১৯৭০-৭১ মৌসুমে গ্রেডভিত্তিক ক্লাব দলে প্রথম অংশগ্রহণ করেন। ডিসেম্বর, ১৯৭২ সালে প্রথম-শ্রেণীর ক্রিকেট খেলায় অভিষেক ঘটে তাঁর। নিজ রাজ্য ভিক্টোরিয়ার পক্ষে দীর্ঘদিন ধরে সফলভাবে খেলোয়াড়ী জীবন অতিবাহিত করেন। দুইবার দলকে শেফিল্ড শীল্ড জয়ে ভূমিকা রাখেন। ১৯৮২-৮৩ মৌসুমে শেফিল্ড শীল্ডে স্বর্ণালী মৌসুম অতিক্রম করেন।


title: গ্রাহাম ইয়ালপ

text: ১৯৭৫-৭৬ মৌসুমে তাঁর টেস্ট অভিষেক ঘটে। ২৩ বছর বয়সে সিডনিতে ওয়েস্ট ইন্ডিজের বিপক্ষে প্রথম টেস্ট ক্রিকেট খেলতে নামেন। ১৯৭৮ সালে প্রথম খেলোয়াড় হিসেবে টেস্ট খেলায় হেলমেট পরিধান করে ইতিহাস সৃষ্টি করেন। দলীয় নির্বাচকদের খুশি রাখতে অধিনায়ক গ্রেগ চ্যাপেল ইয়ালপকে তিন নম্বরে ব্যাটিংয়ে নামান। তিন টেস্টের সিরিজে ৪৪ গড়ে রান সংগ্রহ করেন। তারপরও তিনি দল থেকে বাদ পড়েন।


title: গ্রাহাম ইয়ালপ

text: ১৯৭৭-৭৮ মৌসুমে ভারতের বিপক্ষে চূড়ান্ত টেস্টে খেলার জন্য মনোনীত হন। খেলায় তিনি তাঁর প্রথম টেস্ট সেঞ্চুরি করেন। পরবর্তীতে ওয়েস্ট সফরের জন্য দলের অন্যতম সদস্য হন। স্বল্প কয়েকজন অস্ট্রেলীয় খেলোয়াড়দের একজন হিসেবে প্রতিপক্ষে বোলিং তোপ সফলভাবে মোকাবেলা করতে সক্ষম হন তিনি। প্রস্তুতিমূলক খেলায় চোয়ালে আঘাত পাওয়ায় বার্বাডোসে অনুষ্ঠিত টেস্টে হেলমেট পরিধান করতে বাধ্য হন। এরফলে প্রথম ক্রিকেটার হিসেবে টেস্ট ক্রিকেটের ইতিহাসে হেলমেট পরিধানকারীর মর্যাদা পান। চার টেস্টে তিনি তিনি অর্ধ-শতকসহ ৩১৭ রান করেন ৪৫.২৯ গড়ে।


title: গ্রাহাম ইয়ালপ

text: ১৯৮১-৮২ মৌসুমে পাকিস্তান দল অস্ট্রেলিয়া সফরে আসে। গ্রাহাম ইয়ালপ ও ডার্ক ওয়েলহামের পরিবর্তে পাকিস্তানের বিপক্ষে সিরিজের প্রথম টেস্ট খেলার জন্য মার্টিন কেন্টকে দলে অন্তর্ভূক্ত করা হয়। ১৯৮৩-৮৪ মৌসুমে অনুষ্ঠিত টেস্ট থেকে তাঁর রান স্ফীত করতে থাকেন। পাকিস্তানের বিপক্ষে সর্বোচ্চ ২৬৮ তোলেন। ৫ টেস্টে তাঁর গড় ছিল ৯২.৩৩। কিন্তু আঘাতপ্রাপ্তির কারণে ওয়েস্ট ইন্ডিজ সফরের জন্য মনোনীত হননি। পরের মৌসুমে ওয়েস্ট ইন্ডিজের বিপক্ষে একটি টেস্ট খেলার পর বাদ পড়েন যা তাঁর সর্বশেষ টেস্ট হিসেবে পরিচিত।


title: গ্রাহাম ইয়ালপ

text: টেস্ট ক্রিকেটে দূর্দণ্ড প্রতাপে রাজত্ব করলেও একদিনের আন্তর্জাতিকে তিনি তেমন সফলতা দেখাতে পারেননি। ১৯৭৯ ও ১৯৮৩ সালের ক্রিকেট বিশ্বকাপসহ ১৯৮৪ সালে ভারত সফরে তিনি কিছুটা সফলতা পেয়েছেন।


title: প্রজা পার্টি

text: প্রজা পার্টি ছিল ব্রিটিশ ভারতে গঠিত একটি রাজনৈতিক দল। প্রথমদিকে একে কাউন্সিল প্রজা পার্টি বা বঙ্গীয় প্রজা পার্টি বলা হত। পরে নিখিল বঙ্গ প্রজা সমিতি ও আরো পরে কৃষক প্রজা পার্টি নাম দেয়া হয়। ১৯২৯ সালের জুলাই মাসে এই দল প্রতিষ্ঠিত হয় এবং ১৯৩৭ সাল পর্যন্ত তা টিকে ছিল। পরবর্তীকালে পূর্ব পাকিস্তানে কৃষক শ্রমিক প্রজা পার্টি নামে দল পুনপ্রতিষ্ঠিত হয়।


title: আমিরাত

text: আমিরাত হল এক প্রকার শাসনব্যবস্থা যেখানে শাসক আমির নামে পরিচিত। কিছু মুসলিম রাষ্ট্রে আমিরাত পদ্ধতির প্রয়োগ দেখা যায়। আমির বংশানুক্রমিকভাবে নির্বাচিত হন।


title: আমিরাত

text: উৎপত্তিগতভাবে আমিরাত দ্বারা বোঝানো হয় আমিরের শাসনাধীন এলাকা।


title: আমিরাত

text: সংযুক্ত আরব আমিরাতে এই ব্যবস্থা বিদ্যমান রয়েছে। রাষ্ট্র সাতটি আমিরাতের ফেডারেশন হিসেবে পরিচালিত হয়। প্রত্যেক আমিরাত উত্তরাধিকার সূত্রে নিযুক্ত আমির কর্তৃক শাসিত হয়।


title: আমিরাত

text: আরবি ভাষায় আমিরাতকে সাধারণ অর্থে রাষ্ট্রের প্রদেশের ক্ষেত্রেও ব্যবহার করা চলে এবং তা বংশীয় শাসকের ক্ষেত্রে ব্যবহার হয়।প্রাক্তন ও ব্যাপক স্বীকৃতিহীন আমিরাতসমূহের একটি তালিকা এখানে প্রদান করা হয়।


title: লেবু ভারবেনা

text: লেবু ভারবেনা (দ্বিপদ নাম:Aloysia citrodora) (সাধারণ নাম:lemon verbena এবং lemon beebrush হচ্ছে "এলোয়সিয়া" গণের একটি সপুষ্পক উদ্ভিদ। এটি পশ্চিম দক্ষিণ আমেরিকার স্থানীয় উদ্ভিদ। এটি সপ্তদশ শতকে ইউরোপে আনে স্পেনীয় ও পর্তুগীজরা এবং ইউরোপের মাটিতে চাষ শুরু করে।


title: লেবু ভারবেনা

text: এই গাছের পাতা থেকে লেবুর ঘ্রাণ আসে। তাই এদের পাতা মাছ বা মুরগি রান্নায় লেবুর ঘ্রাণের জন্য ব্যবহার করা হয়। এদের শুকোনো পাতা সবুজ চা হিসেবে খুবই উপকারি। শরীরের রোগপ্রতিরোধ ক্ষমতা বাড়াতে এই চায়ের জুড়ি নেই। জ্বর ও কফে সাহায্যকারি এদের চা অথবা পাতার রস। হজমে সাহায্যকারী অদ্ভুত এই পাতার চা মানসিক চাপ কমাতে সাহায্য করে। চা বানাবার পদ্ধতি হচ্ছে তিন চামচ শুকোনো পাতা ২/১ কাপ ফুটন্ত পানিতে ১০ মিনিট ভিজিয়ে রেখে ছেকে ১ চামচ মধু মিশিয়ে অথবা মধু ছাড়া ও খেলে হবে। পাতা ফুটানো যাবে না।


title: কুমিল্লা বিভাগ

text:
কুমিল্লা বিভাগ বাংলাদেশের মধ্য-পূর্বাঞ্চলের প্রস্তাবিত একটি বিভাগ। কুমিল্লা বিভাগের সদরদপ্তর কুমিল্লা শহরে অবস্থিত। এটি নিম্নলিখিত জেলা সমূহ নিয়ে গঠিত হবেঃ
প্রস্তাবিত কুমিল্লা বিভাগ অর্থাৎ বৃহত্তর কুমিল্লা সমতট নামক প্রাচীন রাজ্যের অধীনে ছিল। মুঘল আমলে এ এলাকা রোসনাবাদ এলাকা নামে সুপরিচিত ছিল।কুমিল্লা পৌরসভা গঠিত হয় ১৮৯০ সালে সিটি কর্পোরেশন হয় ২০১১ সালে। এইটি প্রাচীন শহর ।


title: মাদার গান

text: মাদার গান বাংলার লোকসংস্কৃতির এক অমূল্য সৃষ্টি। এ গানের উৎপত্তিস্থল বাংলাদেশের নাটোর জেলা‍র চলনবিল অঞ্চলে। এছাড়া দিনাজপুর, রংপুর, বগুড়া, সিরাজগঞ্জ, মানিকগঞ্জ, কেরানীগঞ্জ, কুষ্টিয়া, নেত্রকোনাসহ আরও কয়েকটি অঞ্চলে এ গান "মাদারের বাঁশ তোলা" বা "মাদার বাঁশের জারি" নামে প্রচলিত।।


title: মাদার গান

text: মাদার গানের মূল উপজীব্য হল "মাদার" নামক পীরের গুণগান। মাদার অনুসারীদের ধারনা, মাদার পীর একজন মারেফতি পীর। কথিত আছে, বেহেস্ত থেকে হারুত-মারুত নামক দুজন ফেরেস্তা পৃথিবীতে এসে এক সুন্দরী নারীর প্রেমে পতিত হন ও তাদের প্রেমের ফলেই জন্ম হয় মাদার পীরের; তবে বাস্তবে এ পীরের কোন মাজার বা অস্তিত্ব পাওয়া যায় নি। গ্রামাঞ্চলের মানুষেরা রোগ-শোক ও সকল প্রকার অমঙ্গল থেকে রক্ষা পাবার জন্য মাদার পীরের কাছে মাণ্যত করার জন্য যে অনুষ্ঠানের প্রচলন করে তা মাদার গান নামে পরিচিত হয়।


title: মাদার গান

text: অন্যদিকে গবেষকরা মাদার পীরকে ঐতিহাসিক ব্যক্তিত্ব হিসেবে অভিহিত করেন। ডঃ মুহম্মদ শহীদুল্লাহর মতে, মাদার পীরের প্রকৃত নাম শাহ্ বদীউদ্দীন মাদার। তার অনুসারীদের মাদারিয়া বলা হয়। অঞ্চলভেদে মাদার পীর ‘শাহ মাদার’ বা ‘দম মাদার’ নামে অবিহিত হন।


title: মাদার গান

text: মাদার গানের জারিতে মাদার পীরের প্রতীক হিসেবে একটি বাঁশ ব্যবহার করা হয়। প্রধান বয়াতি গান গাইতে গাইতে বাঁশঝাড়ে গিয়ে একটি ধারালো ছুড়ি দিয়ে এক কোপে একটি বাঁশ কাটেন। এরপর বাঁশটিকে নদীতে স্নান করিয়ে লাল কাঁপড় দিয়ে বেঁধে গৃহস্থ বাড়ীর নির্দিষ্ট আসনে উচু স্থানে স্থাপন করেন। বাঁশটিকে ভূমি স্পর্শ করতে দেয়া হয়না। লোকজন তাদের মনবাসনা পূরনের জন্য আসনে বসে প্রার্থনা করতে থাকেন। প্রার্থনা শেষে একটি খোলা স্থানে পাটি বিছিয়ে মাদার পীরের বন্দনা করে পালাগান শুরু করেন বয়াতি। গানের প্রধান চরিত্র মাদার পীর ও তাঁর শিষ্য জুমল শাহ। এছাড়া থাকেন কয়েকজন দোহার-বায়েন। সবাই গোল হয়ে একটি পাটিতে বসেন যাদের চারপাশে ঘুরে ঘুরে মাদার পীর ও জুমল শাহ গান গাইতে থাকেন। তাদের সাথে নাচতে থাকেন নর্তকী। শাড়ি-থান পড়ে পুরুষ বা হিজড়ারা নর্তকী সাজে। এদের বলা হয় ছুকরি।


title: মাদার গান

text: ছুকরিরা চোখ ঝলসানো সাজগোজ করে। চুমকী বসানো শাড়ী, জরির ওড়না, মুখে-হাতে রং মেখে এরা নাচে অংশ নেয়। মাদারের পোশাক থাকে দরবেশের মতো। মাথায় তাজ, পরনে লম্বা আলখাল্লা, গলায় তসবি, আর হাতে থাকে একটি লাঠি। পা থাকে পাদুকাহীন, কখনও বা বেড়ি পড়ানো। জুমল শাহ ও অন্যান্য দোহার-বায়েনরা সাধারন পোশাক ধুতিবস্ত্র পরিধান করে। হারমোনিয়াম, ঢোল, কাসর, মন্দিরা বাজিয়ে এরা গান ও অভিনয়ে অংশ নেয়।


title: মাদার গান

text: মাদার গানের বেশ কয়েকটি পালাগান রয়েছে। এর মধ্যে মাদারের জন্ম খন্ড, কুলসুম বিবির পালা, মাদারের ওরসনামা, বড় পীরের পালা, জুমলের জন্মকাহিনী, হাশর-নাশর, খাকপত্তন পালা, মাদারের শেষ ফকিরি, বিবি গঞ্জরার পালা ইত্যাদি উল্লেখযোগ্য। অনুষ্ঠানের শুরুতে মাদার পীরের বন্দনার পর দর্শকদের কিংবা বায়োজোষ্ঠ্যদের ইচ্চানুযায়ী যেকোন একটি পালা গাওয়া হয়, রাতভর চলতে থাকে অনুষ্ঠান।


title: মাদার গান

text: বাংলা নাট্যসাহিত্যের ইতিহাসে মাদার গানের বিশেষ অবস্থান রয়েছে। বাংলা নাটকের যে নিজস্ব ধারা, মাদার গানের মধ্যে তা লক্ষ্য করা যায়। বাংলা নাটকের আঙ্গিক ও পরিবেশন রীতির সকল বৈশিষ্ট্য মাদার গানের ভেতর রয়েছে। মৌলিক আচার, কাহিনী, পোশাক ও মঞ্চব্যবস্থাপনার এক বিশেষ নিদর্শন এই মাদার গান।


title: কামদেবপুর

text: কামদেবপুর ভারতের পশ্চিমবঙ্গ রাজ্যের দক্ষিণ চব্বিশ পরগণা জেলার পাথরপ্রতিমা থানার অন্তর্গত একটি প্রত্নস্থল।


title: কামদেবপুর

text: কামদেবপুরে দুইটি পুকুর থেকে নকশাযুক্ত মাটির হাড়ি, কলসি, টালি, ইট ইত্যাদি আবিষ্কৃত হয়েছে। এছাড়া উৎখননে ৭ ফুট ৬ ইঞ্চি X ৭ ফুট ৬ ইঞ্চি X ১ ফুট ৬ ইঞ্চি আয়তনের একটি মন্দির আবিষ্কৃত হয়েছে। মন্দির নির্মাণে ১৬ ইঞ্চি X ১৬ ইঞ্চি X ১.২ ইঞ্চি মাপের পাতলা ইট ব্যবহৃত হয়েছে।


title: কাশীনগর

text: কাশীনগর ভারতের পশ্চিমবঙ্গ রাজ্যের দক্ষিণ চব্বিশ পরগণা জেলার রায়দিঘি থানার অন্তর্গত একটি প্রত্নস্থল।


title: কাশীনগর

text: কাশীনগর থেকে পোড়ামাটির মৃৎসামগ্রী, একটি ছোট জৈন তীর্থঙ্কর মূর্তি এবং ষষ্ঠ শতকের একটি পাথরের সাতটি ঘোড়ায় টানা রথের ওপর সূর্যমূর্তি আবিষ্কৃত হয়েছে। এছাড়া এই গ্রামে ঊনবিংশ শতাব্দীর শেষার্ধে নির্মিত ১২ ফুট ২ ইঞ্চি X ১২ ফুট X ২৫ ফুট আয়তনের একটি পশ্চিমমুখী চারচালা মন্দির রয়েছে।


title: আব্দুল্লাহ ইউসুফ আলী

text: আব্দুল্লাহ ইউসুফ আলী (১৪ এপ্রিল ১৮৮২ – ১০ ডিসেম্বর ১৯৫৩) আল কুরআনের ইংরেজী অনুবাদক হিসেবে সমগ্র বিশ্বে খ্যাতি লাভকারী একজন মুসলিম ব্যাক্তিত্ব ছিলেন ।


title: আব্দুল্লাহ ইউসুফ আলী

text: তার কুরআনের অনুবাদ সমগ্র বিশ্বে, বিশেষত ইংরেজী ভাষাভাষীদের কাছে ব্যাপকভাবে পরিচিত । আধুনিক যুগের ইসলামী চিন্তাবিদগণ তার আনুবাদকর্মকে অধিকতর গ্রহনযোগ্য বলে মনে করেন । আলী বৃটিশ ইন্ডিয়ার বোম্বেতে (বর্তমানেঃ মুম্বাই) একটি ধনাঢ্য মুসলিম পরিবারে জন্ম গ্রহণ করেন । ছোটবেলায় আলী ইসলামী শিক্ষায় শিক্ষিত হন, যার ফলে তিনি পুরো কুরআন মুখস্থ করতে স্বক্ষম হন । তিনি ইংরেজী এবং আরবী উভয় ভাষাতেই অনর্গল কথা বলতে পারতেন । তিনি ইংরেজী সাহিত্যের ছাত্র ছিলেন এবং ইউনিভার্সিটি অব লীডসহ ইউরোপের বিভিন্ন ইউনিভার্সিটিতে পড়াশুনা করেন । তিনি নিজেকে কুরআন সাধনায় নিয়োজিত করেন এবং ইসলামের প্রাথমিক যুগে লিখিত ব্যাখ্যাগুলো অধ্যায়ন করেন ।


title: আব্দুল্লাহ ইউসুফ আলী

text:
ইউসুফ আলীর সর্বাধিক পরিচিত কাজ হচ্ছে তার বইঃ The Holy Qur'an: Text, Translation and Commentary যা ১৯৩৪ সালে শুরু হয় এবং ১৯৩৮ সালে লাহোরের মুহাম্মাদ আশরাফ পাবলিশার্স কর্তৃক প্রকাশিত হয় । তিনি যখন তার আনুবাদকর্ম প্রচারের জন্য বিভিন্ন দেশ ভ্রমণ করছেন তখন তিনি উত্তর আমেরিকায় আল-রশীদ মসজিদ নামক মসজিদ প্রতিষ্ঠায় প্রয়াসী হন । এটি উত্তর আমেরিকায় প্রতিষ্ঠিত তৃতীয় মসজিদ এবং কানাডায় প্রতিষ্ঠিত প্রথম মসজিদ ।
তিনি একজন পরিচিত ও গণ্যমান্য বুদ্ধিজীবী যাকে স্যার আল্লামা ইকবাল লাহোরের ইসলামিয়া কলেজের অধ্যক্ষ নিযুক্ত করেছিলেন । পরবর্তিতে তিনি আবার ইংল্যান্ডে চলে যান এবং সেখানেই লন্ডনে মৃত্যুবরণ করেন ।


title: কাশীপুর, দক্ষিণ চব্বিশ পরগণা

text: কাশীপুর ভারতের পশ্চিমবঙ্গ রাজ্যের দক্ষিণ চব্বিশ পরগনা জেলার জয়নগর থানার অন্তর্গত একটি প্রত্নস্থল।


title: কাশীপুর, দক্ষিণ চব্বিশ পরগণা

text: কাশীপুর থেকে ষষ্ঠ-সপ্তম শতকে নির্মিত একটি কালো পাথরের সূর্যমূর্তি আবিষ্কৃত হয়েছে। এই মূর্তিটি বর্তমানে কলকাতা শহরে আশুতোষ সংগ্রহালয়ে সংরক্ষিত রয়েছে।


title: ফেনী নদী

text: ফেনী নদী বাংলাদেশ-ভারতের একটি আন্তঃসীমান্ত নদী। নদীটি বাংলাদেশের দক্ষিণ-পূর্বাঞ্চলের ফেনী খাগড়াছড়ি ও চট্টগ্রাম জেলার একটি নদী। নদীটির দৈর্ঘ্য ১৫৩ কিলোমিটার, গড় প্রস্থ ১৫৯ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক ফেনী নদীর প্রদত্ত পরিচিতি নম্বর দক্ষিণ-পূর্বাঞ্চলের নদী নং ১২।


title: ফেনী নদী

text: এর উৎসস্থল ভারতের ত্রিপুরা রাজ্যে অবস্থিত পর্বত শ্রেণি। উত্তর অক্ষাংশ ও পূর্ব দ্রাঘিমাংশের উপর দিয়ে প্রবাহিত হয়ে গঙ্গা পতিত হয়েছে বঙ্গোপসাগরে।


title: ফেনী নদী

text: ফেনী নদী ভারতের ত্রিপুরা রাজ্যে অবস্থিত পর্বত শ্রেণিতে ২৩°২০´ উত্তর অক্ষাংশ ও ৯১°৪৭´ পূর্ব দ্রাঘিমাংশে উৎপন্ন হয়ে রামগড় পর্যন্ত দক্ষিণ-পশ্চিম দিকে প্রবাহিত হয়ে ত্রিপুরা রাজ্য ও পার্বত্য চট্টগ্রামের মধ্যে সীমান্তরেখা এঁকে দিয়েছে। পরবর্তীতে পশ্চিমে আলীগঞ্জ পর্যন্ত প্রবাহিত হয়ে ত্রিপুরা ও চট্টগ্রামের মধ্যকার সীমান্ত তৈরি করেছে। পাহাড়ি নিবাস ত্যাগ করে ফেনী জেলা থেকে চট্টগ্রামকে বিভক্তকারী এই নদী সমভূমি ধরে প্রবাহিত হয়ে ২২°৫০´ উত্তর অক্ষাংশ ও ৯১°২৭´ পূর্ব দ্রাঘিমাংশে প্রবাহিত হয়ে বঙ্গোপসাগরে পতিত হয়েছে।


title: ফেনী নদী

text: উৎসমূল থেকে বঙ্গোপসাগর পর্যন্ত ফেনী নদীর দৈর্ঘ্য ১১৫.৮৫ কিমি এবং বঙ্গোপসাগর থেকে রামগড় পর্যন্ত ৮০.৪৫ কিমি অংশ বছরের গোটা সময় ধরে ছোট নৌকা চলাচলের উপযোগী। বর্ষা মৌসুমে ফেনী নদী কানায়-কানায় ভরে ওঠে এবং ভারি বর্ষণের পর প্রবল স্রোত আর ঘূর্ণিপাকে এই নদীর প্রতিটি বাঁক প্রমত্ত ও উত্তাল হয়ে ওঠে। নোয়াখালী জেলার মুহুরী নদী, যা ছোট ফেনী নদী নামেও পরিচিত, ফেনী নদীর মোহনায় এসে মিলিত হয়েছে। তবে চট্টগ্রাম জেলা থেকে কোন উপনদী এটির সঙ্গে এসে মিলিত হয়নি। পাহাড়ি ঢাল থেকে যথেচ্ছভাবে গাছপালা কেটে নেওয়ায় পাহাড়ি অঞ্চলে ব্যাপক ধস ও ভাঙনের কারণে নদীটি ধীরে ধীরে ভরাট হয়ে আসছে এবং পাহাড়ি ঢল জনিত বন্যার প্রকোপ বৃদ্ধি পাচ্ছে।


title: ফেনী নদী

text: চট্টগ্রাম, নোয়াখালী ও ভারতের ত্রিপুরা রাজ্যের মধ্যে সীমানা চিহ্নিতকারী ফেনী নদী মূলত বাংলাদেশের অন্তর্গত। তবে ১৯৬০ সাল থেকে ভারত সরকার এই নদীর মধ্যভাগ পর্যন্ত ভারতের অধিনে দাবি করে আসছে।


title: কালীনগর

text: কালীনগর ভারতের পশ্চিমবঙ্গ রাজ্যের দক্ষিণ চব্বিশ পরগণা জেলার কাকদ্বীপ থানার অন্তর্গত একটি প্রত্নস্থল।


title: কালীনগর

text: বিংশ শতাব্দীর মধ্যভাগে কালীনগর থেকে আনুমানিক নবম শতকে নির্মিত ১০৪ সেন্টিমিটার X ৫৬ সেন্টিমিটার X ১৩ সেন্টিমিটার মাপের একটি কালো পাথরের বিষ্ণুমূর্তি আবিষ্কৃত হয়েছে। মূর্তিটির বাম হাত সম্পূর্ণ রূপে ভেঙে গেছে। মূর্তিটি বর্তমানে স্থানীয় গৌরনৃসিংহ আশ্রমে রক্ষিত রয়েছে।


title: কাস্তেকুমারী

text: কাস্তেকুমারী ভারতের পশ্চিমবঙ্গ রাজ্যের দক্ষিণ চব্বিশ পরগণা জেলার বিষ্ণুপুর থানার অন্তর্গত একটি গ্রাম। এই গ্রামের উল্লেখযোগ্য পুরাকীর্তি হল জঙ্গলকাটি মসজিদ।


title: কাস্তেকুমারী

text: অষ্টাদশ শতকে সুন্দরবন জঙ্গল কেটে কাস্তেকুমারী গ্রাম পত্তনের সময় ২১ ফুট ৬ ইঞ্চি X ২১ ফুট ৬ ইঞ্চি মাপের ও ৩০ ফুট উচ্চ একগম্বুজ বর্গাকার মসজিদ আবিষ্কৃত হয়, যা স্থানীয়দের মধ্যে জঙ্গলকাটি মসজিদ নামে পরিচিত হয়। ১৩ ফুট ৭ ইঞ্চি X ১৩ ফুট ৪ ইঞ্চি মাপের মসজিদকক্ষটির দেওয়ালের ১৩ ফুট ওপর থেকে গম্বুজাকৃতি ছাদ নির্মিত হয়েছে। মসজিদ নির্মাণে ১৮ X ১৪ X ৩ ঘন সেন্টিমিটার মাপের ইট ব্যবহৃত হয়েছে।


title: কুমড়াখালি

text: কুমড়াখালি ভারতের পশ্চিমবঙ্গ রাজ্যের দক্ষিণ চব্বিশ পরগণা জেলার ক্যানিং থানার অন্তর্গত একটি প্রত্নস্থল।


title: কুমড়াখালি

text: কুমড়াখালি থেকে পাল-সেন যুগে নির্মিত একটি বিষ্ণুমূর্তি আবিষ্কৃত হয়েছে, যা স্থানীয় একটি মন্দিরে প্রতিষ্ঠিত ও রক্ষিত রয়েছে।


title: কুলদিয়া

text: কুলদিয়া ভারতের পশ্চিমবঙ্গ রাজ্যের দক্ষিণ চব্বিশ পরগণা জেলার মগরাহাট থানার অন্তর্গত একটি প্রত্নস্থল।


title: কুলদিয়া

text: কুলদিয়া গ্রাম থেকে আনুমানিক দশম শতকে নির্মিত ১৫ ইঞ্চি X ১৪ ইঞ্চি X ২.৫ ইঞ্চি মাপের একটি হলুদ রঙের বেলেপাথরের নৃসিংহ মূর্তি আবিষ্কৃত হয়েছে। এছাড়া এই গ্রাম থেকে ১ ফুট ১০ ইঞ্চি X ১ফুট মাপের কালো পাথরের সূর্য মূর্তি আবিষ্কৃত হয়েছে। উভয় মূর্তি বর্তমানে কলকাতা শহরের আশুতোষ সংগ্রহালয়ে সংরক্ষিত রয়েছে।


title: কুলপী

text: কুলপী ভারতের পশ্চিমবঙ্গ রাজ্যের দক্ষিণ চব্বিশ পরগণা জেলার একটি প্রত্নস্থল।


title: কুলপী

text: কুলপী গ্রাম থেকেপাল-সেন যুগে নির্মিত ২ ফুট ৬ ইঞ্চি X ১ ফুট ৫ ইঞ্চি মাপের একটি কালো পাথরের বিষ্ণু মূর্তি আবিষ্কৃত হয়েছে। উৎখননের সময় মূর্তিটির মুখের একাংশ ক্ষতিগ্রস্ত হয়। মূর্তিটি বর্তমানে স্থানীয় একটি মন্দিরে রক্ষিত রয়েছে।


title: কৃষ্ণচন্দ্রপুর

text: কৃষ্ণচন্দ্রপুর ভারতের পশ্চিমবঙ্গ রাজ্যের দক্ষিণ চব্বিশ পরগণা জেলার মথুরাপুর থানার অন্তর্গত একটি প্রত্নস্থল।


title: কৃষ্ণচন্দ্রপুর

text: কৃষ্ণচন্দ্রপুর গ্রাম থেকে আনুমানিক একাদশ শতকে নির্মিত একটি ভগ্নহস্ত কালো পাথরের তারা মূর্তি আবিষ্কৃত হয়েছে, যা বর্তমানে কলকাতা শহরের আশুতোষ সংগ্রহালয়ে সংরক্ষিত রয়েছে। এছাড়া এই স্থান থেকে ব্রোঞ্জ নির্মিত দীপলক্ষ্মী পাদুকা পরিহিত কালো পাথরের একটি সূর্য মূর্তি, ভগ্ন বিষ্ণু ও কুবের মূর্তি আবিষ্কৃত হয়েছে।


title: তাফসীর

text: তাফসীর ( ; অর্থঃ “ব্যাখ্যা”) হল একটি আরবী শব্দ, যা সাধারণত কুরআনের ব্যাখ্যাকে নির্দেশ করে। যিনি তাফসীর করেন বা তাফসীর গ্রন্থ রচনা করেন তিনি “মুফাসসির” হিসাবে পরিচিত।


title: তাফসীর

text: ‘তাফসীর’ শব্দটি আরবী শব্দমূল ফা-সিন-রা থেকে উৎপত্তি হয়ছে যার অর্থঃ ব্যাখ্যা করা, বিস্তৃত করা, খোলাসা করা ।


title: তাফসীর

text: কুরআনের প্রথম তাফসীরকারক হিসেবে সবার আগে হযরত মুহাম্মাদ (স) এর নামই আসে । তিনিই ছিলেন সবচাইতে নির্ভরযোগ্য তাফসীরকারক এবং ইসলাম অনুসারে একমাত্র নির্ভুল তাফসীরকারক ।


title: তাফসীর

text: নবী মুহাম্মাদ-এর মৃত্যুর পর সাহাবাগণ তাফসিরের দায়ীত্বভার গ্রহণ করেন । এভাবে একটি নতুন তাফসীর যুগের সূচনা হয় । খলিফা আবু বকরসহ অধিকাংশ সাহাবা তাফসীরের ক্ষেত্রে নিজেদের ব্যাক্তিগত মতামত প্রদানে সংযত থাকতেন ।


title: তাফসীর

text: সাহাবাগণের পর তাবেয়ীগন তাফসীর এর কাজে নিজেদের নিয়োজিত করেন । তাবেয়ীগণের মধ্য সবচাইতে ভালো তাফসীর জানতেন মক্কাবাসীরা । কেননা তারা সরাসরী ইবনে আব্বাস (রা) থেকে তাফসীর শিখেছেন ।


title: তাফসীর

text: মুফাসসিরীনগণ একজন তাফসীরকারকের জন্য বেশকিছু যোগ্যতার বর্ণনা দিয়েছেনঃ


title: সৈয়দ রেজওয়ান আলী

text: সৈয়দ রেজওয়ান আলী বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে।


title: সৈয়দ রেজওয়ান আলী

text: সৈয়দ রেজওয়ান আলীর বাড়ি নড়াইল জেলার লোহাগড়া উপজেলার নওয়াগ্রামে। তাঁর বাবার নাম সৈয়দ হাশেম আলী এবং মায়ের নাম সাজেদা বেগম। তাঁর স্ত্রীর নাম রোকেয়া আক্তার। এ দম্পতির তিন ছেলে, এক মেয়ে।


title: সৈয়দ রেজওয়ান আলী

text: ১৯৭১ সালে সৈয়দ রেজওয়ান আলী পাকিস্তান বিমানবাহিনীতে করপোরাল পদে চাকরি করতেন। কর্মরত ছিলেন পাকিস্তানের পেশোয়ারে। সেখান থেকে পালিয়ে এসে মুক্তিযুদ্ধে যোগ দেন। মুক্তিযুদ্ধে সাহস ও বীরত্ব প্রদর্শনের জন্য তিনি বীর প্রতীক খেতাব পান।


title: সৈয়দ রেজওয়ান আলী

text: ১৯৭১ সালের সেপ্টেম্বর-অক্টোবর মাসের কোনো এক সময়। সৈয়দ রেজওয়ান আলীর ওপর দায়িত্ব পড়ে পাকিস্তানি সেনাদের চলাচল বিঘ্নিত করার জন্য যশোর জেলার অন্তর্গত চূড়ামন কাঠির কাছাকাছি সলুয়া বাজারসংলগ্ন একটি সেতু ধ্বংসের। তিনি ছিলেন একটি কোম্পানির কমান্ডার। সীমান্ত থেকে ওই সেতু ছিল কিছুটা দূরে। মাঝে ছিল কপোতাক্ষ নদ ও খাল-বিল। একদিন গভীর রাতে অনেক বাধাবিঘ্ন পেরিয়ে তিনি একদল মুক্তিযোদ্ধা নিয়ে সেখানে সেতু ধ্বংস করতে যান। ওই দলে ছিলেন সহযোদ্ধা রইসউদ্দীন ও নাম না-জানা ওই দুই মুক্তিযোদ্ধা। তাঁরা সফলতার সঙ্গেই সলুয়া বাজারসংলগ্ন সেতু ধ্বংস করেন। সৈয়দ রেজওয়ান আলীর কোম্পানির বেশির ভাগ মুক্তিযোদ্ধা ছিলেন গেরিলা যোদ্ধা। তাঁরা সবাই হিট অ্যান্ড রান পদ্ধতিতে অপারেশন করতেন। একটা অপারেশন করেই সঙ্গে সঙ্গে নিরাপদ স্থানে চলে যেতেন। কিন্তু সেতু ধ্বংস করে ফেরার পথে তাঁরা পাকিস্তানিদের আক্রমণের মধ্যে পড়ে যান। সলুয়া বাজার ও পার্শ্ববর্তী এলাকায় ছিল পাকিস্তানিদের অনেক বাংকার। সেগুলো ছিল বেশ সুরক্ষিত। গোপন বাংকার সম্পর্কে এ দলের কাছে তথ্য ছিল না। বিস্ফোরণের শব্দ শুনে পাকিস্তানিরা সেসব বাংকার থেকে বৃষ্টির মতো গুলিবর্ষণ করতে থাকে। তাঁরা পাল্টা গুলি করতে করতে ক্রলিং করে পিছু হটছিলেন। এ সময় রইসউদ্দীন ও তাঁর আরও কয়েকজন সহযোদ্ধা শহীদ এবং বেশ কয়েকজন আহত হন। সেদিন পাকিস্তানিদের আক্রমণ এতই তীব্র ছিল যে তাঁরা শহীদ সহযোদ্ধা সবার লাশ উদ্ধার করতে পারেননি। সৈয়দ রেজওয়ান আলী যুদ্ধ করেন ৮ নম্বর সেক্টরের বয়রা সাব সেক্টরে। কাশিপুর, ছুটিপুর, চৌগাছা, গরীবপুরসহ বিভিন্ন স্থানে তিনি যুদ্ধ করেছেন। কখনো গেরিলা কায়দায়, কখনো সম্মুখযুদ্ধ করেছেন তিনি। সর্বশেষ যুদ্ধ করেন গোপালগঞ্জ জেলার ভাটিয়াপাড়ায়। ১৬ ডিসেম্বর পাকিস্তানি সেনারা আনুষ্ঠানিক আত্মসমর্পণ করলেও ভাটিয়াপাড়ায় অবস্থানরত পাকিস্তানিরা সেদিন আত্মসমর্পণ করেনি। ১৮ ডিসেম্বর পর্যন্ত সেখানে যুদ্ধ হয়।


title: কাকমাচি

text: কাকমাচি (দ্বিপদ নাম:Solanum nigrum) হচ্ছে সোলানাম গণের একটি গুল্ম। এদের সাধারণ নামসমূহ হচ্ছে (European black nightshade বা স্থানিকভাবে শুধু "black nightshade", duscle, garden nightshade, "garden huckleberry", hound's berry, petty morel, wonder berry, small-fruited black nightshade বা popolo)। এটি ইউরেশিয়ার আদি নিবাসী এবং আমেরিকা অস্ট্রেলিয়া এবং দক্ষিণ আফ্রিকায় চালু করা হয়েছে।


title: কাকমাচি

text: কাকমাচির পাতা পাঁচ মিশালি শাকের সাথে খাওয়া যায়। এদের ফলগুলিও খাওয়া যায় অনায়াসে। পাতা ও মুল নানান ঔষধি ক্ষেত্রে ব্যবহার হয়। পেটের পীড়া, বাথা, নার্ভাসনেস ইত্যাদিতে এদের পাতার ব্যবহার হয়ে থাকে।


title: মাহরাম

text: ইসলামী পরিভাষায় মাহরাম দ্বারা বুঝায় যে, যাদের কে বিবাহ করা হারাম এবং দেখা করা বা দেখা দেওয়া জায়েয।ছেলেদের জন্য মাহরাম হল ১৪ জন। তারা হলেন,


title: মাহরাম

text: মহিলাদের মাহরাম ১৪ জনঃ


title: মাহরাম

text:
মুফতি খাইরুল ইসলাম
→স্ত্রীর সৎ মা(সৎ শাশুড়ি)মাহরামের অন্তর্ভুক্ত নয়।কারণ মেয়ের স্বামী ও তার সৎ শাশুড়ির মাঝে মাহরাম হওয়ার শরয়ি কোন কারণ বিদ্যমান নেই।মাহরাম হওয়ার শরয়ি কারণ তিনটিঃ-১/বংশধারা। ২/দুগ্ধসম্পর্ক।৩/বিবাহবন্ধন।


title: উসমানিস্তান

text: উসমানিস্তান চৌধুরী রহমত আলি কর্তৃক প্রস্তাবিত একটি স্বাধীন রাষ্ট্রের পরিকল্পনা। ব্রিটিশ ভারতের হায়দ্রাবাদ রাজ্য নিয়ে এই রাষ্ট্র গঠনের কথা বলা হয়। ১৯৪৭ সালে ব্রিটিশরা ভারত ত্যাগের পূর্বে ভারতে স্বাধীন রাজ্যের অস্তিত্ব ছিল। তবে স্বাধীনতার পর গঠিত নতুন ডমিনিয়ন পাকিস্তান ও ভারতের যেকোনো একটিতে তাদের যোগদানের সুযোগ দেয়া হয়। কিছু ক্ষেত্রে রাজ্যগুলোর স্বাধীন থাকার সুযোগ ছিল। হায়দ্রাবাদের নিজাম প্রথমে কোনো রাষ্ট্রে যোগ না দেয়ার সিদ্ধান্ত নেন। তিনি হায়দ্রাবাদকে স্বাধীন রাষ্ট্র হিসেবে রাখতে চেয়েছিলেন। তবে ভারত সরকার তার এই সিদ্ধান্ত প্রত্যাখ্যান করেন। হায়দ্রাবাদ চতুর্দিক থেকে ভারত কর্তৃক আবদ্ধ ছিল এবং এর কোনো সমুদ্র সীমা ছিল না। তাই স্বাধীন হায়দ্রাবাদ ভারতের পক্ষে সুবিধাজনক ছিল না। ভারতীয় সেনাবাহিনী ১৯৪৮ সালের ১৩ সেপ্টেম্বর হায়দ্রাবাদ আক্রমণ করে। নিজাম এই হামলা প্রতিহত করতে অক্ষম ছিলেন ফলে পরাজিত হন। তাই হায়দ্রাবাদকে ভারতের অন্তর্ভুক্ত হওয়া তাকে মেনে নিতে হয়। সাবেক এই দেশীয় রাজ্য ১৯৫৬ সালে পুনর্গঠিত হয়। বর্তমানে এর অংশগুলো ভারতের অঙ্গরাজ্য অন্ধ্রপ্রদেশ, বোম্বে রাজ্য (পরে মহারাষ্ট্র ও গুজরাট হিসেবে ভাগ হয়) এবং কর্ণাটকের মধ্যে বন্টিত রয়েছে।


title: উসমানিস্তান

text: ব্রিটিশরা ভারত ত্যাগের সময় ভারতের অভ্যন্তরে অনেক দেশীয় স্বাধীন রাজ্যের অস্তিত্ব ছিল। এসকল রাজ্যকে ভারত বা পাকিস্তান যেকোনো একটিতে যোগ দেয়ার সুযোগ দেয়া হয় এবং ভারত স্বাধীনতা আইন ১৯৪৭ এর ২.৪ অনুচ্ছেদ অনুযায়ী চাইলে স্বাধীন থাকার সুযোগও ছিল।


title: উসমানিস্তান

text: হায়দ্রাবাদ ছিল মুসলিম শাসকের অধীন হিন্দু সংখ্যাগরিষ্ঠ রাজ্য। এর শাসক ছিলেন নিজাম উসমান আলি খান এবং রাজনীতি মুসলিম অভিজাতদের দ্বারা নিয়ন্ত্রিত হত। মুসলিম নেতৃবৃন্দ ও নিজামপন্থি মুসলিম দল ইত্তেহাদ উল মুসলিমিন ভারত ও পাকিস্তানের মত হায়দ্রাবাদের স্বাধীন থাকার পক্ষে জোর দেয়। ব্রিটিশ ভাইসরয় লর্ড মাউন্টব্যাটেন নিজামকে পাকিস্তানে যোগ না দিতে পরামর্শ দেন।


title: উসমানিস্তান

text: শেষপর্যন্ত নিজাম স্বাধীন থাকার সিদ্ধান্ত নেন। তিনি একটি ফরমানের মাধ্যমে ঘোষণা করেন যে হায়দ্রাবাদ স্বাধীন রাষ্ট্র হিসেবে থাকবে এবং ভারতীয় ইউনিয়নের যোগ দেবে না। তবে ভারত সরকার তার এই ফরমান প্রত্যাখ্যান করে এবং এর আইনত বৈধতা নেই বলে দাবি করে।


title: উসমানিস্তান

text: ১৯৪৮ সালের ১৩ সেপ্টেম্বর ভারতীয় সেনাবাহিনী হায়দ্রাবাদে প্রবেশ করে। নিজাম উসমান আলি খান ভারতকে প্রতিহত করতে সক্ষম ছিলেন না তাই আত্মসমর্পণে বাধ্য হন। হায়দ্রাবাদ পরাজিত হয় এবং ভারতের অন্তর্ভুক্ত হয়ে পড়ে। একারণে চৌধুরী রহমত আলির পরিকল্পনা অনুযায়ী উসমানিস্তান বাস্তবায়িত হয়নি।


title: উসমানিস্তান

text: চৌধুরী রহমত আলি ভারত উপমহাদেশে মুসলিম রাষ্ট্র প্রতিষ্ঠার জন্য যে প্রস্তাব উত্থাপন করেন তার মধ্যে উসমানিস্তান ছিল অন্যতম। এছাড়াও ভারতের পশ্চিম অঞ্চলে পাকিস্তান ও পূর্ব অঞ্চলে বাঙ্গালিস্তান গঠনের কথা বলা হয়। ১৯৪৭ সালের ৩ জুন ব্রিটিশরা বিভাগ পরিকল্পনা ঘোষণা করলে তিনি তার বিপক্ষে অবস্থান নেন এবং পাকিস্তান পরিকল্পনা গ্রহণের আহ্বান জানান।


title: সাতরঙা দুনিয়া

text: সাতরঙা দুনিয়া () () জায়গাটি হল মরিশাসে। এর আয়তন ৭৫০০ বর্গ মাইল। এই রঙিন পাথুরে ভুমিটিকে ঘিরে রেখেছে সবুজ বনভুমি। এর গঠন বিশ্লেষণ করে জানা যায় যে এর সৃষ্টি হয়েছিল আগ্নেয়শিলা দ্বারা। বহুবছর পুর্বে আগ্নেয়গিরির গলিত লাভা স্তরে স্তরে ঠান্ডা হয়ে এই আশ্চর্যময় ভুমিটিকে সৃষ্টি করেছে। আগ্নেয়শিলাগুলো পরবর্তিতে বিভিন্ন রঙে পরিবর্তিত হয়ে বেলেপাথরে রুপান্তরিত হয়। সেই সৃষ্টি থেকে এখন পর্যন্ত বিভিন্ন সময়ে বৃষ্টির জলের দ্বারা ক্ষয় প্রাপ্ত হয়ে আজকে সাতরঙা দুনিয়া নামে আশ্চর্য রঙিন ঢেউ খেলানো আকৃতিতে রুপান্তরিত হয়েছে।


title: তাফসীরের তালিকা

text: তাফসীর হল কুরআনের ব্যাখ্যা। ইসলামের প্রাথমিক যুগ থেকেই তাফসীর চর্চা শুরু হয়।


title: মাতামুহুরী নদী

text: মাতামুহুরী নদী বাংলাদেশের পূর্ব-পাহাড়ি অঞ্চলের বান্দরবন ও কক্সবাজার জেলার একটি নদী। নদীটির দৈর্ঘ্য ১৪৬ কিলোমিটার, গড় প্রস্থ ১৫৪ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক মাতামুহুরী নদীর প্রদত্ত পরিচিতি নম্বর পূর্ব-পাহাড়ি অঞ্চলের নদী নং ১৩।


title: মাতামুহুরী নদী

text: লামার মাইভার পর্বতে মাতামুহুরী নদীর উৎপত্তি৷ মগ ভাষায় এই নদীটির নাম মামুরি। এই নদীটি কক্সবাজার জেলার চকরিয়া উপজেলার পশ্চিম পাশ ঘেষে বঙ্গোপসাগর-এ পতিত হয়েছে৷ এর দৈর্ঘ্য প্রায় ২৮৭ কি.মি.৷ বঙ্গোপসাগরে মাতামুহুরীর মোহনায় যে বদ্বীপের সৃষ্টি হয়েছে তা ভোলাখাল থেকে খুটাখালি পর্যন্ত বিস্তৃত।


title: জিন্নাহর চৌদ্দ দফা

text: জিন্নাহর চৌদ্দ দফা নামক সাংবিধানিক সংস্কার পরিকল্পনা মুহাম্মদ আলি জিন্নাহ কর্তৃক প্রস্তাবিত হয়। স্বাধীন ভারতে মুসলিমদের রাজনৈতিক অধিকার রক্ষার জন্য এই প্রস্তাব উত্থাপন করা হয়। জিন্নাহর লক্ষ্য ছিল মুসলিমদের জন্য অধিকতর রাজনৈতিক অধিকার আদায় করা। এ কারণে তিনি এই চৌদ্দ দফা প্রস্তাব করেন। এর মধ্যে মুসলিমদের স্বার্থ সংশ্লিষ্ট বিভিন্ন বিষয় অন্তর্ভুক্ত করা হয়। মুসলিম লীগের নেতাদের আহ্বানে জিন্নাহ দলের নেতৃত্বে ফিরে আসেন এবং দলকে পুনরুজ্জীবিত করেন। ফলে এই দফাগুলো মুসলিমদের দাবিতে পরিণত হয় এবং পরবর্তী সময়গুলোতে মুসলিমদের চিন্তাধারায় প্রভাব ফেলে।


title: জিন্নাহর চৌদ্দ দফা

text: ১৯২৯ সালের ২৮ মার্চ নিখিল ভারত মুসলিম লীগের অধিবেশনে এই রিপোর্ট প্রদান করা হয়। ইতিপূর্বে প্রকাশিত নেহেরু রিপোর্টকে মুসলিম নেতা তৃতীয় আগা খান ও করিম জালাল সমালোচনা করেছিলেন। এতে হিন্দু ও মুসলিমদের জন্য যুক্ত নির্বাচনী ব্যবস্থার সুপারিশ করায় এর প্রতি তারা আস্থাশীল ছিলেন না।


title: জিন্নাহর চৌদ্দ দফা

text: ১৯২৮ সালের মে মাসে মুহাম্মদ আলি জিন্নাহ ইংল্যান্ড ত্যাগ করেন এবং ছয় মাস পর ভারতে ফিরে আসেন। ১৯২৯ সালের মার্চে তার সভাপতিত্বে দিল্লিতে মুসলিম লীগের অধিবেশন হয়। তার ভাষণে তিনি মুসলিমদের দৃষ্টিভঙ্গি চৌদ্দ দফায় তুলে ধরেন। একারণে এই দফাগুলোকে জিন্নাহর চৌদ্দ দফা বলা হয়।হিন্দুদের মধ্যে মুহাম্মদ আলি জিন্নাহর এই দফাগুলো সমালোচিত হয়। জওহরলাল নেহেরু একে "জিন্নাহর হাস্যকর চৌদ্দ দফা" বলে উল্লেখ করেন।এই ঘটনা জিন্নাহকে পরবর্তীতে পাকিস্তান গঠনের পথে ঠেলে দেয় কংগ্রেস এসব দাবি প্রত্যাখ্যান করে।


title: জিন্নাহর চৌদ্দ দফা

text: চৌদ্দ দফা প্রকাশিত হওয়ার পর জিন্নাহকে গোল টেবিল বৈঠকে আমন্ত্রণ জানানো হয়। সেখানে তিনি মুসলিম দৃষ্টিভঙ্গি তুলে ধরেন।


title: ত্রিদিব রায়

text: রাজা ত্রিদিব রায় () (১৪ মে ১৯৩৩ – ১৭ সেপ্টেম্বর ২০১২) ছিলেন বর্তমান বাংলাদেশের পার্বত্য চট্টগ্রামের চাকমা জনগোষ্ঠীর ৫০তম রাজা। ১৯৫৩ সালের ২ মে থেকে ১৯৭১ সাল পর্যন্ত তিনি রাজা ছিলেন। পাকিস্তানে তিনি একজন লেখক, কূটনৈতিক, বৌদ্ধ ধর্মীয় নেতা ও রাজনীতিবিদ হিসেবে পরিচিত। ১৯৮১ থেকে ১৯৯৪ সাল পর্যন্ত তিনি আর্জেন্টিনায় পাকিস্তানের রাষ্ট্রদূত হিসেবে দায়িত্বপালন করেছেন। পাকিস্তান সরকার তাকে আজীবন মন্ত্রী হিসেবে ঘোষণা করে। ত্রিদিব রায় ২০১২ সালের ১৭ সেপ্টেম্বর মারা যান।


title: ত্রিদিব রায়

text: ত্রিদিব রায় ১৯৩৩ সালের ১৪ মে ব্রিটিশ ভারতের অন্তর্গত পার্বত্য চট্টগ্রামের রাঙ্গামাটিতে চাকমা রাজপ্রাসাদে জন্মগ্রহণ করেন। তিনি রাজা নলিনাক্ষ রায় ও তার স্ত্রী বিনিতা রায়ের ছেলে। ১৯৫৩ সালের ২ মে ত্রিদিব রায় চাকমা সার্কেলের রাজা হিসেবে অভিষিক্ত হন। ১৯৭১ সালে তিনি দায়িত্ব ত্যাগ করেন। এরপর তার ছেলে দেবাশীষ রায় রাজা হন।


title: ত্রিদিব রায়

text: ত্রিদিব রায় চাকমা রীতিতে বেড়ে উঠেছেন। অশ্বারোহণ, পোলো খেলাসহ অন্যান্য বিষয়ে তিনি শিক্ষালাভ করেছেন। দ্বিতীয় বিশ্বযুদ্ধের সময় নিরাপত্তাজনিত কারণে তার পরিবারের সাথে তিনিও কলকাতা গমন করেন।


title: ত্রিদিব রায়

text: চট্টগ্রামের সেন্ট স্কলাস্টিকা কনভেন্টে তার শিক্ষাজীবন শুরু হয়। পরবর্তীতে তিনি কলকাতার সেন্ট জেভিয়ার্স কলেজিয়েট স্কুল এবং ভারতের কুরসেওং ভিক্টোরিয়া স্কুলে পড়াশোনা করেছেন। উচ্চ বিদ্যালয়ে তিনি কলা, বিজ্ঞান ও বাংলা নিয়ে পড়াশোনা করেছেন।


title: ত্রিদিব রায়

text:
ত্রিদিব রায় লন্ডনের ইনস অব কোর্টে আইন বিষয়ে পড়াশোনার জন্য ভর্তি হন। ১৯৫৩ সালে তিনি ব্যারিস্টার-এট-ল হন। তিনি লিঙ্কনস ইনের সদস্য ছিলেন।
তার পিতা রাজা নলিনাক্ষ রায় ১৯৫২ সালের ৭ অক্টোবর মস্তিষ্কের রক্তক্ষরনের কারণে মারা যান। এসময় তার বয়স ছিল ৪৯ বছর। ত্রিদিব রায় ১৯৫৩ সালের ২ মার্চ ৫০তম চাকমা রাজা হিসেবে সিংহাসনে বসেন। একই বছর রাণী আরতি রায়ের সাথে তার বিয়ে হয়।


title: ত্রিদিব রায়

text: পূর্ব পাকিস্তানের জাতিগত সংখ্যালঘুদের প্রতিনিধিত্বসহ অন্যান্য কারণে ত্রিদিব রায় পশ্চিম পাকিস্তানের রাজনৈতিক ও সামরিক প্রতিষ্ঠানসমূহের মধ্যে জনপ্রিয় ছিলেন। ১৯৫৩ সালে পাকিস্তানের স্বাধীনতা দিবসে ত্রিদিব রায় পাকিস্তান সেনাবাহিনীতে সম্মানসূচক কমিশন লাভ করেন। তিনি পাকিস্তানের গভর্নর জেনারেলের অনারারি এইড-ডি-ক্যাম্প নিযুক্ত হন। পূর্ব পাকিস্তানে তিনিই একমাত্র ব্যক্তি যিনি এই সম্মান লাভ করেছিলেন। অন্যান্য জনপ্রিয় বাঙালি ব্যক্তিদের বদলে তাকে এই সম্মান প্রদান করায় সম্মানটি বিরল হিসেবে গণ্য হয়।


title: ত্রিদিব রায়

text: ১৯৫৬ সালের মে মাসে ভারতে গৌতম বুদ্ধের ২৫০০তম মৃত্যুবার্ষিকী উপলক্ষে দিল্লিতে আড়ম্বরপূর্ণ অনুষ্ঠান উদযাপিত হয়। পূর্ব পাকিস্তানে নিযুক্ত ভারতীয় হাই কমিশনার এই অনুষ্ঠানে ত্রিদিব রায়কে আমন্ত্রণ জানান। ত্রিদিব রায় এই অনুষ্ঠানে পাকিস্তানের প্রতিনিধি হিসেবে যোগ দিয়েছিলেন।


title: ত্রিদিব রায়

text: ত্রিদিব রায় ১৯৬৩ সালে ওয়াশিংটন ডিসিতে অনুষ্ঠিত বিশ্ব খাদ্য কংগ্রেসে পাকিস্তানের প্রতিনিধি দলের নেতৃত্বে দিয়েছেন। একই দায়িত্বের অংশ হিসেবে তিনি যুক্তরাষ্ট্র, জাপান ও থাইল্যান্ড সফর করেছেন। ১৯৬৪ সালে নিউইয়র্কে জাতিসংঘের সাধারণ পরিষদে প্রায় তিন মাস প্রতিনিধি হিসেবে দায়িত্বপালন করেছেন।


title: ত্রিদিব রায়

text: ১৯৭০ সালের ঘূর্ণিঝড়ের পর তিনি পার্বত্য চট্টগ্রামে ত্রাণ পরিচালনা কাজের প্রধান হিসেবে দায়িত্বপালন করেছেন।